scripture_id: zhu-yuanyu-wuzhen-chanyou

scripture_title: 悟眞篇闡幽

category: alchemy

chapter_title: 悟眞篇闡幽

original:
悟眞篇卷之上

紫陽眞人張伯端著

雲陽道人朱元育闡幽

《悟眞篇》者，宋紫陽眞人天台張平叔所撰也。紫陽出海蟾劉祖派下，爲南宗第一祖，憫世人不知金丹大道，墮落旁門，特作此書，令學者窮理盡性以至于命耳。此書源頭出自《陰符》、《道德》兩經，其作用則略仿《參同契》，大抵是恐泄天機，不敢直説，故有藥物、鑪鼎、火候之法象，有乾坤、坎離、龍虎、鉛汞之寓言。奈何言之愈諄，世人愈加茫昧，孰知眞者卽人人具足之眞性命也。性命在先天本來一體，在後天必須全修，大約有爲之功所以了命，無爲之道所以了性，性命俱了，適還其具足之本來。有爲卽無爲，後天卽先天也，所謂無上至眞之道也。篇中種種法象寓言，迷之卽一切皆妄，悟之卽一切皆眞。蓋言眞則性命在其中，言悟則窮理盡性以至於命悉在其中矣。書中大約分性命兩宗，性宗是無聖無凡妙覺本源，人人可以與聞，命宗乃是超凡入聖金丹作用，非眞師無由啟發，兼之近代旁門妄加箋註，迷誤後學，下者甚至流入鑪火彼家，高者亦不過獨修一物，祖意晦塞久矣。天不愛道，愚敢盡泄師授眞詮以闡其幽焉？

此書本有次第，多爲後人所亂，以致漫無頭緒，失其元初面目矣。謹參藏本，悉依金液還丹工夫次第而校正之。

七言四韻一十六首，以表二八一斤之數。

不求大道出迷途，縱負賢才豈丈夫。百𡻕光陰石火爍，一生身世水泡浮。只貪名利求榮顯，不覺形容暗瘁枯。試問堆金等山嶽，無常買得不來無？

此章言一切凡夫無常迅速之可畏也。

人生雖有百年期，夭夀窮通莫預知。昨日街頭猶走馬，今朝棺内已眠屍。妻財抛下非君有，罪業將行難自欺。大藥不求爭得遇，遇之不鍊是愚癡。

此章言人當勤鍊大藥以出世也。此與首章，是祖師特地警策世人，爲金丹大道發端。首章言生死事大，無常迅速，不論夀夭窮通，一切難逃生死輪迴業報。次章言世人欲脫生死，超輪迴，消罪業，非鍊大藥不可。首章所云大道，統言窮理盡性至命之事；次章所謂大藥，蓋指金丹也。大道言其統體，大藥言其作用。度世之方，惟有金丹最爲㨗徑，然則人之出世求師以鍊金丹大藥者，救死而已，其可緩乎？

學仙須是學天仙，惟有金丹最的端。二物會時情性合，五行全處虎龍蟠。本因戊己爲媒娉，遂使夫妻鎭合歡。只候功成朝玉闕，九霞光裏駕翔鸞。

此章特揭金丹，爲學道者作指南也。首章所云大道，次章所云大藥，俱指金丹而言，語意尙引而不發，此章特明揭之。世人纔説學仙二字，除𨚫黄白男女，便以吐納導引、搬精運氣當之，至爲淺陋可笑，不必言矣。又聞道家説有五等仙，天、地、神、鬼，優劣判然；佛家説有十種仙，夀千萬𡻕，報盡還墮。學道之士，茫茫多歧，莫知適從，豈知無上至眞之道，只有天仙一路而巳。此仙非五等仙中留形住世、十洲三島之仙，亦非十種仙中不修正覺、報盡還墮之仙，乃無上仙也。此天非凡夫欲界色界有漏之天，并非外道非想非非想，定住無色界，銷礙入空，與夫窮空不歸，八萬劫終，畢竟輪轉之天，乃第一義天也。稽之《周易》，乾象爲天。乾者，純陽之體，純粹以精，堅剛不朽，卽金剛長住之法性，萬劫不壞之元神也。以天體純陽，故喻之曰乾，爲天而非三界諸天之可比。以金性堅剛，故喻之曰乾，爲金而非世間凡金之可倫。乃知天仙卽金仙也，從修學金丹大道而得之者也。金者，不壞之法身；丹者，圓成之實相。金丹大道從有爲以入無爲，卽了命而兼了性，方是形神俱妙，盡性至命之極則。學道者第一步便須從此立定腳跟，纔知端的下手處，故曰：『學仙須是學天仙，惟有金丹最的端。』金丹下手，徹始徹終只是坎離二物，後天之坎離卽先天之乾坤也，在先天爲性命，在後天又爲性情，究而言之，只是『身』『心』兩字而已。心本純陽，先天乾性也，中有至陰之精，感物而動，性遂轉而爲情，離中之陰卽火中之木也。身本純陰，先天坤命也，中有至陽之炁，寂然不動，命乃轉而爲性，坎中之陽卽水中之金也。坎離一交，則情性自然會合矣。金性猛烈而難犯，其象爲虎；木情柔和而利物，其象爲龍。水火乃坎離之體，金木乃坎離之用，金木并，水火交，兩物會於中宫，則五行之炁全矣，故曰：『二物會時情性合，五行全處虎龍蟠。』身心一内一外，不能遽合，須得中黃眞意以和合之，戊已二土卽眞意也。眞意旣到，身心纔打成一片，二物之情性歡然和合矣。此與媒人勾引，兩姓合歡何異？故曰：『本因戊己爲媒娉，遂使夫妻鎭合歡。』自此三家相見，結成聖胎，金丹成矣。再加温養工夫，鍊之又鍊，九轉功圓，金丹赫然發光，自太玄關逆流到天谷穴，直入太清聖境，豈非朝玉闕、駕翔鸞，而遊戲於九霞之表乎？此乃金丹脫胎換鼎法象，非若世俗飛升之説也。所謂天仙之道惟有金丹最的端者，如是而已。此章揭出金丹，爲通部綱領，下乃詳言金丹作用。

三五一都三箇字，古今明者實然稀。東三南二同成五，北一西方四共之。戊己自居生數五，三家相見結嬰兒。是知太乙含眞炁，十月胎圓入聖基。

此章言金丹造化不出《河圖》也。蓋金丹作用，卽陰陽五行以超出陰陽五行。上章言二物會合全賴戊己，三五之象昭昭矣，然豈無所本哉？《參同契》云：『圓三五，寸一分。』又云：『三五并爲一兮，都集歸一所。』此三五一三箇字之所自來。往古今來，學道者如牛毛，知此三字者不啻如兎角，孰知其淵源出自《河圖》哉？以《河圖》參之，東三之木在人爲魂，南二之火在人爲神，木火爲侣，兩者合成一家，陽内藏陰，其中虛靈，具有心象，故曰『東三南二同成五』。西四之金在人爲魄，北一之水在人爲精，金水共處，兩者合成一家，陰内藏陽，其中滿實，具有身象，故曰『北一西方四共之』。中宫之土兼攝木火金水，總持精神魂魄，自成一家，獨而無偶，眞意之象。身心會合而歸中黃，三家相見之象。於是眞種生、聖胎結矣，卽《參同契》所謂『三物一家，都歸戊己』也。故曰：『戊己自居生數五，三家相見結嬰兒。』夫後天之心卽先天元精也，後天之身卽先天元炁也，後天之意卽先天元神也，其初太極涵三，渾然一中而已，自一分爲二，并中宫爲三家，二分爲四，并中土爲五行，從此千變萬化，生生不窮，順之斯爲常道，不免輪迴，逆之便名金丹，超凡入聖。蓋金丹一道，到得三家相見，自然并兩歸一，兩旣歸一，則四象五行、六氣七政、八卦九宫之類無不歸一，而名『太乙含眞炁』矣。再加向上温養鍛鍊工夫，至於胎圓炁足，豈難超凡以入聖哉！故曰：『是知太乙含眞炁，十月胎圓入聖基。』此章總括《河圖》，貫串《周易》，與《參同契》相爲表裏，是全書提綱挈領處。

草木陰陽亦兩齊，若還缺一不芳菲。初開綠葉陽先倡，次發紅花陰後隨。常道卽斯爲日用，眞源返此有誰知。報言學道諸君子，不識陰陽莫亂爲。

此章言性命之功必須全修也。蓋造化之妙用不出三五，三五之淵源皆起於一，一者，無極而太極也。太極動而生陽，靜而生陰，自一分爲二，陰陽之變合遂不可勝窮矣。大而天地，細而萬物，莫不有陰有陽，卽如草木，無情之物也，亦必陽倡陰和，然後花葉齊敷，著其芳菲。葉之開也，其色綠，似乎屬陰，不知惟陽爲之倡，葉始微開，是則陽統陰而處其最先也。花之發也，其色紅，似乎屬陽，不知惟陰爲之隨，花乃大放，是則陰從陽而居其略次也。徵諸《河圖》天一生水，地以六數包之，外陰内陽，卽綠葉之象；地二生火，天以七數包之，外陽内陰，卽紅花之象。人身亦然，坎外虛而中實，身象也，此非四大假合之身，乃眞空中妙有也；離外實而中虛，心象也，此非六塵緣影之心，乃妙有中眞空也。一切凡夫，身逐根而生塵，心緣塵而起識，順以出之，日用不知，遂致流浪生死。學道之士，貴在逆而返之，取坎中眞陽，點化離中眞陰，身心打成一片，而先天之眞源復矣。只此一陰一陽，順之卽凡，逆之卽聖，道本一源，功須兼致。或執幻形爲身而著於有，或執頑空爲心而偏於無，皆由不識眞陰眞陽，妄作妄爲者也，奚啻北轅而南其轍乎？祖師儆策一切學人，訪求眞師，窮究性命根源，必須洞曉陰陽，深達造化，切不可獨修一物，瞎鍊盲參。陰陽二字，卽《繫辭傳》所謂『一陰一陽之謂道』也，在先天爲乾坤，於人爲性命，在後天爲坎離，於人爲身心，究竟坎離卽乾坤，身心卽性命也。以造化喻之，曰日月，曰水火；以物類喻之，曰鉛汞，曰虎龍；以人身喻之，曰魂魄，曰心腎；以人倫喻之，曰男女，曰夫婦。有等旁門，見篇中陰陽、夫婦、男女等字面，遂附會作女鼎之説，誑惑下愚，助其邪淫，不惜喪身失命，更有援女鼎邪説以註此書者，定入無間地獄，或變厠中蛆蟲，永劫難出頭矣。哀哉！痛哉！

陽裏陰精質不剛，獨修一物轉羸尫。勞形按引皆非道，服氣飡霞總是狂。舉世漫求鉛汞伏，何時得見虎龍降。勸君窮取生身處，返本還源是藥王。

此章言獨修一物之非道，當直窮性命根源也。承上兩章，言一陰一陽是謂大道，三家相見乃結聖胎，外此總落旁蹊，非眞種子矣。有等學人，未遇明師，錯認離中陰精以爲本性，更不求坎中眞陽點化，縱使執心不起，到得澄澄湛湛田地，終是無量劫來識神，難免生死輪迴，豈能證金剛不壞之身乎？此獨修一物者所以偏枯而羸尫也。又有索諸身内而爲勞形按引，若熊經鳥伸之類，索諸身外而爲服氣飡霞，若吞日精月華之類，正如窮子覔珠，怖頭狂走，較彼獨修一物者去道彌遠矣。所以然者，皆由不識身心兩字耳。離中眞陰便是心，坎中眞陽便是身，喻以無情之物，强名鉛汞；喻以有情之物，强名虎龍；以身心本體而言，强名曰藥物；以鍛鍊身心而言，强名曰火候。旁門旣不識先天源本，又豈能降伏其身心哉？故欲降伏身心，必須窮取生身受炁之源。父母未生以前，乾坤合德，性命圓成，囫囫圇圇，一個太極而已。及乎出胎以後，乾破爲離，坤實爲坎，從㘞地一聲時，兩下分開，性命無由返還。學道之士，先當求明師點破生身受炁根源，乃取坎中一陽返之於離而成乾，卽取離中一陰還之於坎而成坤，復還先天性命，囫囫圇圇，纔成得一個人。此便是七返九還金丹大藥，而證萬劫不壞之身，豈獨修一物者所能彷彿乎？然返還之功，非必索諸受炁之初也，凡人卽眼耳鼻舌合成此身，其機生生不息，會歸一心，卽所謂生身處也。此生生者，順之卽凡，逆之卽聖人，能從十二時中時時收視返聽，窮之又窮，一念回機，陡然覺悟，當下便識取父母未生前面目，再加時時保任之功，是謂返本還源而大藥從此出，識得心王便是藥王矣。

人人本有長生藥，自是迷徒枉把抛。甘露降時天地合，黃芽生處坎離交。井蛙應謂無龍窟，籬鷃爭知有鳳巢。丹熟自然金滿屋，何須尋草學燒茅。

此章言大藥不待外求也。大藥之本，無過性命，性命之用，不離身心。父母未生以前，人人具足，生身受炁而後，一切圓成，此太上所謂『谷神不死』者，只在當人返之還之耳。世人爲積習所迷，狂惑失性，把大藥抛在一邉，向外馳求，叧覔長生道路，終身役役，至死不悟，倘遇眞師指破迷途，方知人人具足底身心便是長生大藥，并兩歸一，眞種自生，有若甘露之降自天中，黃芽之產在土内。蓋甘露從天而降，喻言先天一炁倐然從虛無中來，無中生有，甚是奇特也。黃芽從地而出，喻言二物交會，一點眞陽從坤土中迸出，藥苗新嫩而可採也。兩象一意，總是坎離交而產藥之時也。奈何世人棄眞逐妄，見同籬鷃，智若井蛙，不識北海之中自有龍窟，朝陽之地本有鳳巢，將人人具足之大藥當面蹉過，所謂『同門出入不相逢』也。豈知丹頭一點，銅鐵皆金，後天一切渣滓俱化作先天元炁，取之左右逢其源矣。乃抛卻此等受用，轉向後天渣滓中覔些小勾當，何異抛卻滿屋黃金，反去尋藥草而燒茅弄火乎？

休鍊三黃及四神，若尋眾草便非眞。陰陽得類歸交感，二八相當自合親。潭底日紅陰怪滅，山頭月白藥苗新。時人要識眞鉛汞，不是凡砂及水銀。

此章直指先天藥物，以破旁門也。大藥旣人人具足，不待外求，可見一切後天渣滓皆非眞種矣，何必鍊三黃四神而尋眾草乎？三黃四神俱是鑪火家藥物，祖師將此以喻後天渣滓者也。大抵以凡精、凡氣、凡神爲三要者，便是三黃；以心腎肺肝爲四象者，便是四神；取周身津液血氣爲運用者，便名眾草。不知一落後天形氣，便非虛無至眞之大藥，所以不當鍊也。藥之眞者，無過坎離二物，離中眞水恒欲下流，坎中眞火恒欲就上，此本天本地之性情也，兩者一交，水仍歸地，火仍歸天，親上親下，各從其類矣。天一生水而成以地六，爲坎；地二生火而成以天七，爲離。今取坎中之一上合離七，離中之二下合坎六，是爲二八，二八相當，恰合一斤之數，自然相親而歸一體。此兩句指坎離旣交，而言其必至之理也。當其欲交未交之時，坎中眞陽湧出北海，如潭底之日赫然發光，一切陰氣邪魔到此自然消滅。及乎眞陽上升，與離中眞陰配合，結成金丹，如天上太陰映太陽以爲光，初出庚方之上，到此藥苗新嫩，急須採取而烹鍊矣。此兩句指坎離初交，而言其自然之象也。大抵坎中陽炁爲眞鉛，離中陰精爲眞汞，坎離卽鉛汞也，鉛汞卽身心也，身心之用乃精炁也，精炁之體乃性命也，兩者打合渾然。元神乃是眞中至眞，人能洞識此物，方知後天精氣一切非眞，庶不爲凡砂水銀所誑惑矣。凡砂水銀旣非眞種，三黃四神之與眾草又可認以爲眞哉？何時人之瞶瞶也？

此法眞中妙更眞，都縁我獨異於人。自知顚倒由離坎，誰識浮沉定主賓。金鼎欲留朱裏汞，玉池先下水中銀。神功運火非終旦，現出深潭月一輪。

此章言坎離交而產藥，乃金丹之初基也。眞鉛眞汞旣非凡砂水銀之可擬，學道者能舍此而别求妙法乎？後天身心卽先天性命，人人具足之本眞也，何以異於人哉？然歸根復命之作用全在顚倒，同而異矣。不同而同者，先天自然之本體至眞也，卽内藥也。非異而異者，後天顚倒之妙用，乃從妙用而返至眞也，卽外藥也。老子云：『我獨異於人，而貴求食於母。』此之謂也。就先天而言，本以乾性爲主，坤命爲賓，自中爻互易爲離坎，未免賓反爲主，主反爲賓。離中木汞，其性飄忽而喜浮，主中賓也；坎中金鉛，其情鎭重而喜沉，賓中主也。人皆知乾坤顚倒而爲坎離，金沉木浮，主賓之位似乎不定，豈知坎離再一顚倒而還乾坤，金之沉者轉浮，木之浮者轉沉，乾性依舊是主，坤命依舊是賓，浮沉之用轉而主賓之位定矣。離之匡廓屬乾，是名金鼎，其中浮而易走者爲朱裏汞，賓之位，心之象也。坎之匡廓屬坤，是名玉池，其中沉而不遷者爲水中銀，主之位，身之象也。汞性刻刻流轉，順以出之，易走而難留，不能自主，如欲留之，必須用水中之銀，金性鎭重，出自坎宫，反來作主逆以制之，眞汞受制，始不飛走，到此身心一片，寂然不動矣。然而調伏身心全仗眞意，妙在『欲留』、『先下』四字，浮沉互換、主賓顚倒之用恰在其中。二物交會，不出一時，運火神功，無過回光返照，只消刹那間，金丹一粒現出北海大淵之中，如滿月輪，赫然光透簾帷矣。坎離初交便產大藥，採取烹鍊之功從此而起，此外藥之作用，卽還丹之根基也，豈非眞中更眞者乎？

要知產藥川源處，只在西南是本鄕。鉛遇癸生須急採，金逢望遠不堪嘗。送歸土釜牢封固，次入流珠厮配當。藥重一斤須二八，調停火候托陰陽。

此章詳言採取温養，乃金丹之火候也。上章言深潭月現則金丹大藥產矣，然未言產自何地、採自何時、養之何法，學者仍茫然無下手處，此火候之不可不知者也。眞金出自水底，故取象於川源；大藥產在坤土，故取象於西南。且大藥之產，實與天上太陰同其造化，月望於東方乾甲之位，後此爲艮丙之下弦，而魄生一陰已在巽辛位上，動極而靜，是爲月窟，光斂於東北，萬化歸根，喪朋之象也。月晦於北方坤癸之地，後此爲兌丁之上弦，而魂生一陽已在震庚方上，靜極而動，是爲天根，光現于西南，藥苗新長，得朋之象也。旣知身中產藥之地，卽知身中採藥之候矣，故曰：『要知藥產川源處，只在西南是本鄕。』大藥旣產，是名眞鉛，鉛者，杳杳㝠㝠，一味水鄕鉛也。水有壬癸之分，壬陽水清，癸陰水濁。蓋時之子妙在心傳，眞意初動爲陽，再轉卽陰，陰一生而眞種失矣，當乘陰之未生而採之，故曰：『鉛遇癸生須急採。』眞鉛出水，又名眞金，眞金者，恍恍惚惚，一點水中金也。金有老嫩之别，其嫩也，象月初望，其老也，象月旣望。蓋月之圓存乎口訣，眞炁初凝，恰當望日蟾光圓足時，過而眞炁已失，卽望遠矣，當乘陽之未散而嘗之，故曰：『金逢望遠不堪嘗。』此言活子時到，採取之功也。大藥旣採，卽以眞意送之上升天谷，引入黃庭，牢閉六門，固濟而隄防之。又當以神光刻刻迴抱，不可須臾間斷。蓋眞鉛升鼎，只當得一物，惟急入太陽流珠以配之，則神炁相守，心息相依，鉛汞相投，身心二物纔打成一片矣，故曰：『送歸土釜牢封固，次入流珠厮配當。』此言大藥入鼎，温養之功也。採取之後，繼以温養，大藥永無耗散矣。然欲藥足而火均，其功豈易言哉？大藥不計斤而云重一斤者，取其至足也。金丹之圓，必合兩弦眞炁以成之，其間金水各半，不及則嫩，太過則老，不先不後之間，可失其平乎？採時謂之藥，藥中有火焉。眞火本無候，而云調停者，取其至均也。兩弦旣合，必藉天然眞息以調之，其中文武異宜，意散則冷，念起則炎，不炎不冷之間，可失其準乎？鍊時謂之火，火中有藥焉。以火鍊藥便是以神御炁，而金丹之功就矣。故曰：『藥重一斤須二八，調停火候托陰陽。』此章是金丹底作用關鍵，不比其他泛論，其中火候之秘不著于文，須得聖師親授，然須知採取之妙全在念頭不動處，蓋不採之採是謂眞採，不取之取是謂眞取，此又火候之至妙至妙者也。過此以往，便是還丹作用矣。

虎躍龍騰風浪粗，中央正位產玄珠。果生枝上終期熟，子在胞中豈有殊。南北宗源翻卦象，晨昏火候合天樞。須知大隱居㕓市，何必深山守靜孤。

此章言乾坤交而結丹，乃還丹之全功也。上章言旣得金丹大藥養在黃庭土釜中，神炁相守，子母相戀，歸根而復命矣。至於靜極生動，正子時到，便當駕動河車，聚火載金，自尾閭關升到天谷穴，猛烹而極煅之，如龍爭虎鬬，風濤洶湧，撼動乾坤。至於乾坤交姤罷，一點金液依然落在黃庭中央，故曰：『虎躍龍騰風浪粗，中央正位產玄珠。』從此更加温養之功，如龍護珠，如雞抱卵，默默回光，勿忘勿助，到得玄珠成象，太乙含眞，恰似菓熟香飄，嬰兒自然變化而超脫矣，故曰：『菓生枝上終期熟，子在胞中豈有殊。』乾南坤北，先天定位，係造化自然宗源，一到後天，則天地不交而反成否矣。今者乾坤旣交，否轉爲泰，便將周天卦象通盤翻轉，故曰：『南北宗源翻卦象。』『晨』、『昏』二字，只是一動一靜。一陽動而爲復，法當進火，進至六陽，動極而復靜矣。一陰靜而爲姤，法當退火，退至六陰，靜極而復動矣。一進一退，循環無端，悉聽命於天樞。蓋周天之行度，無所不動，只有天樞兀然不動，在人爲天谷，元神常應常靜者也。一切火候進退，無非合此不動之樞而已，故曰：『晨昏火候合天樞。』還丹之功，全在致虛守靜，然而靜不離動。舍動取靜，深山之象也，喻獨修一物也。卽動而靜，㕓市之象也，喻還丹作用也。各人有一無位眞人，隱在六根門頭，時時發用，時時退藏，終日坐千峰頂上，不離十字街頭，終日遊十市街頭，不出千峰頂上，正如天行常轉而天樞兀然不動，豈必沉空守寂，坐在黑山鬼窟，方稱大隱乎？故曰：『須知大隱居㕓市，何必深山守靜孤。』此結言還丹作用，性命全功，非獨修一物者可比也。

不識玄中顚倒顚，爭知火裏好栽蓮。牽將白虎歸家養，產箇明珠似月圓。慢守藥鑪看火候，但安神息任天然。群陰剥盡丹成熟，跳出樊籠夀萬年。

此章言還丹妙用，由顚倒而歸自然也。通上數章，坎離交而產藥，乾坤交而得丹，總是顚倒妙用，但世人知之者希耳。卽如常道陰陽，火生於木，水生於金，順而出之，慾動忿勝，生轉爲殺，所謂『五行順行，法界火坑』也，在《陰符》謂之『禍發必尅』。丹道陰陽則不然，水轉生金，火轉生木，逆而反之，忿懲慾窒，殺轉爲生，所謂『五行顚倒，大地七寶』也，在佛經謂之『火宅生蓮』。故曰：『不識玄中顚倒顚，爭知火裏好栽蓮。』火中生木便名青龍，水中生金便名白虎，白虎原係乾家眞金，落於坤宫而成坎者，今用驅虎就龍之法，取坎中眞金點在離内，金來歸性乃稱還丹，而乾體圓矣，故曰：『牽將白虎歸家養，產箇明珠似月圓。』此金丹大藥產在坤爐之法象也。再加向上工夫，採取鍛鍊，金丹乃歸乾鼎而稱金液還丹矣。丹旣歸鼎，仍以爐中眞火養之，火候之調全在眞息，非後天呼吸之氣也。眞息與元神相依，又名神息。天樞兀然，法輪常轉，自然出息不隨萬縁，入息不居藴界，所謂天然眞火也。故曰：『謾守藥爐看火候，但安神息任天然。』凡人四大一身，無非陰氣，從心意識中幻出種種貪嗔癡慢，未出三界，種種皆樊籠也。得此丹頭一點，陰氣已轉而爲陽，從此鍊之又鍊，剥盡羣陰，露出圓陀陀、光爍爍未生以前面目，頓超三界，永脫樊籠，而證萬劫不壞之金身矣。故曰：『羣陰剥盡丹成熟，跳出樊籠夀萬年。』此章言丹道顚倒之極，歸於自然，通上數章而結之。

黃芽白雪不難尋，達者須憑德行深。四象五行全藉土，三元八卦豈離壬。鍊成靈寶人難識，消盡陰魔鬼莫侵。欲向人間留秘訣，未逢一個是知音。

此章言學道者當勤修德行以立丹基也。金丹大道旣可脫樊籠、超三界，是謂無上至眞法寶矣。苟非至德，何以凝至道乎？坎中眞陽，是名黃芽；離中眞陰，是名白雪。卽此二物，金丹之眞藥也。眞藥必傳眞人，眞人必崇德行，德之與行，非一非二，如車之兩輪，鳥之兩翼。德之眞者，無過淨明忠孝，扶植綱常；行之眞者，無過濟困扶顚，方便利物。若能交修並證，表裏如一，自然動天地，格鬼神，遇眞師，得眞藥。倘德行有虧，縱遇眞師授眞道，決然承當不起，往往半途夭折，末路敗亡，《陰符經》所謂『小人得之輕命』是也。徵諸《河圖》，金水木火爲四象，並中土爲五行，金水木火皆從中土而生，循環一周，復歸中土，起根在此，歸根亦在此，故曰：『四象五行全賴土。』三元者，元精、元炁、元神也。八卦者，乾坤並六子也。三元只是一元，八卦只是一個，太極一由中出，從天一中生出眞水，實爲萬化之源，故曰：『三元八卦豈離壬。』上句言中，在丹道爲眞意；下句言一，在丹道爲眞鉛。中黃眞意寂然不動，身心自然渾合，從虛無生出大藥，是名眞鉛。眞鉛卽金丹也，卽黃芽、白雪二物所會合而成者也。從此鍊之又鍊，化凡質爲靈質而人莫測，損之又損，消陰氣爲純陽而鬼莫侵矣。自非大藥之功，何以得此？然非德行甚深者，又曷克致此哉？此等秘訣，父不得而授之子，臣不得而獻之君，必其人德行隆重，夙有仙縁，纔承當得起，寥寥天壤，知音者誰？祖師到此不能不爲之三嘆矣。歎知音之難逢，正嘆積德累行之難其人耳。

好把眞鉛着意尋，莫教容易度光陰。但將地魄擒朱汞，自有天魂制水金。可謂道高龍虎伏，堪言德重鬼神欽。已知夀永齊天地，煩惱無由更上心。

此章言金丹之妙，確然可以度世也。承上言，德行旣足立基，大藥本非難致，當汲汲以求眞鉛矣。眞鉛乃先天一炁，從虛無中來，卽金丹大藥也。此藥至靈至妙，不在四大一身中，卻又不可身外摸索，須得眞意以擒之。眞意一到，時入杳冥，則眞鉛自生，得之則命由我立，庶不遷延𡻕月，虛度光陰矣。眞鉛雖是一炁，其初卻因兩物結成，并兩爲一，須用顚倒工夫。先將北方水中之金擒住南方火中之木，卽以南方木中之火制卻北方水中之金，於是金木兼并，水火旣濟，而眞鉛得矣。火中之木、水中之金，卽天魂、地魄也。魂魄卽龍虎也。身中之眞龍眞虎旣伏，世間龍虎自無不馴伏矣。身中之陽魂陰魄旣歸，世間鬼神亦無不歸命矣。此不特道業至高，抑亦德行至重，纔能如此。如此道高德重，便可提挈天地，把握陰陽。天地有壞，這個不壞，一切煩惱悉化爲妙明眞心，此非斷煩惱而證菩提，煩惱卽菩提也。性命俱了，此金丹大道出世之極則也。

不識眞鉛正祖宗，萬般作用枉勞功。休妻謾遣陰陽隔，絶粒徒教腸胃空。草木陰陽皆滓質，雲霞日月屬朦朧。更饒吐納并存想，總與金丹事不同。

此章言金丹大道逈絶旁門也。上章言眞鉛之妙可以超凡入聖，學道者可不識眞鉛哉！眞鉛是先天一炁，從虛極靜篤中來，雖似有作，其實無爲，乃造化之根源，大丹之宗祖，非獨修一物者可以並駕，并非搬弄後天精炁一切妄作妄爲者可以倖致也。一陰一陽各正性命，方稱大道，何須休妻？若獨修一物，天地不交，眞種無由生化矣。此休妻而陰陽否隔之象也。浩然之氣充塞天地，自然不假一毫外物幫補，何消絶粒？若内不足而强絶外縁，未免餒在其中矣。此絶粒而腸胃空虛之象也。草木、金銀，喻身中濁物，如心腎肝脾之類。雲霞、日月，喻身中凡氣，如精神魂魄之類。此等皆後天渣滓合之，四象五行不過依稀彷彿而已，與先天一炁有何干涉乎？更有執呼吸爲元氣者，未免着于吐納；認思慮爲元神者，未免着于存想。豈知眞息之息與不神之神合爲一炁，返乎太虛，纔是金丹大道，與此等旁門天淵逈别，不可不明辨也。夫金丹卽眞鉛也，世人旣不識眞鉛，安識金丹？此章痛掃旁門，極其警䇿，惜乎愚夫錯認休妻一語，又流入採陰旁門，造下地獄種子，恰如避溺而投火矣。哀哉！

萬卷丹經語總同，金丹只此是根宗。依他坤位生成體，種在乾家交感宫。莫怪天機都泄漏，只縁學者盡愚蒙。若能了得詩中意，立見三清太上翁。

此章言金丹大道爲超凡入聖㨗徑，乃《悟眞篇》上卷之結尾也。前章言金丹作用逈絶旁門，可見只此一事實，餘二卽非眞矣。豈特此書爲然，縱閱盡萬卷丹經，亦只言此一事耳。先天羲易提出乾坤坎離，已爲丹經開山作祖。《道德》并《清靜》諸經惟宗自然，雖直指無爲之道，而金丹作用已在其中。《陰符》及《參同》諸書要人返本，雖詳示有爲之功，然作用到頭仍歸自然。大道至於關尹、莊列之所闡揚，鍾吕、海蟾之所撰述，莫不皆然，無非究性命之根以定金丹之宗而已。所云金丹最的端者，此其根宗也。金丹作用，篇中言之旣詳，統而論之，只是產藥於坤爐、結丹於乾鼎兩言可盡。以金丹言之，坎離始交而產大藥，坤宮事也至於依時採取，升入天谷，引歸黃庭，則屬之乾家矣。以還丹言之，採藥入爐而用文火温養，坤宫事也，至於聚火載金，交媾煅煉於崑崙頂上，則又屬乾家矣。崔公所謂『產在坤，種在乾』是也，故曰：『依他坤位生成體，種在乾家交感宫。』祖師剖露到此，可謂直泄天機矣。奈世人尙惑于旁門，或以彼我兩家分乾坤，此與無間地獄作因縁者，或以臍下頂上兩地分乾坤，此向黑山鬼窟作活計者，豈非愚蒙之極乎？倘有智慧過人之士，參訉勤恪，神明忽告，當下豁然了悟，方知山河大地總是鼎爐，蠢動含靈悉皆藥物，日用動靜無非火候，三清太上卽我本來法身，而立地成眞作祖矣。故曰：『若能了得詩中意，立見三清太上翁。』三清者，玉清、上清、太清三境眞人也。太上者，巍巍尊高，先天眞宰也。凡夫一聞三清太上，便驚惶無地，妄謂此乃天上至尊，斷無我分，不知我之元精卽玉清眞人，卽佛家所謂清淨法身也，我之元炁卽上清眞人，卽佛家所謂千百億化身也，我之元神卽太清眞人，卽佛家所謂圓滿報身也。舉一卽三，是名三清，會三歸一，是名太上。非三而三，非一而一，無上而上，眞空不礙妙有，故曰『無極而太極』。三本非三，一本非一，上本無上，妙有不礙眞空，故曰『太極本無極』。此乃無上至眞妙覺之道也。祖師所云悟眞者，悟此而已，從前一切金丹作用，若爐鼎，若藥物，若火候，到此總屬筌蹄，何况旁門小乘？嗚呼！茍非三教至人，其孰能知之哉？

此卷已括盡金丹作用，以下不過引而伸之耳。一路剖析，次第秩然，到末了纔直泄天機，作者注者雙眼洞照，讀者亦知之否耶？

悟眞篇卷之中

紫陽眞人張伯端著

雲陽道人朱元育闡幽

七言絶句六十四首以象卦數。

道自虛無生一炁，又從一炁產陰陽。陰陽再合成三體，三體重生萬物昌。

此章言大道順生之序也。《道德經》云：『道生一，一生二，二生三，三生萬物。』只此數句，包羅萬象，該括三教，惜未有知其解者。大道本來無方無體，渾然太虛，不可道，不可名者也，强名之曰虛無，曰自然，曰未見炁，然纔謂之虛卽實矣，纔謂之無卽有矣，纔謂之自然卽該具因縁矣，纔謂之未見炁而元炁已生，道生一矣，故曰：『道自虛無生一炁。』周子所謂『無極而太極』是也。一炁旣分，其中便有清有濁，有動有靜，動而清者上浮爲天，靜而濁者下凝爲地，一生二矣，故曰：『又從一炁產陰陽。』周子所謂『分陰分陽，兩儀立焉』是也。從此天氣下降，地氣上升，二氣交感，人生其中，二生三矣，故曰：『陰陽再合成三體。』周子所謂『乾道成男，坤道成女』是也。只此一元之炁充周布滿，三才旣備，品物咸亨，情與無情莫不各正性命，三生萬物矣，故曰：『三體重生萬物昌。』卽周子所謂『萬物生生而變化無窮』者也。此章是祖師述《道德經》，特衍而明之，以爲中篇六十四章綱領，所謂順去生人生物者也，從此逆而返之，便是金丹大道。

萬物芸芸各返根，返根復命卽長存。知常返本人難會，妄作招凶眾所聞。

此章言學道者當知常返本也。道生一，一生二，二生三，三生萬物，可見大道物物具足，矧人爲萬物之靈，可不思返本還源乎？倘能從日用常道顚倒求之，卽此六根門頭根塵相對時，當下斬斷意識，意識不行，六用皆息，所謂『一根旣返源，六根成解脫』也。從此一切有情無情之物無不各返其根，而先天之命復矣。命復而谷神不死者，終古常存矣。卽太上所謂『萬物芸芸，各歸其根，歸根曰靜，靜曰復命』是也。歸根復命之功，人人做得，而世人往往當面蹉過者，只爲不知常耳。此道本至平而無奇，至澹而無味，不離日用，直造先天，是爲大。常人能一念回機，當下便同本得，纔知常卽返本矣。奈何百姓日用而不知，昧卻自家底平常心，往往厭常喜新，向外馳求，做出許多揑怪伎倆，陰陽爐火無所不至，妄作妄爲，自取凶咎，卽太上所謂『不知常，妄作，凶』也。聖訓昭昭，世人豈不聞之乎？此亦本《道德經》而發明之，示人以返本還源之功。

但將死戸爲生戸，莫執生門號死門。若會殺機明反覆，始知害裏卻生恩。

此章言殺機轉爲生機，卽反本之功也。《陰符經》云：『生者死之根，死者生之根。恩生於害，害生於恩。』蓋世人之生死皆由於心，心之生死皆由於物，凡六根門頭，一切有漏處，悉皆生死岸頭也。何以故？一切有漏之處，世人莫不依此安身立命，所謂生門也，卽皆恩也。然一切有漏之處，世人莫不從此喪身失命，卽所謂死戸也，卽皆害也。倘順而出之，生門轉作死門，而害生於恩矣。惟逆而返之，死戸轉作生戸，而恩生於害矣。害生於恩，是生機反爲殺機也，恩生於害，是殺機反爲生機也，所謂殺機反覆之妙也。此章本《陰符》宗旨而發明之。《道德經》主自然，故直指虛無之體，《陰符經》主作用，故專提生殺之機，然生殺之機卽所以歸根而復命也。

禍福由來互倚伏，還如影響相隨逐。若能轉此生殺機，反掌之間災變福。

此章申言生殺之機也。《感應篇》云：『禍福無門，惟人自召。』此太上寶訓也。然須知學道人之禍福，與世人所謂禍福逈別。蓋知常而返本卽自求之福也，不知常而妄作卽自求之禍也，豈不互相倚伏，如影之隨形，響之應聲乎？倘能一念回機，則生殺之關立轉，一切妄作妄爲者，未嘗不可知常而返本，其轉移之機關只在反掌間。蓋妄旣變而爲常，卽無所不變矣。從此殃可變慶，凶可變吉，災可變福，宇宙在手，萬化生身，而爲造物之所不能殺矣。禍福倚伏亦本《道德經》以申言上章殺機反覆之意。

要得谷神長不死，須憑玄牝立根基。眞精旣返黃金屋，一顆明珠永不離。

此章言轉兩爲一，乃金丹立基之功也。《道德經》云：『谷神不死，是爲玄牝，玄牝之門，是謂天地根。』谷神卽本來面目也。谷取其至虛，神取其至靈，至虛至靈之機，只在當下，當下寂然不動，當下感而遂通，其來無首，其去無尾。谷神本自無生，何有於死？便從此無生中生生不息，而天地萬物皆從此出，卽是道生一，一生二，順而出之以爲生機者也。若要逆而返之以爲殺機妙用，須從玄牝立基。坎中眞陽爲玄，是名有中無，命之寄於身者也。離中眞陰爲牝，是名無中有，性之寄於心者也。兩者一合，丹基乃立，谷神自然長存，故曰：『要得谷神長不死，須憑玄牝立根基。』玄牝二物會歸中黃，先天至精妙合而凝，何啻赤水玄珠得於罔象。一得永得，自然須臾不離，故曰：『眞精旣返黃金屋，一顆明珠永不離。』夫眞精旣返，玄牝之基立矣玄珠成象，豈非谷神長不死者乎？此轉兩爲一之初基，卽轉殺爲生之妙用也。

玄牝之門世罕知，休將鼻口妄施爲。饒他吐納經千載，怎得金烏搦兔兒。

此章申言玄牝妙用非旁門所知也。玄牝之與谷神，其體則一，其用則二，名之以一有一無，象之以一烏一兔，張弛閤闢，旋乾轉坤，太上所謂『玄牝之門，是謂天地根』者也。旁門不知其妙，錯認『綿綿若存』一句，妄以口吐鼻納爲玄牝作用，謬甚矣。豈知玄牝二物不過眞陰眞陽，離中眞陰象日中金烏，坎中眞陽象月中玉兔，兩者會合，主賓顚倒，自然相擒相制而結金丹，《陰符經》所謂『禽之制在炁』也。若但以口鼻吐納爲功，縱饒千秋萬𡻕，眞陰眞陽依然間隔，怎得金烏搦兔之妙用乎？此玄牝之門舉世所以罕知也。

異名同出少人知，兩者玄玄是要機。保命全形明損益，紫金丹藥最靈奇。

此章申言金丹之要斷在玄牝也。《道德經》首章云：『故常無，欲以觀其妙；常有，欲以觀其徼。』又曰：『此兩者同出而異名，同謂之玄。』正與玄牝之説互相發明，但世人知之者稀，祖師特爲剖析之。常無者，卽玄也，陽也，主也，在人爲眞性；常有者，卽牝也，陰也，賓也，在人爲眞命。一分爲二，是爲異名，二本乎一，是爲同出。學人能從有入無，返乎先天，是爲玄玄之要道矣。故曰：『異名同出少人知，兩者玄玄是要機。』有無之體雖一，作用卻分兩般。有爲所以保命，當加日益之功，無爲所以了性，當明日損之妙。損之又損，以至於無，自然形神俱妙，超脫而變化矣。故曰：『保命全形明損益，紫金丹藥最靈奇。』水火相配，合成紫色，卽金丹法象。有無交入，性命齊了，豈非玄玄之妙道乎？

不識陰陽及主賓，知他那箇是疎親。房中空閉尾閭穴，誤殺閻浮多少人。

此章言獨修一物之非道也。蓋有無同出之謂玄，一陰一陽之謂道，所以金丹之功必須性命全修。篇中所説陰陽，直指性命而言，只此『性』、『命』二字，在先天爲乾坤，在後天爲坎離，此兩者有賓有主，有親有疎，學人宜細辨之。世人但知以離爲性，不知離中之陰乃後天識神，逐境流轉者也。學人彷彿依通，便以此爲見性，何異認賊作兒子，未免以賓爲主，應疎而反親矣。但知以坎爲命，不知坎中之陽卽先天乾性，萬劫不壞者也。學人未遇眞師，轉斥此爲外物，何異貧子覓衣珠，未免以主爲賓，應親而反疎矣。此毫釐千里之差，不可不辨者也。今世學道者，但聞清靜之説，便牢閉六窗，灰心靜坐，内不出，外不入，其象爲房中空閉尾閭穴，卽所謂『獨修一物是孤陰』者也。只因不辨賓主親疎，未明玄玄大道，并其所守之一物亦非矣。誤盡世人，可勝道哉！昔馬祖在南嶽一味坐禪，南嶽讓公啟以磨磚豈能作鏡，復示以打牛打車之機，始豁然開悟。會得這則公案，便會得此章關鍵矣。

先且觀天明五賊，次須察地以安民。民安國富方求戰，戰罷方能見聖人。

此章言復命之功卽金丹作用也。獨修一物旣非大道，彼金丹大道何如哉？欲修金丹，必須洞曉陰陽，深達造化。《陰符經》云：『觀天之道，執天之行。』又云：『天有五賊，見之者昌。』五賊者，五行。天之所以造化萬物，卽人之所以自造自化者也。若不明互生互殺之妙用，怎得成丹？故欲執天之行，必先觀天之道，内觀洞然，纔好下手。身中造化不離方寸地，此地兼攝坎離二用，察之則主立矣。主立則六根歸元，聽命天君，是謂民安。三寶内斂，外邪不生，是謂國富。從此坎離交姤，方結金丹，有龍爭虎鬬之象。交姤之時，六根大定，意識不行，五賊皆束首受我驅策，陰魔掃跡，有戰勝之象。自此露出本來面目，便是聖胎，而見自已之聖人矣。以復命而兼了性，與天地合其德，方成大道，下章遂言戰勝之功用。

用將須分左右軍，饒他爲主我爲賓。勸君臨陣休輕敵，恐喪吾家無價珍。

此章申言金丹作用當明辨賓主以還眞也。戰勝而見聖人，金丹之道圓矣。然方戰之時，其功不可不愼。左屬陽，右屬陰，離爲太陽，左也，而實陽中之陰，則居左而反爲賓矣；坎爲太陰，右也，而實陰中之陽，則居右而反爲主矣。所謂『用將須分左右軍』也。學者以見性爲主，離光是也，奈何中藏陰氣，識神尙存，實未得爲見性。一點乾家眞性寄體坤中，坎中元炁是也，以其未卽來復也，故謂之他，以其爲我家故物，故必須讓他作主，彼旣作主，我反爲賓矣。主賓互換，顚倒之妙也。其初先用離中眞陰迴光返照，旣而取出坎中眞陽反本還源，識神死盡，眞性纔得現前，此如大將臨陣先擒其王。眞種到手，陰邪自散，但中間進退之宜全仗調停火候，如大敵之不可輕，倘臨爐之時一念妄動，則坎中眞陽不可得而取，是喪卻吾家無價珍也，可不愼乎？此章當與上兩章參看，方知賓主顚倒之妙。更有下劣旁門，以此章輕敵、上章戰勝等句，附會作採陰邪説，誑惑世人喪身失命，生當受雷霆之誅，死當入無間地獄矣。

三才相盜食其時，此是神仙道德機。萬化旣安諸慮息，百骸俱理證無爲。

此章申言復命之功，從有爲以入無爲也。首章原本《道德經》，言道生一，一生二，二生三，三才之道備矣。只此三才，順之卽凡，逆之卽聖。學道者能竊造化之機而用之，豈難超凡入聖乎？《陰符經》云：『三盜旣宜，三才旣安。』又曰：『食其時，百骸理，動其機，萬化安。』蓋大丹造化以天爲鼎，以地爲爐，以日精月華爲藥物，人居其中，運行周天火候，此丹道逆用之三才也。然有兩種作用。以小周天而言，當先取坎中之陽補離中之陰，水火旣濟，會於中黃，金丹產在爐中矣，其機在候活子時到，以爲採取之功。以大周天而言，坤反居上，乾反居下，天地反覆，交在崑崙，還丹收歸鼎内矣，其機在候正子時到，以爲煅煉之準。兩種作用内外交通，始得參合三才，結而成丹，無非以眞意和合身心，使元精元炁妙合而凝，谷神自然長存。人但知爲神仙妙訣，不知此乃修德凝道中一段自然機用，卽歸根復命之要道也。煅煉之後，身心大定，天君坐鎭中央，寂然不動，而五官四肢三百六十骨節八萬四千毛孔元炁周流，一切歸命中黃正位，譬如北辰居所而眾星自拱，又如陽回寒谷，大地皆春，可謂各正性命而保合太和矣。豈非萬化旣安，諸慮盡息，百骸俱理，而得證無爲者乎？此章言會三歸一，從有爲以入無爲，正與首章相應，蓋卽《陰符》之作用契《道德》之自然，攝用歸體，以了命而兼了性者也。

《陰符》寶字逾三百，《道德》靈文止五千。今古上仙無限數，盡從此處達眞詮。

此章標兩經宗旨，以示大道之淵源也。大道非師不傳，非經不印。經者，千聖相傳之心印，然三洞眞經不啻數千卷，獨推《陰符》、《道德》兩經開山作祖者，以其道合天人，爲窮理盡性至命之眞詮耳。然兩經宗旨同而不同，異而不異。《道德經》直指自然之本體，其道從無入有，其機主順；《陰符經》專提歸根之作用，其道從有入無，其機主逆。卽如篇中所引，虛無一炁，順也，繼以知常返本則逆矣；同出異名，順也，繼以察地安民則逆矣。至於谷神之妙，先從玄牝立基，則順而未始不逆，相盜之機，究竟無爲得證，則逆而未常不順，此又見《道德》、《陰符》有無不二、性命同源之妙也。然兩經文字極其簡奧，《陰符》字僅三百，《道德》文止五千，自古上仙大聖皆從此得大受用，後來著書立説者終不能出其範圍。誠哉！其爲窮理盡性至命之眞詮也已。

契論經歌講至眞，不將火候著于文。要知口訣通玄處，須共神仙仔細論。

此章言火候之秘必假師傳也。《陰符》、《道德》兩經垂示眞詮，爲萬古學道者作指南針，然其書乃直指歸根復命至眞之要道，尙未落丹經諸名相也。至漢魏伯陽眞人，始準易象作《參同契》，建立鼎爐、藥物、火候諸名相，大約以乾坤爲鼎爐，以坎離爲藥物，以餘六十卦爲周天火候，意玄而語奧，遂稱丹經鼻祖。從此接踵而起者，有論、有經、有歌，橫説豎説，無非以寓言發明至眞之理，其所陳者，卦爻銖兩，所用者，年月日時，此特火候之名相耳。至眞之訣雖隱然在中，卻又引而不發。其中玄妙，須得聖師口口相授，片言指破天機，則紙上陳言總是源頭活水，紫清眞人所謂『都來半句，貫串萬卷丹經』是也。不則雙眼黑漆漆地，縱有解會，一似鏡裏觀花，水中捉月，從何處著眼，從何處下手哉？

饒君聰慧過顏閔，不遇師傳莫强猜。只爲丹經無口訣，教君何處結靈胎。

此章言金丹大道非師傳不明也。上章言口訣必待師傳，信矣。或疑世有聰慧絶人者，似可無待於師，殊不知性由自悟，命假師傳，自古到今，未有無師而得證盡性至命之大道者，所以黃帝拜訪於崆峒，孔子特詢乎柱下。此兩聖者，豈非慧過顏閔者哉？彼其求師問道，何其勤勤，正以道妙不可强猜耳、卽如《陰符》、《道德》兩經所言知常返本、察地觀天底道理只在眼前，然未遇眞師，無異水中捉月、鏡裏觀花，令人何處下手？又况後來丹經所述藥物火候之祕，曲譬廣喻，名相離奇有不目眩神驚者乎？明之尙且不易，矧能如法行持以結聖胎乎？學道者當急訪眞師以求眞訣，毋得蹉跎𡻕月也。然則丹經竟無用乎？曰：眞訣原只在丹經中，正如僧繇畫龍一般，未經點眼，尙是壁間之龍，一朝點出，便破壁而飛去矣。點眼之妙，存乎眞師。

夢謁西華到九天，眞人授我《指玄篇》。其中簡要無多語，只要教人鍊汞鉛。

此章言眞師口訣只在汞鉛二物也。汞本無質，喻妙有中眞空；鉛卻有形，喻眞空中妙有。妙有中眞空卽先天祖性，乾是也；眞空中妙有卽先天元命，坤是也。在後天，性寄於心，故乾破爲離，離之中虛者乃眞汞也；命寄於身，故坤實成坎，坎之中實者乃眞鉛也。學道者能取坎中之陽點離中之陰，纔復還先天乾體，此鍊後天兩物以成金丹也。到得兩物合體，化作先天一炁，始號眞鉛，卻又只是一物，此名外藥。復加採取而烹鍊之，一點落在黃庭，凝結聖胎，此名内藥。更須抽鉛添汞，鍊之又鍊，返於虛無，始稱眞汞。鉛盡汞乾，纔得超凡入聖，此鍊先天一炁以成大還丹也。大抵以眞鉛喻身，眞汞喻心，鍊眞鉛所以了命，鍊眞汞所以了性，性命齊了，大道畢矣，豈非至簡至易之眞詮乎？我紫陽張祖當年於西蜀成都青城山面遇海蟾劉祖，拜授金丹秘訣，後因誤傳獲譴，隱名著書，遂并其師承而隱之。篇中性命微言皆從劉祖口授，而付之一夢，其意良深。以西蜀爲西華，以眞授爲夢授，以『指玄』二字隱躍『悟眞』，無非活句，若作實法會，卽是癡人説夢矣。

用鉛不得用凡鉛，用了眞鉛也棄捐。此是用鉛眞妙訣，用鉛不用是誠言。

此章揭示眞鉛之妙用也。上章鉛汞對舉，而此單舉眞鉛者，點出金丹大藥，令人知下手處也。蓋眞鉛是先天一炁從虛無中來者，凡鉛乃凡精凡氣也。然對坎離二物而言，身中凡精凡氣總屬凡鉛；對先天一炁而言，則離中至陰之精、坎中至陽之炁又屬凡鉛矣。直到二物會合，產出一點眞種，纔筭得眞鉛，眞鉛卽金丹也，卽所謂先天一炁從虛無中來者。學者旣識得此眞種，採取而鍛鍊之，是名金液還丹。更加温養乳哺之功，損之又損以至虛無，消盡後天陰滓，渾然一片，先天法身圓明，與太空同體，是并其眞鉛而棄捐之矣，况凡鉛乎？雖不用鉛，其初卻又用鉛，雖似用鉛，究竟又不用鉛。從有爲而入無爲，卽了命而兼了性，豈非西華所授之妙訣，卽從上諸祖之心印乎？古詩云：『用鉛不用鉛，須向鉛中作。及至用鉛時，用鉛還是錯。』正見用而不用、不用而用、顚倒倒顚之妙。凡篇中所云眞鉛，皆與此同看。

竹破須將竹補宜，抱雞當用卵爲之。萬般非類徒勞力，爭似眞鉛合聖機。

此章申言眞鉛爲還丹眞種也。眞鉛固是先天一炁，不落形質，然必須後天同類之物有以致之。蓋後天不得先天，無以變化；先天不得後天，無以招攝。離中至陰之精，坎中至陽之炁，雖屬後天，卽眞鉛之所自出也，兩者一合，眞鉛自生。此中招攝之妙，有如用竹，補竹用卵抱雞，自然無中生有，返本還源。後天形質纔得眞鉛點化，自然超凡而入聖矣。除卻坎離二用，總屬非類，何以致眞鉛而合聖機哉？

未鍊還丹莫隱山，山中前後盡非鉛。此般至寶家家有，自是時人識不全。

此章言眞鉛作用不可偏於守靜也。坎離兩物會合，方稱眞鉛，眞鉛卽金丹也。旣得眞鉛，再加向上工夫，採取而鍛鍊之，方稱金液還丹。還丹旣得，更加九年面壁之功，直到一塵不染，萬境皆空，纔合隱山法象。還丹未就，且當求之於㕓巿可也。若便灰心冥目，關閉六窗，隔絶前後，則外藥之用從何而生？故曰：『未鍊還丹莫隱山，山中前後盡非鉛。』眞鉛之體產自先天，雖則人人具足，然非眞師點破，識之甚難。非金石凡藥，非彼家邪穢，并非身中精氣，倘離此數者，息心内守，又未免獨修一物，落斷滅種性邉見。如入深山而求鉛，必不可得矣。可惜至寶不遇眞師點破，遂致人人覿面蹉過，故曰：『此般至寶家家有，自是時人識不全。』此章言復命之功不專守靜隱山之象，甚奇。當與居㕓市、閉尾閭兩首參看，方知其奧。

虛心實腹義俱深，只爲虛心要識心。不若鍊鉛先實腹，且教守取滿堂金。

此章言立命之功先於了性也。《道德經》云：『虛其心，實其腹。』此兩句意義深遠，舉世莫能窺測。蓋實腹是有爲之功，所以了命；虛心是無爲之妙，所以了性。心體本同太虛，空空洞洞，萬象俱涵，一物不著，人能一念回機，直下識取本來面目，則心不期虛而自虛矣。此乃高上之士先了性而後了命者，所謂『修上一關，蓋下二關』也。中下之流到此便無站腳處，不若先做鍊鉛工夫以實其腹，命根旣固，方可徐徐了性。然眞鉛亦未易鍊也，凡夫心擾慾牽，刻刻向外馳求，耗散本來，如金玉滿堂，莫之能守。何以守之？只索收視返聽，絶利一源，以招致先天一炁而已。六根大定，返乎先天，是爲眞鉛。眞鉛旣得，命基永固，而腹先實矣。鍊之又鍊，從有爲入無爲，直到性地圓明，而心亦虛矣。虛心實腹二義，雖有了性了命之殊，而未常不同歸。可見聖意雖深遠難測，而未常不可測也。以上數章，俱發明先天眞鉛之妙。欲鍊眞鉛，必須從取坎塡離起手，故下章𦂳接坎離二物。

日居離位反爲女，坎配蟾宫卻是男。不會此中顚倒意，休將管見事高談。

此章言坎離顚倒之妙，乃眞鉛所自出也。金丹之要只在眞鉛，眞鉛之用不出坎離二物。離爲日，日乃太陽眞火，是先天乾父法象，不知乾破爲離，乾父反爲中女矣。坎爲月，月乃太陰眞水，是先天坤母法象，不知坤實爲坎，坤母反爲中男矣。此先天轉作後天，顚倒之妙也。若能再一顚倒，則離中一陰復歸於坤，坎中一陽復歸於乾，親上親下，各從其類，後天不又轉作先天乎？不會此中顚倒之妙而高談闊論，何異以管窺天，可發一笑。世人不知道而妄談道，祖師所以三嘆也。顚倒之妙，詳見下章。

震龍汞出自離鄕，兌虎金生在坎方。二物總因兒產母，五行全要入中央。

此章言金木之用總歸眞土也。丹道以水火爲體，坎離是也；以金木爲用，震兌是也。究竟四象不離二體，後天震居東卽先天離位，所以震中木汞出自南方離火，所謂『龍從火裏出』也；後天兌居正西卽先天坎位，所以兌中鉛金生自北方坎水，所謂『虎向水中生』也。火反生木，水轉生金，母子顚倒，故曰：『二物總因兒產母。』東三、南二、北一、西四會歸中黃眞土，始成金丹，故曰：『五行全要入中央。』上章言水火以立體，此章言金木以致用，合之而四象全矣，其要只在中土。

離坎若還無戊己，雖含四象不成丹。只緣彼此懷眞土，遂使金丹有返還。

此章言眞土之功，能和合四象而成金丹也。眞土者，眞意之别名也。當其寂然不動，是爲己土，及其感而遂通，是爲戊土，其體則一，其用則二，體在中宫，用寄坎離。蓋坎中納戊，離中納己，若非流戊就己，則金木水火各散而不能成丹。惟眞意一到，纔能調和身心，攝伏魂魄，四象合做一家，返本還源，只在剎那間，而金丹大藥結矣。眞土之功，不亦大乎？

火生於木本藏鋒，不會鑽研莫强攻。禍發必因斯害己，要須制伏覓金公。

此章言金木相制之功也。上章説四象歸於戊己，是總言金丹妙用，此又分而言之。木體喻人生而靜之性，木中生火喻感物而動之情。情藏於性，本自寂然，只因六根門頭觸境逢緣，處處粘著，引起業識，倐生忿慾，忿慾一起，卽能焚卻太和元炁。猶之火藏於木，本自宴然，只因鑽木發火，烽烟一發，卽能燒卻本身矣，所謂禍發必尅而害己也。此豈可以私智鑽研，强爲攻治乎？必欲制伏，非水中之金不可。蓋木性輕浮，金性鎭重，木汞本流走不定，一見金鉛，自然受制，六根門頭處處勒轉，纔得轉識成智，返情爲性，從此定水湛若，慧火長明，忿不懲而自懲，慾不窒而自窒，而寂然不動矣。金旣制木，水卽制火，豈復有禍發必剋之患乎？此卽金丹顚倒之妙也。

金公本是東家子，送在西隣寄體生。認得喚來歸舍養，配將姹女結親情。

此章言以鉛入汞也。先天羲易本離東而坎西，故取東家西隣之象。金公是坎中眞陽，因乾破成離而陷坤宫以成坎者，豈不猶東家子而寄養西隣者乎？眞陽雖然流落在外，面目依稀，急須認取，倘能以眞意爲媒，取出坎中眞陽，配合離中眞陰，二物歸於土釜，金情木性自然兩相和協，金丹得就矣。豈不猶配姹女而生嬰兒者耶？此亦顚倒之妙也。

姹女遊行各有方，前行須短後須長。歸來卻入黃婆舍，嫁箇金公作老郎。

此章言以汞投鉛也。離中流珠喻後天之心，其性喜走，出入無時，流連前境，未肯退藏，若女子之好遊。然本自一精明分爲六和，合六根六塵，隨其所向而晝夜奔馳，何時得休歇乎？不知涉境則覽物招愆，退藏斯安身得地，譬如女子在母家之日宜短，在夫家之日宜長，自有一定安身立命底所在，故曰：『姹女遊行各有方，前行須短後須長。』學道之士，必須刻刻回機，時時返照，把這點流珠收歸中黃神室，卽取坎中眞陽以制伏之，若女子嫁夫之後，宜室宜家，克相夫子而不敢妄動矣。故曰：『歸來卻入黃婆舍，嫁箇金公作老郎。』離宫取得坎中一陽，返而爲乾，老郎之象。此與上章反覆一意。上章言招男以配女，此章言嫁女以配男，總是坎離顚倒法象。祖師以世間法喻出世法，太煞婆心，令學人易曉耳，切不可泥男女字面，流入淫穢以招上蒼重譴也。

取將坎位中心實，點化離宫腹内陰。從此變成乾徤體，潛藏飛躍總由心。

此章直言取坎塡離、復還乾體，乃金丹之關鍵也。自日居離位章言乾坤顚倒而爲坎離，以下章章説坎離。蓋後天之坎北離南卽先天之乾坤也，後天之震東兌西卽先天之坎離也。水火，坎離之體也；金木，坎離之用也。坎中納戊，離中納己，是爲眞土，調水火而和金木者也。金木喻爲龍虎，水火喻爲鉛汞，鉛又喻名金公，汞又喻名姹女，眞土又名黃婆。千言萬語，究只是一坎一離。坎中一陽，依然先天乾體，道心之象也。離中一陰，夾帶後天坤質，人心之象也。道心本純乎天理，人心則未免流入私欲矣。學道之士觀天道而執天行，能取坎中天理之陽，點破離中人欲之陰，是爲克己復禮，從此人心悉轉爲道心而乾體復矣。蓋由惟精以致惟一，卽顚倒之妙也。其初，乾坤顚倒而爲坎離，先天遂轉作後天；其旣，坎離顚倒而爲乾坤，後天仍轉作先天矣。乾體旣復，變化乃生，六位之中，或潛或現，或躍或飛，周天火候之樞機，便是乘龍御天之作用，千變萬化，一切惟心，所謂『乾元用九，乃見天則』，而出聖入神之基得矣。取坎塡離，爲金丹徹底關鍵，此章結上以起下，又爲篇中通身關鍵，讀者亟須著眼。

先把乾坤爲鼎器，次搏烏兔藥來烹。旣驅二物歸黃道，爭得金丹不解生。

此章括言金丹之要道不離於有作也。上章言取坎點離以還乾體，卽金丹之要道也。然使不知安鑪立鼎。烹鍊藥物，則丹道何由而成乎？乾上坤下，爲坎離之匡廓，卽鼎器也。日烏月兔，乃乾坤之精髓，卽藥物也。學人於二六時中，先要收視返聽，須臾不離，從此身心渾合，自歸并中黃神室。故曰：『先把乾坤爲鼎器，次搏烏兔藥來烹。』身心旣混合而歸中黃，三家相見，自然打成一片而結聖胎，火候在其中矣。故曰：『旣驅二物歸黃道，爭得金丹不解生。』據星家書，月行有九道，其中央爲黃道，日月會合只在黃道中間。烏兔卽日月也，日月卽坎離也。安鑪鼎而搏藥物，卽上章所云取坎點離也。歸黃道而生金丹，卽上章所云變成乾體也。只此四句，而鼎鑪、藥物、火候無不該具，故曰此括言金丹有作之要道也。下章乃逐節分言之。

安鑪立鼎法乾坤，鍛鍊精華制魄魂。聚散絪緼成變化，敢將玄妙等閑論。

此章申言安爐立鼎之妙用也。日中烏爲日精，月中兔爲月華，日本太陽眞火，月爲太陰眞水。太陰之體本來黑而無光，映日中太陽眞火乃生其光，其黑而無光處，所謂地魄也，其映日而生光處，卽所謂天魂也。兩家合成，元是一物，人身之眞日眞月亦然。離外陽而内陰，其中一陰乃太陽之眞精也。坎外陰而内陽，其中一陽乃太陰之眞華也。學道之士，必須以離中眞火返照坎宫，坎中之金華自出而應之，正猶月魄生明而一陽來復矣。所以金丹下手工夫必先安鑪立鼎，而後鍛鍊藥物。收視返聽乃安鑪立鼎之初功，身心一如則鍛鍊制伏之妙用也。身心會合，打成一片，眞種纔得入手，而有絪緼變化之證驗。孰知天魂地魄總是一機，日精月華元非兩物，其中機竅至玄至妙，必須眞師親授，豈可看作等閑家具而高談闊論乎？孟子所謂難言者，此也。此章單言安鑪立鼎，而藥物火候已在其中。

嚥津納氣在人行，有物方能造化生。鼎内若無眞種子，猶將水火煮空鐺。

此章申言藥物須得丹頭也。金丹一道，旣知安鑪立鼎，便須討論藥物。藥物之僞者，人人能行之，一説到眞種子，則舉世茫然矣。試看嚥津納氣，不過旁門小道，其中亦必有主宰底，人行之方驗。况金丹大道，烏有其中無物而能自造自化者乎？太上云：『有物渾成，先天地生。』此物生天生地生人，無所不造，無所不化，在人爲未生以前面目，萬劫不壞底元神，在丹道爲眞意，卽鍊藥之丹頭也。卽如嬰兒在母胎時，母呼亦呼，母吸亦吸，塊然而已，及至氣足形完，一點靈光入於其中，纔得㘞地一聲而成人。金丹作用亦復如是，必須眞意大定，收取一點元神安住中宫，然後精凝氣聚，結成胚胎，從此歸根復命，宇宙在乎手，造化生乎身矣。故曰：『有物方能造化生。』物者，渾成之物，卽眞種子也，卽中黃眞意也。學者若不知安一點於中宫，則神室中無主人，精炁暫結終散，若空鐺然，雖强以水火燒煮，而大藥之丹頭先失矣。故曰：『鼎内若無眞種子，猶將水火煮空鐺。』此祖師提示丹頭，吃𦂳爲人之句。須知此處誵訛不少，一切旁門罕知眞種，除彼家鑪火而外，有以凡精爲眞種子者，有以凡氣爲眞種子者，有以昭昭靈靈底識神爲眞種子者，所謂『無量劫來生死本，癡人喚作本來人』也。昧卻本來人，何處更覔眞種子乎？此章單言眞種，而鼎鑪火候已在其中。

縱識朱砂及黑鉛，不知火候也如閑。大都全藉修持力，毫髮差遲不作丹。

此章申言金丹之要全仗火候也。學道者旣識眞種，纔用得坎離二物，朱砂乃離中之汞，黑鉛乃坎中之金，此卽金丹藥物也。識藥猶易，行火甚難。蓋火非藥不生，藥非火不成，若徒知藥物而不知火候，豈能有、所就哉？火候之秘，只在眞意，大約念不可起，念起則火燥，意不可散，意散則火冷。只要一念不起，一意不散，時其動靜，察其寒温，此修持行火之功所以倍難於得藥也。倘毫髮有差，則一刹那間鉛飛汞走，大藥喪在俄頃矣，可不戒哉！究竟火候二字何所著落？眞火者，我之神，眞候者，我之息，以火鍊藥而成丹，卽是以神馭炁而證道也，此火候之眞種子也。此章耑言火候，而藥物鑪鼎已在其中。須知鑪鼎、藥物、火候，名雖分三，其實則一，皆是空名而無實義，非圓機之士，何足語此。

黑中有白爲丹母，雄裏藏雌是聖胎。太乙在鑪宜愼守，三田聚寶應三台。

此章言三家相見，爲金丹至寶也。如上所云鼎鑪、藥物、火候，分而言之也，此又合而言之。藥物之秘無過坎離，黑中有白乃坎中赫赫之至陽，雄裏藏雌乃離中肅肅之至陰，此兩者乃金丹之母而聖胎之本也。兩者交通成合，是名太乙含眞炁，而眞種已在鑪中矣。學者到此，只消用天然眞火，知黑守白，知雄守雌，綿綿若存，勿忘勿助，元精自然化炁，元炁自然化神，元神自然還虛，身中三寶會聚三田而應上天三台之象矣。此言會三歸一以成金丹也。

恍惚之中尋有象，杳冥之内覓眞精。有無由此自相入，未見如何想得成。

此章言兩弦之炁合而成金丹也。蓋金丹大藥非坎離二物交會，無由而成。《道德經》云：『恍兮惚兮，其中有物，杳兮冥兮，其中有精。』恍惚中有物，是謂無中有，指離中眞陰也。杳冥中有精，是謂有中無，指坎中眞陽也。于恍惚之中而尋有象，杳冥之内而覔眞精，此乃不尋而尋，不覔而覔，便是眞意作用，打合兩家會歸中土，有無從此交入矣。然此恍惚杳冥乃實地，非虛景也。學人須親見親證一番，大藥纔得成就，若未見而想像之，何啻水中捉月，鏡裏觀花，其能成就金丹大藥乎？

長男乍飮西方酒，少女初開北苑花。若使青娥相見後，一時關鎻在黃家。

此章言金木交併以結金丹也。丹道以水火爲體，金木爲用。震是長男，卽離中木液也，龍也，汞也；兌爲少女，卽坎中金精也，虎也，鉛也。丹道驅龍就虎，離中木液先到西方，坎中金精卽出水以應之，故曰：『長男乍飮西方酒，少女初開北苑花。』此龍虎初弦之炁也。二炁將見未交之際，只在一時，須得眞意和合，引歸中黃正位，從此金木交併而結一黍之珠矣。故曰：『若使青娥相見後，一時關鎻在黃家。』青者，東方之色；娥者，少女之象；相見者，喻震兌始交也。自此以下，俱言并兩爲一金丹作用。

華嶽山頭雄虎嘯，扶桑海底牝龍吟。黃婆自解相媒合，遺作夫妻共一心。

此章申言金木交并以結聖胎也。華嶽山是西嶽，西爲金方，數得四，虎本屬陰，雄虎乃陰中之陽。蓋言坎中眞鉛，卽金情也。扶桑海是東海，爲木位，數得三，龍本屬陽，牝龍乃陽中之陰。蓋言離中眞汞，卽木性也。龍吟雲起，虎嘯風生，兩物相交，有夫婦之象，更以眞意爲黃婆，媒合兩家，使木性金情并而爲一，歸到中黃而聖胎結矣。此亦金丹法象也。

西山白虎正猖狂，東海青龍不可當。兩手捉來令死鬬，化成一片紫金霜。

此章申言金木交并以產大藥也。西山白虎，卽華嶽山頭雄虎嘯，喻身之不易伏也。東海青龍，卽扶桑海底牝龍吟，喻心之未易降也。惟能以眞意渾合身心，打成一片，此則把柄在手，并兩歸一而大藥生，自然化成紫金霜矣。與上章大略相似。

赤龍黑虎各西東，四象交加戊己中。復姤自茲能運用，金丹誰道不成功。

此章言和合四象以成金丹也。以上俱言金木二用，究竟西方兌金出自北方坎水，東方震木出自南方離火，言二用已該四象矣，故不曰青龍白虎，而曰赤龍黑虎。坎中納戊，離中納己，卽中央眞土也。和合四象，會于眞土之中，所謂精神魂魄意攢簇歸坤位，而金丹大藥產矣。從此一陽爲復而天根動盪乎東北，一陰爲姤而月窟收藏乎西南，兩弦之炁合而爲一，金丹之功豈不旣成乎？

月纔天際半輪明，早有龍吟虎嘯聲。便好用功修二八，一時辰内管丹成。

此章言採龍虎兩弦之炁以結金丹也。月圓於旣望，人皆知爲金丹法象，不知月之所以圓，由兩弦之炁合成，卽《參同契》所謂『二八共一觔』也，用半輪卽用一輪也。上弦兌體象白虎，下弦艮體象青龍，所謂以身心分上下兩弦也。身心交會，便有龍吟虎嘯之象，卽以眞意攝伏身心，兩弦合成一炁，收歸坤鑪，不出一時辰中，而金丹已成矣。通上數章，俱説打合龍虎兩弦之炁以結金丹。不出一時而丹成，見其至簡至易也，孰知一時亦虛象哉？

赫赫金丹一日成，古仙垂語實堪聽。若言九載三年者，總是推延款日程。

此章言金丹之妙，道機決於一日也。上章言取龍虎兩弦之炁以結金丹，而一時卽成。可見金丹一道至簡至易，雖愚昧凡夫，得之立超聖地矣。奈世人不知大道之簡易，又爲丹經中三年九載之説所惑，尙然疑根未淨，妄起下劣之見，躭誤一生，豈知得丹之候究竟極其簡易乎？古仙云：『本來眞性號金丹，四假爲鑪鍊作團。』旣知金丹是本來眞性，則上根利智當下可以了得，一旦放下身心，不染不著，心地廓然，眞性自見，性復而命在其中矣。金來歸性，乃稱還丹。故曰：『赫赫金丹一日成。』此卽達摩西來所謂『一念回機便同本得』，孔子吿顏淵所謂『一日克己復禮，天下歸仁』底境界，實乃向上一機，千聖心印，不特古仙垂訓，抑亦三教同源，學人所宜直下承當者也。纔説九載三年，便是鈍根小器推諉遷延，玩日愒月之曲説，豈篤論乎？彼蓋不知眞性現前，無可推諉處，無可遷延處也。然則丹經所云九載三年之説何居？曰：『理須頓悟，如初生孩子頓具百骸，事以漸修，如長養成人必經𡻕月。縱使積累之功畢竟要到三年九載，何妨於一日之頓具乎？』噫！根性猛利者，當從此單刀直入矣。或疑上章旣言一時，此章何以又換作一日。殊不知一時一日總虛象也，只要識得迅疾之機，攢簇之妙，一任易時爲日，易日爲時，無所不可。

敲竹喚龜吞玉芝，鼓琴招鳳飮刀圭。近來透體金光現，不與凡人話此規。

此章申言金丹之證驗也。上章言金丹成於一日，似乎至簡至易，没甚奇特。然其中證驗，可與智者道，難與俗人言也。姑以法象言之，仍不外坎離二物。竹者，虛中之物。龜乃北方玄武之象，喻坎中一陽。玉芝喻離中眞陰，所謂『朱裏汞』也。琴者，調和之器，喻黃婆也。鳳乃南方朱雀之象，喻離中一陰也。刀圭喻坎中眞陽，所謂『水中銀』也。作丹之功，以中宫眞意爲主，必先放下萬緣，虛心内照，倐然喚起坎中眞陽，來與離中眞陰交會，卽以眞意調和招攝，離中眞陰自然與坎中眞陽相親相愛，合爲一炁。故曰：『敲竹喚龜呑玉芝，鼓琴招鳳飮刀圭。』兩弦合體，結成金丹，從此美在中而輝生，宇泰定而光發，透頂透底，放出金色寶光，自然照天照地，函蓋乾坤。此等境界，豈一切下劣凡夫所能窺測乎？彼尙羣疑滿腹，諸妄塞胸，話之何益，故曰：『近來透體金光現，不與凡人話此規。』此係金丹確實證驗，非世人一切妄見虛象可以冒昧承當者，故我祖特地丁甯而贊嘆之。

偃月鑪中玉蕋生，朱砂鼎内水銀平。只因火力調和後，種得黃芽漸長成。

此章言并兩歸一而產藥也。以上諸章言兩弦之炁和合爲一，而金丹大藥產矣。然非火候調停得宜，大藥未易生也。偃月鑪，卽玉池也。玉蕋乃坎中眞陽，卽所謂『水中銀』也。朱砂鼎，卽金鼎也。水銀乃離中眞陰，卽所謂『朱裏汞』也。兩者不可偏勝，貴得其平。然燮理之功，全仗火候調停而和合之，必須一念不起，一意不散，火候旣足，眞種自生，刹那之間，黃芽漸漸長成，勃然出土矣。此言產藥時温養火候，不可不細參也。

休泥丹竈費工夫，鍊藥須尋偃月鑪。自有天然眞火候，何須柴炭及吹噓。

此章言產藥時眞火候也。上章鑪鼎對舉，而此直曰偃月鑪者，正指大藥將產，一陽初動之時也。何爲偃月鑪？只因坎中眞陽與離中眞陰天然配合，神炁相守，息息歸根，有如晦朔之交日月合璧，月魄旣受日魂以成胎，至初三日，庚方之上露出一鈎，金性乃成偃月之象，在卦象爲震仰盂，亦主一陽初動，卽大藥入鑪眞法象也。此惟委志虛無，湛然長寂，直到虛極靜篤，方可以致之，與後天一切渣滓之物，并一切起鑪作竈杜撰工夫，並没干涉。故曰：『休泥丹竈費工夫，鍊藥須尋偃月鑪。』眞藥旣產，須假眞火以鍊之。所謂眞火者，豈有他哉？只是息息歸根，一念不起，一意不散，以俟眞種之自化自育而已。豈待渣滓之物一毫幇補，與夫矯揉之功一毫費力哉？故曰：『自有天然眞火候，何須柴炭及吹噓。』此章𦂳接上章，明示產藥之候，使學人知時而用火耳。

前弦之後後弦前，藥味平平氣象全。採得歸來鑪内鍊，鍊成温養似烹鮮。

此章言大藥入鑪，當加温養之功也。上章但言鍊藥須尋偃月鑪，孰知兩弦之炁便是金丹大藥乎？前弦卽上弦也；後弦，卽下弦也。上弦金半觔，黑中有白。下弦水半觔，白中有黑。白者金精，黑者水基。但上弦之光前黑而後白，下弦之光前白而後黑，白處各得半輪。此云前弦後、後弦前，蓋專取水中之金也，兩箇半輪合成一輪氣象，各得其平，月斯圓，藥斯產矣。由是採歸偃月鑪中，鍛鍊而温養之，不敢躁急，勿忘勿助，綿綿若存，火候旣到，大藥自然圓熟。老子云：『治大國若烹小鮮。』其此之謂乎？究竟何爲上下兩弦？身心是也。以眞意和合身心，打成一片，便是鍛鍊工夫，又於意中忘意，便是温養工夫，切莫添出支節。此係產藥時養火之功，當與下章卯酉沐浴同看。

兎雞之月及其時，刑德臨門藥象之。到此金丹宜沐浴，若還加火必傾危。

此章言金丹沐浴之功也。上章只説温養，而沐浴已在其中，此又發明卯酉二用、刑德並會之義，正見不可不沐浴。以法象言之，在一𡻕爲二八兩月，在一日爲卯酉二時，大約是指點沐浴之候，切不可泥象執文。卯屬兎，酉屬雞。木液旺在卯，此時陽中陰半，木中藏金，生處帶殺，是德中有刑矣。金精旺在酉，此時陰中陽半，金中藏木，殺處帶生，是刑中有德矣。兩弦眞炁交會只在一時間，此乃大藥入鑪、金丹凝結之候也。當將凝未凝之間，刑德並臨，生殺未定，此時大有危險，片時得藥則刑轉爲德，頃刻喪失則德轉爲刑。行功到此，必須洗心滌慮，放下萬緣，一念不起，一意不散，如此沐浴，大藥自然圓成。倘或纎毫念起，天眞便喪，未免德轉爲刑而有傾危之患矣。沐浴之法，不過委志虛無而已，其功只在一刻中，所謂卯酉，特虛比也。此係金丹第一關鍵，非聖師親授，不知其妙。

歐冶親傳鑄劔方，鏌鋣金水配柔剛。鍊成便會知人意，萬里誅妖一電光。

此章言金丹慧劔之用也，與上章沐浴工夫一時並用。祖師到此，忍俊不禁，又突出一奇峰，卽世間有形之神劔，喻丹道無形之慧劔。蓋鑄劔之法，必須金水淬厲而成，結丹之功，亦必由金水鍛鍊而得。金水兩弦眞炁，一剛一柔，合而成丹，正猶神劔之有干將鏌鋣，配而成寶。兩弦妙用必須眞師口授，亦猶鑄劔神方之必傳自歐冶矣。故曰：『歐冶親傳鑄劔方，鏌鋣金水配柔剛。』兩弦之炁旣妙合而凝，又以坤鑪中眞火淬厲而鍛鍊之，化成一炁，是爲吹毛利劔，又名慧劔。此劔鋒不不可觸，觸之卽喪身失命。妙在『知人意』三字。意者，中黃眞宰也。意卽是劔，劔卽是意，近在目前，遠卽萬里。當大藥入鑪之時，倘有陰魔來侵，只索用慧劔劈頭一揮，當下卽掃踪滅影矣。故曰：『鍊成便會知人意，萬里誅妖一電光。』上兩句言慧劔之體，下兩句言慧劔之用，非眞有慧劔之可用也，仍是先天一點靈光耳。亦非眞有妖之可誅也，不過念起卽覺，閒邪存誠之别名耳。吕祖云：『吾有三劔，説與世人，一斷愛慾，二斷煩惱，三斷愚癡。』其卽此劔也夫。

調和鉛汞要成丹，大小無傷兩國全。若問眞鉛何處是，蟾光終日照西川。

此章直指眞鉛之爲丹基也。金丹大藥只是眞鉛一味，然必須兩弦合體，烹鍊而成。離中眞陰爲汞，恍惚中眞象也。坎中眞陽爲鉛，杳冥中至精也。陽大而陰小，似乎不均，惟以眞意調和之，庶幾兩弦之炁各得其平，金丹乃成。故曰：『調和鉛汞要成丹，大小無傷兩國全。』兩弦合體，方稱眞鉛，與後天之凡鉛凡汞逈别。蓋晦朔之交，日月合璧，會於黃道，太陰水魄吸取太陽金精，有金蟾之象。到初三日，一鈎現出金方，是爲金蟾吐光而金丹大藥產矣。故曰：『若問眞鉛何處是，蟾光終日照西川。』川者，水鄉，西者，金體，水中之金是爲金丹。終日照者，卽赫赫金丹一日成也，此與上數章同在一時。蓋温養沐浴旣到，又得慧劔之用，金丹之功始圓，金丹圓而一陽復，便可採取烹鍊以結大還丹矣。

八月十五翫蟾輝，正是金精壯盛時。若到一陽來起復，便堪進火莫延遲。

此章言大藥將產之候，急須採取也。上章云『蟾光終日照西川』，正指水中金而言，此所謂金精也。兩弦並到，合成一輪，月乃圓而爲望。八月建酉，而金旺於酉，正是金精旺極之時，所以月到中秋，光彩異常。此喻坎離旣交，水中之金赫然頓現，而大藥將出鑪矣。故曰：『八月十五翫蟾輝，正是金精壯盛時。』水中金現，謂之活子時，此言金精壯盛，活子時到矣。純坤之下一陽初復，急須下手採取以作還丹之根基，故曰：『若到一陽來起復，便堪進火莫延遲。』此言大藥方產，及時採取之作用也。

一陽纔動作丹時，鉛鼎温温照幌帷。受炁之初容易吉，抽添運火卻防危。

此章申言採藥作丹之時，宜防危慮險也。水中生金，一陽初動，所謂金精壯盛之時，卽身中活子時也。此時藥苗新嫩，急須採取而烹鍊之。吕祖云：『温温鉛鼎，光透簾幃。』正指此時而言。故曰：『一陽纔動作丹時，鉛鼎温温照幌幃。』學人到此，當及時進火，一升一降，浮沉老嫩之間，須索十分謹愼。愼之則片時得藥，是爲受炁吉，不愼則頃刻失喪，是爲防成凶。故曰：『受炁之初容易吉，抽添運火卻防危。』抽添者，抽鉛添汞，採藥之作用也。運火者，上升下降，鍊藥之火候也。上章是候一陽初動而進火，此章便説進火之作用，前後相接如貫珠，章章皆然，讀者請著眼。

日月三旬一遇逢，以時易日法神功。守城野戰知凶吉，增得靈砂滿鼎紅。

此章申言金丹入鼎，妙用只在一時也。天上太陰，二十九日有奇而一周天，乃與太陽相會，是爲晦朔之交，日月合璧而生明。丹道之妙，簇年歸月，簇月歸日，簇日歸時，產藥之與採取，只在一時，其神功妙用，恰與造化合符。故曰：『日月三旬始一逢，以時易日法神功。』藥之將產也，當虛以待之，是爲守城。藥之旣產也，當動以應之，是爲野戰。此中火候，不可一毫差錯，卽《入藥境》所謂『受炁吉，防成凶』也。運火之際，若能慮險防危，避凶趨吉，則大藥出坤鑪而升乾鼎，養在黃庭，光明洞達而圓滿矣。故曰：『守城野戰知凶吉，增得靈砂滿鼎紅。』此章又𦂳接上兩章，言一陽初動而進火，進火而能防危，則大藥入鼎而神光煥發矣。

玄珠有象逐陽生，陽極陰消漸剝形。十月霜飛丹始熟，此時神鬼亦須驚。

此章言金丹脫胎之證驗也。上章所云靈砂，卽指金丹大藥而言，乃先天一炁，必須得諸虛極靜篤、無思無爲中，莊子所謂『赤水玄珠，得諸罔象』也。於是採之烹之，鍊之養之，守城野戰之功旣到，剝盡羣陰，露出一點乾元面目，金丹從此脫去胞胎，上升乾鼎，而造化之始基立矣，故有十月霜飛，胎圓丹熟之象。鬼者，陰靈，神者，陽靈也。元珠成象，超出陰陽，鬼神莫測其機，烏得而不驚乎？須知金丹脫胎與還丹脫胎逈别，此章以金丹而言，則陽極陰消而有十月脫胎之象，以還丹而言，則又當陰極陽生而爲一陽初動之時。此處最要辨得分明，尙有重安鑪鼎、再造乾坤一段工夫在後，不可不知也。

瑤池飮罷月澄輝，跨箇金龍訪紫微。從此眾仙相識後，海田陵谷任遷移。

此章申言金丹之可以立命也。上章言十月脫胎，明乎金丹大藥固巳出坤鑪而升乾鼎矣。瑤池乃金母所居，卽坤鑪之法象也。紫微垣乃天中巍巍尊高處，卽乾鼎之法象也。金丹妙用，無過先天一炁，先天乍到之時，絪緼交合如登瑤池而飮瓊漿，故曰：『得之者長，似醉金。』精旺而蟾光盈，由是金丹大藥脫出坤鑪，上升乾鼎，地中一陽直透九天。豈非瑤池飮罷，月色澄輝，跨金龍而訪紫微之象乎？金丹升到天谷泥丸，便是鬱羅蕭臺玉清聖境，百節萬神到此，無不聚會，當下與大羅仙眾覿面相識矣。任他滄海成田，桑田成海，高岸爲谷，深谷爲陵，而我之元神永無起滅，終不變遷，方信太上所云『谷神不死』是眞實語。上章言神鬼俱驚，此章言眾仙並會，方見金丹立命之功，如此其神妙也。

休施巧僞爲功力，認取他家不死方。壺内旋添延命酒，鼎中收取返魂漿。

此章括金丹全功，以起還丹作用也。上章言入瑤池飮瓊漿，卽所謂『不死方』也。然何謂『他家』性爲主，我也，内藥也；命爲賓，他也，外藥也。修鍊之士，先了命而後了性，須從外藥起手，饒他爲主，我反爲賓，顚倒之妙，篇中言之詳矣。一切勞形按引、服氣飡霞，總屬巧僞小術，徒勞而無功，惟有先天一炁從虛無中來者，纔能不落形氣，超生脫死。故曰：『休施巧僞爲功力，認取他家不死方。』當其大藥將產而採歸壺中也，是謂歸根復命，點旣枯之骨而命可延。及其一陽起復而升入黃庭也，是謂返本還原，收已散之靈而魂可返矣。故曰：『壺内旋添延命酒，鼎中收取返魂漿。』主賓顚倒，到此纔了得金丹作用，而還丹之功從此起矣。更有下劣旁門，錯認『他家』二字，流入採補，其罪可勝誅哉！

雪山一味好醍醐，傾入東陽造化鑪。若過崑崙西北去，張騫始得見麻姑。

此章言金液還丹之作用也。前章所云延命酒、返魂漿，俱是金丹大藥底證驗，旣靈且妙矣。然非猛火鍛鍊以成還丹，則九轉之功未全。還丹妙用，究竟不離水中金，故喻以一味醍醐。《湼槃經》云：『雪山有大力白牛，食肥膩草，糞皆醍醐，無青黃赤白黑色。』雪山喻金方，白牛喻金性之純，白一味醍醐乃先天一炁從虛無中來者，卽水中金也。金性不染不雜，堅固圓成，其初產自庚方，旣而從西轉東，升於乾位，引入黃庭，採取而烹鍊之，豈非造化之大鑪冶乎？一切延命酒、返魂漿，到此悉化作醍醐上味，無二無别矣。故曰：『雪山一味好醍醐，傾入東陽造化鑪。』此尙帶金丹法象而言。金丹大藥旣入在造化鑪中，候正子時一到，運動河車，聚火載金，猛加鍛鍊，升至崑崙頂上，乾坤相見，交而爲泰，一點金液依然落在黃庭，而聖胎始圓矣。故曰：『若過崑崙西北去，張騫始得見麻姑。』此乃大還丹之法象也。張騫是男子，窮河源者，麻姑是仙姝。張騫乘槎，逆流直泝河源，過崑崙山頂，始見麻姑，總是顚倒乾坤法象，不必深求。

坎電烹轟金水方，火發崑崙陰與陽。二物若還和合了，自然丹熟遍身香。

此章統言合内外二藥而成大還丹也。金丹作用，專取水中之金，所謂先天一炁從虛無中來者。坎電喻水中之火，白紫清云：『造化無聲，水中火起，妙在虛危穴。』金水方卽虛危穴也，火烹雷轟自此而起，只是採取一陽，引歸乾鼎以結金丹耳。以上俱説外藥，直到正子時到，一陽初動，纔用猛火鍛鍊，聚火載金，直達崑崙峰頂，從一陽之復升到六陽而爲乾，從一陰之姤降到六陰而爲坤，乾坤交姤罷，一點落黃庭，此卽内藥也。内外兩種藥物，到此合爲一體，再加温養之功，還丹旣熟，自然通身透亮，徧體生香，剝羣陰而爲純陽，點凡軀而爲聖胎矣。此章言内外合一乃成金液還丹，下章方言温養之功。

要知鍊養還丹法，自向家園下種栽。不假吹噓并著力，自然果熟結靈胎。

此章言還丹入鼎，長養聖胎之功也。乾坤交罷，一點眞種已落在黃庭，是爲大還丹矣。猛鍛極鍊之後，急須加温養工夫。然温養之功别無巧妙，只在自家方寸地上刻刻護持，時時培植，便是乳哺眞種底方法，其功全在眞息，必須優游自在，勿忘勿助，如龍養珠，如雞抱卵，此卽天然眞火也。眞火赫赫長紅，何假吹噓？綿綿若存，何須著力？火力旣到，純亦不已，自然脫胎而神化矣。此言温養還丹之功，與上面鍛鍊相爲表裏者也。

未鍊還丹須急鍊，鍊了還須知止足。若也持盈未已心，不免一朝遭困辱。

此章言還丹旣得，當守之以無爲也。蓋有爲所以了命，無爲所以了性，還丹鍛鍊之功，正所以了命也。丹基一日未立，命非我有，故曰：『未鍊還丹、須急鍊。』然工夫雖妙，終落有作，未返自然，只可藉此爲渡河之筏。旣到彼岸，定須舍筏而見性矣。故曰：『鍊了還須知止足。』若得丹之後，依然向外馳求，不肯休歇，只管搬弄精魂，在有作有爲上尋活計，何異船到彼岸，尙戀筏而不肯捨乎？此不特性宗未徹，永無解脫之期，并其所得之命寶，亦弗能享用矣。故曰：『若也持盈未已心，不免一朝遭困辱。』蓋還丹未得，不知下德之有爲則落空，還丹旣得，不知上德之無爲則又著相，此了命之功所以必兼了性也。

否泰纔經萬物盈，屯䝉受卦秉生成。此中得意須忘象，若究羣爻漫役情。

此章言火候之妙，切不可泥象也。以上數章俱説大還丹作用，而火候在其中。火候法象，惟羲易足以印之。先天之易，取定位以立本，後天之易，取交感以致用，故乾上坤下之卦，取其不交而爲否，坤上乾下之卦，取其交而爲泰。乾坤交姤以後，正轉否爲泰之時也，其間陽火陰符進退之序，一刹那間周天數足，諸卦諸爻無不統攝矣。且乾坤之後便受以屯䝉序卦者，良有深意。蓋天地旣交，則盈天地間一切萬物自然莫不生成。震以一陽動乎坎下，象萬物之始生而爲朝屯，艮以一陽止乎坎上，象萬物之旣成而爲暮䝉，一生一成，卽一動一靜也。還丹之妙，亦無過一生一成。其初採藥物於曲江之下，聚火載之而上升於崑崙，卽朝屯之象，卽天根之所以生也。其旣姤乾坤於天谷之上，周天運之而凝結於丹鼎，卽暮䝉之象，卽月窟之所以成也。至於三田聚寶，則萬物盈滿之象亦在其中矣。然丹道之用卦爻，但取一動一靜互爲其根之機，以寓進火退符之準，貴在得其大意之所在耳。若泥象執文，役役于朝屯暮䝉一日兩卦之序，何啻癡人説夢乎？大約火候之妙全在得意忘象一句，祖師於此特點破之。

卦中設法本儀刑，得意忘言意自明。舉世迷人惟泥象，卻行卦氣望飛升。

此章言得意忘象之爲眞火候也。丹經中鼎鑪、藥物、龍虎、鉛汞，種種建立，無非象也，又何疑於火候乎？故文不可執，象不可泥，卽如屯䝉否泰等法象，如蟲禦木，偶爾成文，何處可執泥耶？聖人立象之妙，譬若以手指月，月自在天，決不在指頭上。學人能得意而忘象，得象而忘言，則象中之意自將朗然洞徹。倘或泥象執文，役役於朝屯暮䝉一日兩卦，如法行持便指望白日上升，豈非大惑不解之迷人乎？此章與上章略同。

天地盈虛自有時，審能消息始知機。由來庚甲申明令，殺盡三尸道可期。

此章申言卯酉周天之造化也。火候之妙準乎造化，造化氣機只是一陰一陽，其中自有消息盈虛、與時偕行之妙。周天之大綱，以南北爲經，東西爲緯，觀於先天方位圖，乾南而坤北，日東而月西，則消息盈虛之機槪可見矣。大約盈則必消，消者，殺機也；虛則必息，息者，生機也。陽虛於子，盈於午，一到卯中，生機已不可遏。陰虛於午，盈於子，一到酉中，殺機已不可迴。然生中有殺，殺中亦有生，生殺一時並到，此中消息之機不可不知也。故曰：『天地盈虛自有時，審能消息始知機。』還丹之妙，其周天火候同乎造化。陰極生陽，六陽從地而升於子，陽極生陰，六陰從天而降於午，此南北之經也。有南北之經，自然有東西之緯。蓋人身中一日一月，人人具足，日東月西，便分出甲木庚金，金木間隔則水火之功尙未全，故當乾坤大交後，運行周天火候之時，急須用斗柄之機斡旋身中日月，若璇璣之升降，循環不已，從下到上，從左到右，轉而又轉，戰退羣陰，使陰氣漸消漸虛，陽氣漸長漸盈，自然元精化元氣，元炁化元神，元神還太虛，身中之三尸自消，九蟲自滅，此乃轉殺機爲生機，而歸根復命之道得矣。故曰：『由來庚甲申明令，殺盡三尸道可期。』三尸乃人身中尸蟲，一名三彭，相傳以庚申日上詣天曹，訴人罪過，奪命減算。修眞之士能七守庚申，三尸自滅，然總不若鍊還丹之直截也。卯酉之正令一行，則陰盡陽純，三尸不守而自滅矣。

四象會時玄體就，五行全處紫光明。脫胎入口通神聖，無限神龍盡失驚。

此章言還丹脫胎之證驗也。其初，四象會於中黃，金丹始結，玄珠已成象矣。再加聚火載金之功，逆上乾宫，烹之鍊之，又從而温養乳哺之，剝盡羣陰，露出乾元面目，直到鑛盡金純，烟消火滅，方成一粒龍虎還丹，五炁俱朝於上田，三花皆聚於乾頂，浩氣塞乎天地，慧光徧照大千，豈非四象會而玄體就，五行全而紫光明之象乎？斯時也，重立性命，再造乾坤，變種性爲眞性，轉識神爲元神，自造自化，不由天地矣。更須忘物忘形，積功累行，時時長養聖胎，直到瓜熟蒂落底時候，靈丹應時脫落，吞入口中，倐然雲騰雨施，雷轟電掣，片晌之間，消盡一身陰滓，立地轉凡成聖，而爲鬼神所震驚，天龍所呵護矣。豈非通靈入聖而神龍失驚之象乎？此處獨言入口，故知是還丹脫胎之象，與前面金丹脫胎逈然不同。大約此書已經再三校正，其工夫極有次第，首言大道源委，次言藥物鑪鼎，次言坎離交而成金丹，有採取温養之功，究言乾坤交而成還丹，有鍛鍊乳哺之功，一步步鞭到此，纔説脫胎神化底證驗，先後次第秩然不亂，讀者幸細辨之。

藥逢氣類方成象，道在虛無合自然。一粒靈丹吞入腹，始知我命不由天。

此章言還丹之妙用，可以造命也。蓋還丹之功，始於有作，終則無爲，有作所以了命，無爲所以了性，其初必取眞陰眞陽同類相感方成大藥，到得玄珠成象、太乙歸眞，乃返虛無而證至道矣。蓋道自虛無生一炁，一而二，二而三，遂至順流不窮。今者攢五簇四，會三歸二，而復返於一炁，豈非自然之道乎？此以了命而兼了性也。鍊之又鍊，靈丹從崑崙頂上應時脫落，吞入口中，從此宇宙在手，造化生身，我命在我，生死總不由上天矣。此章𦂳接上章脫胎入口來，確是還丹證驗，入口入腹雖分兩象，實無二義。須知口非飮食之口，腹非臍腹之腹，遇眞師者自知之。

大道修之有易難，也知由我亦由天。若非積行施陰德，動有羣魔作障緣。

此章言體道之士當修德以格天也。靈丹入腹，命由我而不由天，信矣。然此特爲了手者言耳。若夫下手之時，有易有難，未可槪論。大約以眞實心承當則易，以巧僞心襲取則難，一心眞實，纔能上達乎天，若稍涉巧僞，卽便隔絶天心，自取魔障。故造命之工夫雖由乎我，而出世之機緣實由乎天，此决言陰德之不可不積也。行善而不求人知，謂之陰德。一切方便濟人、慈悲及物之事，若《太上感應篇》所載者，學道之士定當刻刻行持，行持之際又當心安意肯，無所爲而爲之，切不可夾帶一毫計功謀利、徼求福報底念頭。倘或一念夾雜，便違心逆天，墮落魔眷屬中而障卻大道因緣矣。蓋世間魔障，一切皆從心造，一心積德，自然足以格天辦道，其機括仍由我不由天也。然則造命之學，不特在了手後，卽在下手時矣。發心擔荷大道者，尤當三復此章。

了了心猿方寸機，三千功行與天齊。自然有鼎烹龍虎，何必擔家戀子妻。

此章言了心之究竟處也。上章言大道必由功行，學道之士定當積功累行，上合天心，行須八百，功必三千，似乎累世莫殫，畢生莫究矣。不知八百三千，一切惟心所造，倘能一念回機，全身放下，方寸中空空洞洞，自然一了都了，三千之功，八百之行，當下立地圓滿，而與太虛天體同其廣大高明矣。故曰：『了了心猿方寸機，三千功行與天齊。』此卽眞空而該妙有者也。學者旣悟空體，又須功行齊修，若一向空腹高心，撥無因果，自以爲無修無證最上一乘法門，便是莽莽蕩蕩，招殃禍矣。高上之士一朝頓徹，且把這箇撥置一邉，仍舊去安鑪立鼎，採取藥物，行持火候，鍊成龍虎大丹，空不礙有，其妙如是。旣知空不礙有，卽知有不礙空，到此地位，根塵識想一切消落，大地山河俱同幻影，此身尙非我有，何有於家，又何有於田園妻子種種身外之物？世間凡夫，苦死守着田園，戀著妻子，一息尙存，不肯放下，豈知凡夫最貪著處，卽道人大解脫處乎？此處本自然而然，不假排遣，故曰：『自然有鼎烹龍虎，何必擔家戀子妻。』此卽妙有而該眞空者也。到此方知有作無爲如火合火，盡性至命如空合空，求其合一相且不可得，何况分而二之乎？此係祖師末後全提之句，舊解多失其意，特爲拈出，以吿同志。

始於有作人難見，及至無爲眾始知。但識無爲爲要妙，誰知有作是根基。

此章結言金丹大道當從有而入無也。上章已拈提空有不二宗旨，此遂直截指出，以爲通篇結尾。世人但知有爲所以了命，無爲所以了性，不知其中自有緩急先後之序。有爲之功在乎結丹，一切採取鍛鍊作用必須乘時而應機，此其絶利一源、三返晝夜之功用，止可冷暖自知而已，人豈得而見之乎？及乎功深力到，百骸理而萬化安，身心一如，歸根復命，坐收清淨無爲之效，到此則美在其中，光輝發越，人皆得而知之矣。故曰：『始於有作無人見，及至無爲眾始知。』此言不落有爲，方見了手之妙，破世人執有之常見也。到得無爲地位，形神俱妙，與道合眞，自覺覺他，廣宣妙法，誰不望而心折，皈命投誠？孰知其初結侣入圜，死心鍛鍊，纔得建立丹基，有爲之功若是其專且久乎？故曰：『但識無爲爲要妙，誰知有作是根基。』此言不墮無爲，方成起手之功，破世人執無之斷見也。蓋有作是了命邉事，無爲乃了性邉事，學道者偏於有作則著幻相，偏於無爲則落頑空，一部《悟眞篇》中，斷常俱遣，割截兩頭，句句全提向上，總是要人身心一如，有無不二，親證無上至眞妙覺之道耳。到此乃雙掃雙建以結之，是通部一大關鍵也。

修行混俗且和光，圓卽圓兮方卽方。晦顯逆從人莫測，教人怎得見行藏。

此章言俗不礙道，乃出格之妙用也。《道德經》云：『和其光，同其塵。』此兩言頗難體會。蓋有道而不見其道，有德而不見其德，是爲和光。自此與世間愚夫愚婦一般面目，一樣舉動，入淨入垢，無所不可，是爲同塵。混俗卽同塵之别名也。大修行人直到了手後，一塵不沾，六通具足，正好隨願度人，多方利物，卽或垂手入㕓，游戲三昧，無所不可，以言乎行止則或圓而或方，以言乎蹤跡則或顯而或晦，以言乎機用則或順而或逆，天地鬼神且莫測其行藏，而况於人乎？由是可以出世，可以入世，可以遯世，可以經世，潛見惕躍總由乎心，仕止久速各當其可，有如獅子之迷踪，神龍之變化，淵乎妙哉！所以文王係乾爻，至用九而垂無首之象，夫子見太上，于柱下而發猶龍之嗟。嗚呼！至矣。

五言四韻一首以象太乙之奇

女子著青衣，郎君披素練。見之不可用，用之不可見。恍惚裏相逢，杳冥中有變。一霎火熖飛，眞人自出現。

此章統論金丹妙用，乃八十章之總結也。金丹作用，不過取金木兩弦之氣合成。震木雖屬長男，然從離火中出，女子之象也。且天三生木，而地以八數包之，似乎男人女粧，故曰：『女子著青衣。』兌金雖屬少女，然從坎水中生，郎君之象也。且地四生金，而天以九數包之，似乎女人男扮，故曰：『郎君披素練。』夫此兩弦之炁，產於後天，孕在先天，當其形質未兆之時，便可取而用之，及乎形質旣萌，已落後天陰炁，纔有可見，便不可用矣。故曰：『見之不可用，用之不可見。』大藥將產未產之際，機欲動而未離乎靜，陽方生而未離乎陰，以其寂然不動，强名杳㝠，以其感而遂通，强名恍惚。恍惚裏相逢，動不離靜，杳㝠中有變，靜極生動，所謂一動一靜之間，天地人之至妙至妙者也。此時運火之功，洗心沐浴，只在霎時間而金丹眞種得矣。豈非『一霎火熖飛，眞人自出現』乎？此一段是金丹工夫，再加向上之工，則脫胎神化，自然變現無方，超出輪迴，而與三清太上同其法身矣。祖師末了作此以結束八十章，蓋由博歸約，返乎太乙之眞也。

此篇又不難於注而難於序，向來顚倒錯亂者，一切秩然成章，渾然無縫，雖天孫雲錦，何以加茲？至如注中宗旨，字字金針，只許同心默契，冷煖自知耳。

悟眞篇卷之下

紫陽眞人張伯端著

雲陽道人朱元育闡幽

西江月西者，金之方；江者，水之體；月者，藥之用。一十二首以周𡻕律。

内藥還同外藥，内通外亦須通。丹頭和合類相同，温養兩般作用。内有天然眞火，鑪中赫赫長紅。外鑪增減要勤功，妙絶無功眞種。

此章總括内外二藥，乃盡性至命之全功也。大道本無内外，一到金丹作用便分出内外二藥，其中有體有用，有賓有主，然古今知之者希，祖師大發慈悲，不妨爲學人旁通一線，通部《悟眞篇》無非指點内外二藥，到此纔明明點破耳。内藥屬先天，外藥卻須從後天返先天。蓋無修無證、天然具足者，謂之内藥；有作有爲、返本還源者，謂之外藥。内藥了性，體具中黃，卽元神而攝精炁者也。外藥了命，用寄坎離，卽身心而合眞意者也。元神本來寂然不動，感而遂通，寂不離感，感不離寂，内外之體同矣。當其寂也，一念不生，似乎無爲，及其感也，六根互用，又不礙有爲，内外之用通矣。故曰：『内藥還同外藥，内通外亦須通。』先天一點靈光圓陀陀地，便是大藥丹頭。高上之士識此丹頭，只消眞意不散，元神内凝，身心兩家自然和合而交感矣，此卽内以兼外，從源而達流者也。中下之流未易及此，必須鍊已立基，築完城郭，處于中以制其外，制于外以養其内，先要和合身心，元神纔凝，此卽外以全内，從流而遡源者也。兩家作用殊途而同歸，故曰：『丹頭和合類相同，温養兩般作用。』藥物旣分内外兩種，則鑪鼎亦分内外兩處，而火候亦當分内外兩用。大抵内鑪耑在中黃，外鑪兼攝六根，内火候耑主無爲，外火候兼于有作。學道之士，須令元神坐鎭中黃，常應常靜，自然眞息綿綿，用之不勤，與元神相依相抱，一似鑪中火種晝夜不斷。故曰：『内有天然眞火，鑪中赫赫長紅。』中黃便是内鑪，元神便是内藥，眞息綿綿便是内火候，此卽本體爲工夫，不增不減者也，乃先天也。然後天有增有減之功用，卽從此而出。凡人泄漏眞性，多在六根門頭，故二六時中必須回光返照，時時收拾身心，其功可不勤乎？爲學日益，故曰增；爲道日損，故曰減。在工夫，須當增之又增，在本體，則當減之又減，卽增卽減，直到無可增減處，自然元精化元炁，元炁化元神，元神還太虛，而無功眞種出矣。蓋有增有減尙屬功夫邊事，直到無增無減，纔是無功之功，無上至眞妙道。有增有減底工夫，恰好合著無增無減底本體，此内外二藥體相同而用相通者也。故曰：『外鑪增減要勤功，妙絶無功眞種。』蓋内鑪係中黃神室，元神不動卽内藥作用也，天然眞火，内火候也，體也，主也，了性者也。外鑪係坎離二用，和合身心卽外藥作用也，增減勤功，外火候也，用也，賓也，了命者也。内外二藥打成一片，體用同源，賓主交參，性命全修，以至形神俱妙，所謂合内外之道而一以貫之者也。

此藥至神至聖，憂君分薄難消。調和鉛汞不終朝，早覩玄珠形兆。志士若能修鍊，何妨在巿居朝。工夫容易藥非遙，説破令人失笑。

此章言大藥至簡至易，卽内以攝外者也。上章言内外相同纔稱金丹大藥，然有辨焉。外藥，後天之功也，出聖入神必假作用；内藥，先天之體也，卽凡卽聖一切圓成。但恐信根淺薄，自家承當不過，消受不起耳。大藥之用，無過眞鉛眞汞，身心是也。身心未易相合，須得眞意以調和之，眞意之不動處卽先天元神也。元神旣復，身心自然打成一片，而玄珠成象矣。到此卽神聖功用當下立證，曾不終朝所謂『赫赫金丹一日成』者也。奈何世人多信不及，往往勞形苦已，離妻入山，以爲修鍊，殊不知修鍊之功全在心地，但使心地潔淨圓明，一切不染不昧，雖處市朝，何異深山窮谷？所謂大隱居㕓市，是眞修鍊矣。蓋身心兩字便是大藥，先天一點元神便是大藥底丹頭。這個丹頭人人具足，只因未遇眞師點破，日用不知，不信大藥至邇，工夫至易，而求諸遠且難者，遂至當面蹉過，甘作凡夫。一旦點破，方知卽此人人具足者便是金丹大藥，卽此日用不知者便是天然眞火，卽此甘作凡夫者便可出神入聖，圓通無礙，有不啞然失笑者乎？老子所謂『不笑不足以爲道』也。此章言卽内藥以攝外藥，直證無爲，了性而命在其中，所謂『修上一關蓋，下二關』者也。

白虎首經至寶，華池神水眞金。故知上善利源深，不比尋常藥品。若要修成九轉，先須鍊己持心。依時採取定浮沉，進火須防危甚。

此章言大藥必假作爲，卽外以全内者也。蓋内藥無爲，所以了性，外藥有爲，所以了命，了性者卽一以該兩，其機關至簡至易，了命者卽兩以還一，其作用極玄極微。金丹作用，須從和合四象起手，四象者何？地四生金，其象爲白虎，中藏天一眞水，是名首經，而爲至陽之寶，故曰：『白虎首經至寶。』天三生木，其象爲華池中藏地二眞火，是名神水，而爲至眞之金，故曰：『華池神水眞金。』金木水火，分之名雖有四，合之只是坎離二物，二物逆轉，便合成先天一炁。先天一炁從虛無中來，源潔流清，絶無纎塵夾襍，《參同契》所謂『上善若水，清而無瑕』是也。故曰：『故知上善利源深，不比尋常藥品。』離中一陰屬己土，己之象也，人心惟危，法當鍊而消之。坎中一陽屬戊土，心之象也，道心惟微，法當保而持之。鍊巳持心，工夫久久純熟，到得虛極靜篤，大藥方生，卽此一時便全九轉之功矣。故曰：『若要修成九轉，先須鍊己持心。』大藥一生，必須採取。採取之候，在坎離乍交、一陽初動之時。潭底日紅，沉之象也，息念以守之，當虛己以待時。黃芽出土，浮之象也，用意以採之，當乘時而進火。此中消息，冷暖自知而已。候未到而遽採，是謂先時，候已到而不應，是謂不及時。先時則藥太嫩，不及時則藥太老，毫髮差遲便不作丹，而可危矣。故曰：『依時採取定浮沉，進火須防危甚。』此章言外藥作用，從有作以反無爲，了命而性在其中，所謂『從下二關透上一關』者也。此章『浮』、『沉』二字，與上卷不同。上卷指坎離交會時説，此處卻説採藥進火底時候，當細辨之。

七返朱砂返本，九還金液還眞。休將寅子數坤申，但看五行成準。本是水銀一味，周流厯徧諸辰。陰陽數足自通神，出入不離玄牝。

此章言大藥返還之妙，合内外而言之也。蓋内藥之體在谷神，不離玄牝，外藥之用在二物，須要返還。然七返九還顚倒逆用之妙，豈易知哉？何謂七返、九還？其法象出自《河圖》，天一生水，地六成之，坎屬水而數得七，已含火象，其中一點實處本是乾家太陽眞火，火結爲砂，豈非朱砂之象乎？地二生火，天七成之，離屬火而數得九，已含金象，其中一點虛處本是坤家太陰眞水，金化爲水，豈非金液之象乎？學道之士，必須取離中這點眞陰，還于坎宫而成坤，便取坎中這點眞陽，返于離宫而成乾，是謂返本還源，而先天之體復矣。故曰：『七返朱砂返本，九還金液還眞。』其初以北方之水返爲南方之火，旣而以南方之火還爲西方之金，以火鍊金，是名金丹，鍊成純乾，是名金仙。彼《河圖》之翻作《洛書》，金火互換，先天之轉爲後天，離居乾位，皆此意也。世人不知造化之妙，遂以自寅順數到申爲七返，自申逆數到子爲九還，可發一笑，豈知水火一生一成乃五行自然之準則乎？故曰：『休將寅子數坤申，但看五行成準。』以二物對説，雖分屬坎離，其實眞鉛大藥一味而已，究其根源，只以坎中一陽作主。蓋天一眞水從中而出，爲性命之根源，包羅萬化，具足五行，其初一變爲鉛，在北方坎宫爲亥子水，此眞鉛之本身也。及乎二變爲砂，在南方離宫爲巳午火，三變爲汞，在東方震位爲寅卯木，四變爲銀，在西方兌位爲申酉金，五變爲土，在中黃坤宫爲辰戍丑未四土。故曰：『本是水銀一味，周流遍厯諸辰。』此言其順流而出者也。逆而轉之，只此眞陰眞陽便是七返九還之功，到得九轉功成，胎圓炁足，適合造化九九八十一之陽數，自然脫胎而入神化，卽老子所謂『谷神不死』者也。然谷神不死，須從玄牝立基。其初，一分爲二，從谷神分出玄牝，自内而出外，卽一味之流徧諸辰者也。其旣，二轉爲一，從玄牝合成谷神，自外而入内，卽二物之返本還眞者也。故曰：『陰陽數足自通神，出入不離玄牝。』首章全提内外二藥，是總綱。次章言至神至聖之功，卽内以統外也。三章言鍊已持心之要，卽外以還内也。此章遂言返還之妙，歸本谷神，乃合内外而言之也。

牛女情緣道本，龜蛇類秉天然。蟾烏遇朔合嬋娟，二炁相資運轉。總是乾坤妙用，誰人達此眞詮。陰陽否隔卽成愆，怎得天長地遠。

此章言二物妙用不宜間隔也。上章言七返九還不離玄牝，則坎離之不可不交，明矣。卽以物情徵之，牛女，天上雙星也，必假鵲橋之會，龜蛇，地中兩物也，合成玄武之形。至于日中之烏、月中之兔，必至晦朔交會，乃萌滋元炁而生明。總是陰陽二炁相資運轉，順去生人生物者，逆之則成丹。蓋乾父坤母資始資生之妙用，卽坎男離女反本還原之眞詮。世人獨修一物，未免落在孤陰寡陽邊，由是火水未濟，天地不交，而成否隔之愆。卽不能與天地同其功用，豈能與天地同其長久乎？此言了性者必須立命，纔合返還妙用，獨修一物便非大道。有等旁門，因陰陽否隔字面，流入彼家房術，誑惑愚夫，則又罪不容誅矣。

若要眞鉛留汞，親中不離家臣。木金間隔會無因，須用媒人勾引。木性愛金順義，金情戀木慈仁。相吞相㗖卻相親，始覺男兒有孕。

此章言坎離始交，金丹之法象也。上章言陰陽否隔，卽金木間隔之象。其所以間隔者，由介紹之無其人，未得眞土調和耳。水中生金，是名眞鉛；火中生木，是名眞汞。汞性輕浮，極易飛走，惟眞鉛足以留之，卽所謂『金鼎欲留朱裏汞，玉池先下水中銀』也。然非眞土坐鎭中宫，豈能調和兩家之情性乎？故欲眞鉛之留汞，非親近家臣不可，欲木金之不隔，非媒人勾引不能。家臣、媒人，皆指眞土，卽所謂黃婆也。蓋金情至剛，木性至柔，金能尅木，兩不相得，金木旣未肯相順，鉛汞遂未肯相留，惟得眞土和合，則木性不畏金之剛而轉愛其順義，金情不嫌木之柔而轉戀其慈仁，由此眞虎眞龍相呑相㗖，轉更相親，身心打成一片，而元神出其中矣。聖胎圓而眞人現，豈非男兒有孕者乎？此言三家相見以成金丹之法象也。

二八誰家姹女，九三何處郎君。自稱木液與金精，遇土方成三性。更假丁公鍛鍊，夫妻始結歡情。河車不敢暫留停，運入崑崙峰頂。

此章言鍛鍊交媾，還丹之作用也。前章言坎離交而大藥孕，金丹之基立矣，猶未及鍛鍊之火候也。故卽以三家相見者申言之。二八姹女，卽木液也；九三郎君，卽金精也。其初，兩物間隔，無由相通，一遇中黃眞土，遂勾引而攝合之，所謂『追二炁于黃道，會三性於元宫』是也。勾引雖仗黃婆，調停全憑眞火。丁公者，文火也，金木交并之時，須用文火温養之，兩家情性自然和合歡好，大藥產矣。大藥旣產，活子時到，必須採取眞鉛，送歸土釜，仍以文火温養之，此申言金丹作用也。温養旣足，正子時到，亟須駕動河車，從尾閭起火，透夾脊，過玉枕，運到崑崙頂上，用武火猛烹極鍊，乾坤交姤罷，一點落黃庭，大藥始入鼎而凝結矣，此乃言金液還丹之作用也。丹旣入鼎，再加乳哺温養工夫，久久純熟，至於聖胎圓而眞人現，九轉之功於是乎畢。

天地纔經否泰，朝昏好識屯䝉。輻來凑轂水朝宗，妙在抽添運用。得一萬般事畢，休分南北西東。損之又損愼前功，命寶不宜輕弄。

此章言還丹之功，從有以入無也。上章言河車運火直上崑崙，則乾坤旣已大交，向之乾上坤下而爲否者，今坤上乾下而翻爲泰矣。然火候之進退，不可不謹。陽動而進火，爲朝屯之象也。陰靜而退火，爲昏䝉之象也。舉兩卦，而六十卦反對之象，一進一退，悉在其中矣。故曰：『天地纔經否泰，朝昏好識屯䝉。』乾坤交姤罷，一點落在黃庭，先天眞種旣已入鼎，後天周身之氣自來歸命，有若三十輻之共凑一轂，百川眾流之朝宗大海，但須時時抽鉛添汞，鍊盡陰氣以還純乾。運用之妙，存乎火候耳。故曰：『輻來凑轂水朝宗，妙在抽添運用。』前此金木間隔，火水未濟，東西南北各居一方。到此混而爲一，元神坐鎭中黃，超然獨尊東西南北渾然總是一家，得一而萬事畢矣。故曰：『得一萬般皆畢，休分南北西東。』功用到此，只求日減，不求日增，只消抱一守中，常應常靜從有作以入無爲，卽太上所謂『損之又損，以至於無』也。蓋從前有作之功，都緣立命，命寶旣立，便當了徹性宗，直證無上妙覺。倘只管戀著命寶，搬弄精魂，便落在有爲法中，譬如登岸之時，猶然戀筏而不肯舍，縱使夀同天地，一愚夫耳。故曰：『損之又損愼前功，命寶不宜輕弄。』此首要學人直下了性，乃祖師末後全提句也。

冬至一陽來復，三旬增一陽爻。月中復卦朔晨超，望罷乾終姤兆。日又别爲寒暑，陽生復起中宵。午時姤罷一陰朝，鍊藥須知昏曉。

此章言攢簇周天，乃火候之法象也。大丹之功，全仗火候，火候之秘，不可以言宣，先聖不得已，寓之易象，此復姤之所以爲天根月窟也。復姤之妙，又不可以言宣，姑以年月日時寓其法象，大約只是陽動陰靜兩端而已。以一年計之，十一月冬至，一陽初動，爲復，每月增一陽爻，十二月二陽臨，正月三陽泰，二月四陽大壯，三月五陽夬，直到四月，六陽成乾，陽極而陰生矣。五月一陰初靜，爲姤，每月增一陰爻，六月二陰遯，七月三陰否，八月四陰觀，九月五陰剝，直到十月，六陰成坤，陰極而陽又生矣。此言一年之火候也。古聖恐世人著在年上，乃移一年之火候于一月。以月朔當復卦，一陽初生，上弦適當二陽之兌，至望而成乾，三陽足矣。月望當姤卦，一陰始生，下弦適當二陰之艮，至晦而成坤，三陰足矣。此言一月之火候也。又恐世人著在月上，乃移一月之火候於一日。以子時一陽當復卦，到已而爲六陽之乾，午時一陰當姤卦，到亥而爲六陰之坤。一日之中，已具足一月之晦朔，并一年之寒暑。大約取陽動陰靜，而金丹之火候視此以爲進退而已。一陽初動，朝晨之象，卽年中之冬至，月中之朔日也，當準之而進陽火。一陰初靜，黃昏之象，卽年中之夏至，月中之望日也，當準之而退陰符。簇年歸月，簇月歸日，簇日歸時，只在一時動靜中，自分昏曉而已。故總收之曰：『鍊藥須知昏曉。』絶句中『一時辰内管丹成』卽此意也。孰知一時又簇在一刻哉？又孰知時本無時，刻本無刻哉？噫！此眞火本無候，至妙至妙之機關也。

不辨五行四象，那分砂汞鉛銀。修丹火候未曾聞，早便稱呼大隱。靡肯自思已錯，更將錯路教人。誤他永劫在迷津，似恁欺心怎忍。

此章言盲師不識金丹之妙，自誤以誤人也。金丹法象，原本《河圖》。蓋《河圖》以一中統攝四方，水火木金分列四方，是爲四象，四象會于中五眞土，是爲五行。造化之妙一落到當人身上，人人具足，個個圓成，只此造化，順之則生人生物，逆之則成佛成仙。天機難泄，古人不得已，著爲丹經，近取諸身，喻爲夫婦男女，遠取諸物，喻爲砂汞銀鉛，總之皆法象也。至于眞藥眞火之骨髓，萬劫一傳，非得眞師面授，逈無入處。世間有等愚夫，不經師承，猖狂妄行，闖入旁蹊曲徑，一切杜撰，不知何者爲五行，何者爲四象，何者爲砂汞銀鉛。此輩尙未識藥物之面目，况火候乎？然旁門中有數等，最下者誤執砂汞銀鉛爲點金之術，錯認夫婦男女爲御女之方，高者不過搬弄身中精氣，最高者亦不過見到澄澄湛湛底識性，内守幽閒，獨修一物而已。堪笑此輩，自己盲修瞎鍊，不肯認錯，乃空腹高心，妄稱大隱。一日弟子未做，便去好爲人師，教者以盲引盲，學者將錯就錯，引出一班瞎弟子，謗毁正道，指斥眞師，無所不至。此輩不遇明眼人點破，生生劫劫，永墮迷津。自誤誤人，一至于此，其罪可勝誅耶？祖師剖泄金丹大道，到此特爲天下後世杜撰盲師痛下棒喝，太煞慈悲矣。

雄裏内含雌質，眞陰卻抱陽精。兩般和合藥方成，點化魂靈魄聖。信道金丹一粒，蛇呑立變龍形。雞餐乃亦化鸞鵬，飛入眞陽聖境。

此章言金丹大道能超凡入聖也。金丹之要，只在坎離二物，故不厭諄復言之。離本太陽眞火，陽中含陰，外實内虛，心之象也。坎本太陰眞水，陰中包陽，外虛内實，身之象也。火中生木，是爲陽魂；水中生金，是爲陰魄。金木者，水火之交也，所以魂魄卽寄于身心。心非肉團之心，乃先天凝聚之元精也。身非四大假合之身，乃先天流行之元炁也。身心妙合，便是先天元神，但一落後天形氣中，身界根塵役役于外，心緣諸識憧憧于中，逐妄迷眞，遂至魂魄相離，流浪生死，長沉苦海。學道之士，當以眞意爲媒，和合身心。身心一如，寂然不動，金丹大藥纔得圓成。陽魂陰魄，到此一齊點化，合爲元神，而至靈至聖矣。得此眞種，倐忽之間便能轉形色爲天性，點凡胎作聖胎，一切自身中眾生，到此立地超脫，不生不滅，湛然長存。只此金丹一粒，蛇吞之而變神龍，雞餐之而化鸞鳳，自然飛入眞陽聖境矣。眞陽聖境者，乃玉清、上清、太清三境，無極無上大羅天宫也。究竟三境豈别有哉？卽本來元精、元氣、元神，會三爲一者也。蛇變龍，雞變鳳，總是轉凡成聖底法象，切莫向癡人前説夢。親證道妙者，自當知之。

德行修逾八百，陰功積滿三千。均齊物我與親𡨚，始合神仙本願。虎兕刀兵不害，無常火宅難牽。寶符降後去朝天，穩駕鸞輿鳳輦。

此章言學道之士當修德以凝道也。道與德，如形之與影，寸步不可離，所以子思子云：『茍不至德，至道不凝焉。』又如《周易》乾坤兩卦，乾屬道，坤屬德，若非君子之厚德載物，豈遽能如聖人乘六龍以御天哉？學道之士，願力第一要廣大，必先度盡一切眾生，然後圓滿正覺。行修八百，功積三千，皆願力中事也。《金剛般若》云：『是法平等，無有高下。』世人但知天地至廣至大，一切蠢動含靈之物至微至細，孰知天地本來與我同根，誰是勝我者？一切蠢動含靈之物本來與我同體，又誰是不如我者？究竟到此，何物何我，何親何𡨚，管教均平齊一，無高無下，始合神仙度生之本願矣。功行到頭，道與德而並隆，形與神而俱妙，自然虎兕不能傷，刀兵不能害。無常倐忽，我則以谷神爲大年，火宅燔燒，我則以露地爲安宅。不生不滅，是眞寶符，常清常靜，是眞天堂，脫卻羊鹿小乘，便是龍車鳳輦，本來如是，尊矣，貴矣。豈别有寶符之可降，上天之可朝，瓊輿鳳輦之可穩駕哉？雖然爲上根言，只是道德尊貴一句足矣，但中人以下往往信不及，祖師恐學道人流入斷見，姑現寶几珍御身而爲説法耳。

又一首以象閏月

丹是色身至寶，鍊成變化無窮。更能性上究眞宗，决了無生妙用。不待他生後世，現前獲佛神通。自從龍女著斯功，爾後誰能繼踵。

此章言性命全修，一生證果，乃《悟眞篇》之總結也。首章言内外二藥，便是性命兩宗作用。至此攝用歸體，直下示人見性，以圓命功也。蓋立命之功全在金丹，金丹大藥本從無中生有，攢五行、簇四象、會三家、并二物而歸一炁者，一得永得，堅固不壞，鍊之又鍊，直到九轉功成，上天下地，出幽入明，無所不可。金丹一道，豈非色身至寶，而鍊成變化無窮者乎？此關尹子所謂『見精神而久生』者也。雖則千變萬化，然生生化化未有了期，終不脫長生二字。更須從此直下一脫，徹見本性，頓證無生，方知山河大地全露法身，往古來今不出一息，更有何至寶之難舍，變化之足誇。豈非决了性宗，而徹證無生妙用者乎？此關尹子所謂『忘精神而超生』者也。奈何小乘之仙未能頓見毘盧本性，往往從劫到劫，難登佛地。不若大心眾生，直了無生，一徹俱徹，從此三身具足，六通圓明，以一生圓曠劫之果，現前境界便與諸佛把手遊行，豈待他身後世乎？所云大心眾生，若《湼槃》之屠兒《華嚴》之善財、《法華》之龍女是也。屠兒以放下屠刀，立證賢劫菩提，善財以徧參知識，會入彌勒樓閣，並稱上根矣。至如龍女以寶珠獻佛，剎那之間轉女成男，往南方無垢世界，坐寶蓮華，成等正覺，豈非現前獲佛神通者耶？後之繼踵而出者，甯遂無其人耶？祖師特地丁甯于篇末，若將旦暮遇之矣。夫龍女成佛一案，據李長者《合論》云：『此經中表法耳。』今卽以金丹法象表之，其作用無不合符。大海者，坎地也。女子者，純陰之象。龍女表陰中之陽也，八𡻕表二八之數也。寶珠價値三千大千世界，表水中之金，乃身中無價至寶也。持以上佛者，還之於乾也。女轉成男者，離變爲乾，變化無窮之象也。南方者，後天離位，卽先天乾位也。寶珠一上，金來歸性，脫盡陰滓，鍊之卽色身至寶，了之卽無生妙用也。從此後天之離依然轉作先天之乾，其體則剛徤中正，純粹以精，其用則各正性命，時乘變化，是名無垢世界而成等正覺矣。《法華》權示龍女公案，以表一乘妙法；《悟眞》特取龍女法象，以表金丹妙道。金丹之妙道，非卽一乘之妙法乎？此章總收性命二宗，以應首章内外二藥，不特爲十二章結尾，乃《悟眞篇》通部之結尾也。不特爲《悟眞篇》關鍵，乃萬卷丹經之關鍵也。不特萬卷丹經，并《河》、《洛》妙義，《周易》、《參同》、《道德》、《陰符》，一切三洞眞經，三藏教典，千八百則公案，無不在其中矣。

絶句五首以象五行。

饒君了悟眞如性，未免抛身卻入身。何似更兼修大藥，頓超無漏作眞人。

此章言了性必須了命也。眞如本性，人人具足，本來無修無證，但在凡夫地中，暫爲五藴所覆耳。若能一念囘機，便同本得，當下卽了悟矣。然理須頓悟，事以漸修。卽如一身之中，六根門頭尙有無始以來種種習氣，當鍜鍊而薰修之，實實落落，當從身上薰修。取證從上諸祖，見性之後，潛修密證，身心一如，直到習漏旣盡，何難一生證果？所謂現前獲佛神通者，此也。不則，舍身取心，欲速見功，倘囘首之時，一毫習漏未盡，不免抛身而入身矣。内典云：『羅漢尙有隔陰之迷。』如潙山曾三世爲國王，幾乎忘卻本來面目，雲門曾三世爲國王，便失卻神通，可不危哉？修證之㨗徑，莫若金丹大藥，大藥妙用，只在以火鍊金。若能取日用之猛火，鍊本來之眞金，直從六根門頭鍊之又鍊，鍜盡無始以來習氣，直到鑛淨金純，露出無位眞人面目，有修有證者，恰合其無修無證之本性。於是從無相而生實相，卽法身而成報身，是謂九轉功圓，形神俱妙，超出一切有漏因果，永無抛身入身之患，而稱大覺眞人矣。此祖師爲獨修一物者痛下針砭，然篇中所云了悟，只指後來一橛禪耳。若從上諸佛諸祖，皆窮理盡性至命以證無漏妙果者，未可一槪而論也。

投胎奪舍及移居，舊住名爲四果徒。若會降龍并伏虎，眞金起屋幾時枯。

此章言小果之不足證也。從古到今，只有金丹一道可以超脫生死，然大道難聞，小果易就，更兼世人根器大小不同，舍大取小者頗多，往往各執一法，得少爲足，一旦大限已到，功行未圓，生怕抛身入身，故作種種伎倆。有習歸空之訣而投胎者，有奪死人之舍而投生者，有恐宅舍不堅，長用遷徙之法而爲移居者，又有志在留形住世，隱處深山窮谷而爲舊住者，總而言之，則曰四果徒。皆由未知金丹大道，遂落小果。金丹之要，只在一龍一虎，龍虎卽身心也。若能降伏身心，便是降龍伏虎，眞空之身與妙有之心渾合無間，自然形神俱妙。此萬年不壞之眞金，卽人人安身立命之本宅也。眞金起屋，何時而枯？從此經行坐卧，長住其中，任他滄海成田，我自安然不采，何有破損遷徙之患而學區區小果乎？

鑑形閉息思神法，初學艱難後坦途。倐忽縱能遊萬國，奈何屋破卻移居。

此章言小道之不可久也。眞金起屋，纔得不枯，可見一切非眞金者，俱不能長存矣。奈何旁門小法各取其驗，世人多爲歆動。鑑形者，鑄一大鏡，時時鑑照已形，久之自忘其形，不覺入鏡中矣。或曰卽閉目靜坐，鑑觀已形也，亦通。閉息者，閉住呼吸之氣，自一息兩息以至千萬息，置鴻毛於鼻端，一毫不動方稱效驗。思神者，或默朝上帝，或存想崑崙，久之而神出矣。三者一着於形，一着於氣，一着於神，皆落後天渣滓，與金丹大道至簡至易者何啻霄壤？此等小法，初學甚是艱難，其功力旣耑且久，俱能定中出得陰神，倏忽之間遊徧九州萬國，可謂得意之極矣。奈何宅舍難固，形神易離，能無屋破而移居乎？此亦四果之徒，難免無常大限者。學道者當勤求金丹大藥，不可以此自限也。

釋氏教人修極樂，只緣極樂是金方。大都色相惟兹實，餘二非眞漫度量。

此章直指自性西方，令學人知所歸宿也。釋教有淨土法門，勸人念佛念到一心不亂，夀命終時佛來接引，往生西方極樂世界，詳見《彌陀》等經。世人但執西方之相，罕能窮源，不知此亦古佛應化一期方便之談，未可取相昧性，自生窒礙也。葢東方屬木，乃造化發育之鄕，西方屬金，乃造化歸藏之地。卽易象觀之，後天乾居西北，便是金方，東方出震之帝，到此纔得歸根復命。李長者云『佛乃至陽之德』是也。亘古亘今，只有這點乾金，純粹以精，爲人人本來眞性。此金其性堅剛，萬刼不壞，其質純白，一切不染，不染不壞，自在長住，豈非極樂世界乎？《維摩經》云『隨其心淨卽佛土淨』，《壇經》云『但心淸淨，卽是自性西方』是也。夫此金性非常非斷，無色無相，卻又能現出丈六金身，三十二相。無色之身是謂法身，無相之相是謂實相，妙有眞空一時具足，西方極樂只在眼前，所謂『只此一事實，餘二卽非眞』者也。若從西方遠近、極樂有無、穢淨取舍、往生去來上擬議卜度，劍去久矣。可見東華之上眞卽西方之古佛，金丹之大道卽金仙之極果也，此維摩所謂『不二法門』也。祖師恐學人生二見，特爲提破。

俗語常言合至道，宜向其中細尋討。能於日用顚倒求，大地塵沙盡成寶。

此章言至道不離邇言，令學人會無言之意也。祖師著《悟眞篇》，到此將閣筆矣，恐人只作玄言妙義會過，枉卻一片婆心，故特地丁甯吿說。汝等諸人，切勿從俗語常言外，另覓玄言妙義以爲至道也。眞正至道，只在十字街頭閙浩浩地俗語常言中，但未向其中細細尋討耳。至道云何？當初一生二，二生三，三生萬物，一切以順而生，百姓日用而不知者，此也。所謂『五行順行，法界火坑』，生機轉作殺機矣。若能攝萬歸三，攝三歸二，攝二歸一，一切以逆而成，聖人洗心而退藏者，此也。所謂『五行顚倒，大地七寶』，殺機轉作生機矣。生機殺機元非兩橛，轉與不轉只在當人，故曰：『能於日用顚倒求，大地塵沙盡成寶。』大地喻世界，卽身是也；塵沙喻眾生，卽心是也。學人能從日用飮食、七顚八倒中一念回機，消歸自己，到得身心一如，則世界眾生，有情無情、徹上徹下、亘古亘今，一切皆成正覺，何有大地塵沙，豈非七寶乎？又豈有聖凡之可分，淨穢之可界，聖賢仙佛之可别乎？顚倒之秘，全在俗語常言中。須知通部《悟眞篇》皆俗語常言也，萬卷丹經亦俗語常言也，三藏十二部、六經諸子百家，一切俗語常言也。執此求至道不得，離此求至道亦不得，畢竟如何？曰：『神而明之，存乎其人。』此卷宗旨，大約與前兩卷互相發明，儘有發前卷之所未發者，正要學人從百尺竿頭更進一步耳。如有摸著鼻孔者，當與悟眞先生把臂入林矣。

vernacular:
《悟眞篇闡幽》是清代雲陽道人朱元育對張伯端《悟真篇》的內丹註疏。朱元育先說《悟真篇》出自《陰符經》《道德經》的宗旨，作用又略仿《參同契》；也就是用藥物、爐鼎、火候、乾坤、坎離、龍虎、鉛汞等象徵語，保護不能直說的性命工夫。白話讀這部書，不能把它當成煉金術手冊，也不能把它只當成禪宗談心性。它的核心是性命雙修：有為功夫所以了命，無為之道所以了性，最後有為歸於無為，後天返於先天。

篇首說張伯端憫世人墮入旁門，特作此書，使學者窮理盡性以至於命。朱元育接著批評近代註家把祖意弄暗：低者流入爐火、彼家，高者也不過獨修一物。這裡的爐火是外丹、燒煉一類誤讀；彼家常指把陰陽男女誤作房中採補；獨修一物則是只守心性或只搬弄身中一端。白話說，他的註解從一開始就立下防線：真正金丹不是外物、不是性術、不是偏空守靜。

他說原書次第多被後人弄亂，所以依金液還丹工夫次第校正。這不只是校勘，也是一種修行路線的重排。朱元育要讀者按一條脈絡讀：先警醒無常，再建立金丹宗旨；再辨陰陽、身心、鉛汞、龍虎；再談採藥、溫養、還丹、火候；最後轉入性宗、佛道會通和日用顛倒。白話說，這是一部帶有強烈詮釋立場的清代內丹讀本。

開頭兩首先說人生無常。百年光陰像火石一閃，身世像水泡漂浮；昨天還在街頭騎馬，今天可能已在棺中。妻財名利都帶不走，罪業也不能自欺。朱元育解為：金丹大道從生死問題起頭，不是為了求奇技，而是面對無常、輪迴、業報和生命有限。白話說，修道若只求名利延壽，還沒有進入《悟真篇》的問題意識。

第三首“學仙須是學天仙，惟有金丹最的端”是通篇綱領。朱元育說天仙不是普通五等仙，也不是佛家所批評的有漏長壽仙，而是金剛不壞的法性、萬劫不壞的元神。金是堅固不壞，丹是圓成實相。白話說，金丹在這裡不是一粒外在藥物，而是性命圓成、形神俱妙的總名。

“二物會時情性合，五行全處虎龍蟠”把坎離、身心、情性、龍虎放在一起。朱元育說，心本先天乾性，後天成離，其中有至陰之精；身本先天坤命，後天成坎，其中有至陽之炁。坎離交，情性才合；金木並，水火交，五行才全。白話說，修行不是只管心，也不是只養身，而是使身心兩端在中宮重新相合。

“本因戊己為媒娉”說明中土真意的作用。身心一內一外，不能自己忽然合上，必須有戊己二土作媒介。朱元育把戊己解成真意；真意一到，身心打成一片，才有夫妻鎮合歡的象。這裡的夫妻是陰陽身心的比喻，不是男女房中之事。白話說，沒有中心調和，陰陽只會相隔或相傷。

“三五一都三箇字”一首把《河圖》納入金丹。東三木與南二火合成一家，象魂與神，偏心；北一水與西四金合成一家，象精與魄，偏身；中五土總持四方，象真意。三家相見，聖胎才結。白話說，朱元育用河圖數字說明精、炁、神，魂、魄、意，身、心、中土，最後都要從分散歸於一。

“草木陰陽亦兩齊”說性命必須全修。草木要陰陽俱足才有葉花芳菲，人身也要身心、坎離、性命兩端俱全。朱元育特別痛斥把陰陽、夫婦、男女等字誤作女鼎、採補之說。白話說，文本中出現男女、夫婦，是為了說明陰陽互合，不是許可任何房中術；這是本篇最重要的安全邊界之一。

“陽裏陰精質不剛，獨修一物轉羸尫”批評只修一邊。錯認離中陰精為本性，不求坎中真陽點化，就算能守到澄澄湛湛，也仍是識神境界。勞形按引、服氣餐霞也都向外或向形氣求道。白話說，單靠靜坐守心、導引身體、吞日月氣，都不是朱元育所說的性命根源。

“勸君窮取生身處，返本還源是藥王”把方向拉回源頭。父母未生以前，乾坤合德，性命圓成；出生以後，乾破為離，坤實為坎，性命上下分開。金丹就是取坎中一陽返離成乾，取離中一陰還坎成坤，復還先天性命。白話說，返本還源不是外求祕藥，而是讓後天分裂的身心回到未分的根源。

“人人本有長生藥”說大藥不必外求。甘露降時天地合，黃芽生處坎離交，都是說陰陽交會時真機顯露。井蛙、籬鷃不知龍窟鳳巢，是比喻凡人眼界小，把本有大藥錯過。白話說，大藥是本有性命之用，不是山中藥草，也不是外丹爐火。

“休鍊三黃及四神”直接破外丹和後天形氣。朱元育把三黃、四神、眾草都解為後天渣滓：若以凡精凡氣凡神為三要，以心腎肺肝為四象，以津液血氣為運用，都還落在形氣層次。真正鉛汞是坎中真陽、離中真陰；不是凡砂、水銀，也不是任何可服食或可煉製的材料。

“此法眞中妙更眞”說坎離顛倒。先天本以乾性為主、坤命為賓；後天乾坤中爻互易成離坎，於是主賓顛倒。離中汞性浮而易走，坎中鉛情沉而能定。修持要讓沉者轉浮、浮者轉沉，使主賓歸位。白話說，朱元育用鉛汞講的是身心主宰重新定位，不是金屬化學。

“要知產藥川源處，只在西南是本鄉”說採藥與火候。西南、月窟、天根、癸生、望遠等語，是借月相和方位說真機出現的時節。朱元育也提醒“時之子妙在心傳”，不能只靠文字硬算。白話說，火候是機與分寸，不是簡單照鐘錶、月曆或方位操作。

“送歸土釜牢封固，次入流珠廝配當”說大藥入鼎後要溫養。土釜是中宮真意，流珠是離中真陰或神光一類法象。藥採到後要固濟防散，再讓鉛汞、神炁、身心相守。白話說，得一點真機不是結束，真正難處在不讓它被妄念和外馳耗散。

“虎躍龍騰風浪粗”一首說還丹全功。大藥養在黃庭後，正子時到，乾坤交媾，龍虎相爭，最後玄珠仍落中央。朱元育把這解成乾坤大交後，還要回到黃庭溫養。白話說，強烈的交會、震動、龍虎意象，最後都要收回中宮；若停在激烈景象上，就不是還丹。

“須知大隱居廛市，何必深山守靜孤”反對偏於避世守靜。朱元育說真修不是坐在黑山鬼窟，也不是斷絕六根才算隱居。真正的大隱，是終日處在六根日用中而不失天樞。白話說，金丹不等於逃入深山或僵死靜坐；它要在動用中保持主宰。

“不識玄中顛倒顛，爭知火裏好栽蓮”把順逆說清。常道五行順行，慾動忿勝，生機變殺機；丹道五行顛倒，懲忿窒慾，殺機轉生機。火裡栽蓮，是在煩惱火宅中轉出清涼蓮華。白話說，顛倒不是胡作非為，而是把日常向外耗散的方向反轉回根本。

白虎、青龍、牽虎歸家等象，都是說坎中真金回到離中本性。朱元育把白虎解成乾家真金落在坤宮成坎，現在牽回龍家，使金來歸性。明珠似月圓，是金丹成象。白話說，龍虎不是神獸故事，而是剛柔、升降、身心兩端互濟的圖像。

“華池神水眞金液”一類段落說金液還丹。神水、金液、華池、陽爐、陰火等詞看似外丹器具，其實朱元育都收回身心內象。若理解成液體、爐火或可飲可煉之物，就與他前面“不是凡砂及水銀”的宗旨相反。白話說，所有液、火、爐、鼎字樣，都要先問它在性命系統中指什麼。

關於火候，朱元育一再說真火本無候，卻又不得不借年月日時、復姤、屯蒙、晦朔來說。復是一陽初動，姤是一陰初靜；年、月、日、時都只是把動靜進退縮成可理解的法象。白話說，火候不是外在死表，而是動靜初機的把握。越到深處，越不能機械計算。

他批評盲師時，語氣很重。那些人不知五行、四象、砂汞銀鉛的真正法象，就把丹經解成點金、御女、搬精運氣，或只守澄澄湛湛的識性。白話說，朱元育最怕的不是讀不懂，而是讀錯後還教人，讓金丹大道變成傷身害人的旁門。

“姹女遊行自有方，前行須短後須長”一類文字看似男女語言，實指木液、金精、陰陽前後、火候分寸。朱元育常把姹女、郎君、黃婆、媒人解成離中真陰、坎中真陽、中土真意。白話說，這些擬人化詞語都是寓言，不是人倫男女的實行方法。

“魚目豈為珠，蓬蒿不成檟”類意義，都是辨真偽。凡後天精氣、外物金石、房中採補、導引服氣，看似有名相可附會，實際不是本篇真種。朱元育判斷真假，不看詞語是否相似，而看它能否使性命歸元、三家相見、身心歸中。

進入五言和西江月諸章後，朱元育把前面七言律詩的工夫再用不同格律重說。五言偏於提綱與警策，西江月偏於收攝性命與佛道會通。白話讀者不必以為後面另起新說；它是在同一套內丹脈絡中，換一種詩體重申要點。

“不識真鉛正祖宗，萬般作用枉施功”一類句子，強調真鉛是下手關鍵。真鉛不是凡鉛，也不是一切身中後天精氣；它是坎離會合後出現的先天一炁。朱元育說用了真鉛也要棄捐，意思是從有為入無為，到最後連真鉛名相也要放下。白話說，先要借有為建立命基，最後不可戀著命寶。

“竹破須將竹補宜，抱雞當用卵為之”說同類相感。要補竹，用竹；要孵雞，用卵。丹道也必須用同類真種，不可拿非類外物湊合。白話說，性命本物要用性命本物來返還；任何外藥、外氣、外色、外術都不是同類。

“未鍊還丹莫隱山”說還丹未成，不要把守靜避世當作完成。真鉛家家有，但識不全；若只是關閉六窗、灰心冥目，反而求不到鉛。白話說，朱元育不是反對清靜，而是反對把孤陰守靜當成金丹全功。

“虛心實腹義俱深”承接《道德經》。虛心是了性，實腹是了命；高上者或可先了性，中下者多須先鍊鉛以實腹，命基穩固後再了性。白話說，朱元育不是貶低見性，而是說光有見解不夠，習氣和生命根基仍要鍛煉。

“日居離位反為女，坎配蟾宮卻是男”說坎離顛倒。日是陽卻成離中女，月是陰卻成坎中男，因為乾坤中爻互易後，陽中藏陰，陰中藏陽。白話說，陰陽不能按表面性別或冷熱硬分；丹經故意用反常語，讓人看見互藏與返還。

“震龍汞出自離鄉，兌虎金生在坎方”則把龍虎與鉛汞相配。龍汞出離，虎金生坎，二物要入中央。白話說，真汞和真鉛雖分在心身兩端，最後都要由中土真意收歸中宮，否則只是分散名相。

“西山白虎正猖狂，東海青龍不可當”一類句子，用猛獸和大水火勢說陰陽未調時的危險。龍虎若各據一方，就是衝突；有黃婆媒合，才轉為相親。白話說，身心力量本身不是問題，失去中心才成問題。

“赤龍黑虎各西東，四象交加戊己中”把四象歸中。赤龍、黑虎、金木水火，各有位置，但成丹要靠戊己土。朱元育反覆說戊己，因為真意是調節者。白話說，沒有真意，所有強烈修法都可能偏；有真意，對立才能轉成互濟。

“火候不用時，冬至不在子”這類意思，提醒讀者不要把天文時間字面化。冬至、子時、朔望、弦晦，都可以作象，卻不是叫人只按外在曆法操作。白話說，外時只是內機的比喻；不識內機，照時辰也無用。

朱元育談“師傳”時說，丹經無口訣，聰慧過顏閔也莫強猜。這不是否定經典，而是說丹經多用寓言，沒有明師點眼，容易把活句讀成死法。白話說，這反映內丹傳統重視口訣與師承；現代閱讀則至少要承認文本本身有隱喻層次，不能把字面當操作指南。

“夢謁西華到九天”說西華真人授《指玄篇》，朱元育解為張伯端以夢授隱其師承。汞鉛二物，就是口訣簡要處。汞喻妙有中真空，鉛喻真空中妙有；在後天，汞寄於心，鉛寄於身。白話說，西華夢授不是神怪情節的重點，而是把師傳、鉛汞、性命兩宗合在一起。

“用鉛不用鉛”是全篇最容易誤會的句式。初修時要借真鉛建立命基，所以說用鉛；到最後損之又損，真鉛名相也棄捐，所以說不用鉛。白話說，這是從有為入無為的次第，不是叫人使用或棄置物質鉛。

中段大量談“還丹”“金液”“抽鉛添汞”。抽鉛添汞不是外丹操作，而是命基已立後，逐步鍊盡後天陰滓，使離中真性圓明。白話說，抽添是內在轉化的象徵語，不可理解成添加材料。

朱元育也把佛教語言納入內丹。龍女成佛、無生妙用、真如性、極樂西方，都被他用來說性宗圓成。龍女以寶珠獻佛，他解成坎中水金還於乾性；轉女成男，象後天離返先天乾。白話說，他不是單純講佛教故事，而是用佛教公案表內丹性命全功。

“丹是色身至寶，鍊成變化無窮；更能性上究真宗，決了無生妙用”總結性命二宗。命功成就色身至寶，性宗再究無生妙用；只求變化長生，仍未究竟。白話說，朱元育承認命功重要，但最後還要直了本性，不戀神通變化。

後面絕句說“饒君了悟真如性，未免拋身卻入身”，批評只了性而不修命。理可以頓悟，事要漸修；習漏未盡，仍有隔陰之迷。白話說，悟性不是嘴上懂道理，還要在六根日用中鍛盡習氣，否則仍被身心牽回。

“投胎奪舍及移居”批評小果和旁術。投胎、奪舍、移居、舊住，都是害怕身壞而求續命的權宜或邪路。朱元育說若會降龍伏虎，真金起屋，何時而枯。白話說，真正安身立命在金丹性命，不在移換身體、留形住世或追求神異。

“鑑形閉息思神法”列舉照形、閉息、存神等小術。這些或著形，或著氣，或著神，皆落後天。即使能定中出陰神、遊行萬國，仍有屋破移居之患。白話說，這些不是本篇鼓勵的練法，現代讀者更不應把閉息等危險行為當作可嘗試方法。

“釋氏教人修極樂，只緣極樂是金方”把淨土轉成自性西方。西方屬金，金性堅剛不壞、純白不染，正是本來真性。朱元育引用心淨佛土淨、自性西方的意思，說金丹大道與金仙極果不二。白話說，他用佛教淨土語言說歸根本性，不是討論地理遠近。

最後“俗語常言合至道”把大道拉回日用。至道不在玄言妙語之外，而在日用飲食、七顛八倒中一念回機。五行順行，法界火坑；五行顛倒，大地七寶。白話說，修行不是離開生活另找神祕語言，而是在生活中把向外流失的心身收回根本。

整篇若用一句話總結，就是：張伯端用詩歌藏起性命還丹之理，朱元育則按清代全真內丹的理解，把它拆成一條次第。先警生死，再明金丹；先辨身心陰陽，再辨真鉛真汞；先破旁門，再說採藥溫養；先立命，後了性；最後在日用中顛倒返還。讀者若抓住這條線，就不會被鉛汞、夫妻、龍虎、火候、神通等詞帶偏。

本篇所有高風險詞都要歷史化處理：鉛汞不是可接觸或服食的金屬，水銀砂石不是大藥，房中採補不是正路，閉息服氣不是安全方法，導引搬精不是金丹全功，投胎奪舍只是文本中被批判的小果或異術。朱元育真正要說的，是性命同源、身心互濟、中土調和、從有為入無為。

七言四韻十六首可以看成第一大段，從警醒凡夫一直說到採藥、溫養、還丹和大隱。前兩首先讓人知道生命短促，第三首立金丹綱領，第四首用河圖說三五一，第五首說陰陽性命必須雙修，第六首破獨修一物，第七首說大藥本有，第八首破三黃四神與凡砂水銀。這八首是先立正反：什麼是金丹，什麼不是金丹。

後八首則進入作用。第九首說坎離交而產藥，第十首說產藥地點、採藥時機、土釜封固與流珠配當，第十一首說乾坤交而玄珠入中，第十二首說顛倒五行、火裡栽蓮，第十三首以白虎青龍說金來歸性，第十四首說還丹溫養，第十五首說火候進退，第十六首說大隱在廛市。白話說，這一組不是隨意詠物，而是把從見道到得藥、從得藥到還丹的次第用詩壓縮。

朱元育一再把“身心”當成白話總鑰。身不是四大假合的肉體，心也不是六塵緣影的妄心；身是命所寄，心是性所寄。坎中真陽對應身中命根，離中真陰對應心中性情。白話說，身心二字在本篇裡不是普通心理學，而是把性命落在後天可說層面的名稱。

“情性合”這一句也值得細譯。性本清明，情是性被物感後的流動；若情逐物外馳，性就被遮蔽。坎離二物會合時，情不再外走，回來與性相合。白話說，修行不是把情消滅，而是把被外物牽走的情收回本性。

“五行全處虎龍蟠”不是說身上有五種可操作能量。朱元育把五行看成身心生化的象：木火偏心，金水偏身，土居中調和。虎龍蟠，是剛柔、升降、身心兩端在中土中盤結成一體。白話說，五行全，是各種生命功能不再分裂，而是有中心地相互成就。

“太乙含真炁，十月胎圓入聖基”說的是聖胎。胎不是生理懷孕，而是內丹家用來比喻真一在中宮漸漸成熟。十月也不是讓人硬守十個月的外在日程，而是取胎養成熟之象。白話說，真種既生，還要長時間溫養成熟，不能見一點端倪就自滿。

“勞形按引皆非道，服氣餐霞總是狂”要翻得直接。導引、按蹻、服氣、餐霞，在古代養生術中常見，但朱元育在這裡判為偏路，因為它們仍在形氣層面用功。白話說，他不是否認所有身體調養的歷史存在，而是說這些不能替代性命還丹。

“潭底日紅陰怪滅，山頭月白藥苗新”很有畫面。潭底日紅，是坎中真陽在深水中發光；山頭月白，是離中真陰得陽而明。陰怪滅，表示陰滓妄氣消散；藥苗新，表示真種剛發。白話說，這是坎離初交的象，不是外在看見太陽月亮的徵兆。

“金鼎欲留朱裏汞，玉池先下水中銀”是朱元育所謂主賓顛倒。朱裏汞在離，靈動易飛；水中銀在坎，沉定能制。要留住心中飛動的汞，先要坎中真陽上來作主。白話說，安定心性不能只靠壓住心念，而要讓生命根基中的真陽回到主位。

“鉛遇癸生須急採，金逢望遠不堪嘗”說時機的細微。癸生再過就濁，望遠再過就老；真機初動時可以採，錯過就不是同一件事。白話說，這裡不是教人按癸日望日做事，而是說心身轉化有活機，過早過晚都不是中道。

“藥重一斤須二八”裡，一斤和二八都是數象。二八合十六兩，象陰陽兩弦合足；藥重一斤，是說分量圓滿。白話說，身心兩端要平衡，不可偏輕偏重；若只修心或只修身，都不是一斤足數。

“調停火候托陰陽”把火候說成調停。火候不是一味加強，也不是越久越好；它要看陰陽進退、文武溫涼、動靜收放。白話說，火候就是判斷分寸的能力，並且這種能力必須由真意主持。

“中央正位產玄珠”說還丹落中。前面龍虎風浪再粗，最後都要回到中央正位。玄珠是凝結成象的真一。白話說，所有激烈比喻都不是目的，目的是中宮得一，身心有主。

“果生枝上終期熟，子在胞中豈有殊”說成熟不可催。果子在枝上終會熟，胎兒在胞中也要時候。朱元育以此說溫養。白話說，得藥後不可躁進，急於求成反而傷胎。

“南北宗源翻卦象，晨昏火候合天樞”把乾坤坎離與復姤進退串起來。南北翻，是乾坤交而否轉泰；晨昏火候，是陽動進火、陰靜退符；天樞是不動中心。白話說，外面看似周天運轉，內裡要有一個不動主宰。

“須知大隱居廛市”在朱元育讀法中很關鍵。還丹作用不是隔絕人世，而是在六根門頭時時發用、時時退藏。白話說，真正的靜不是離開動，而是在動中不失中；真正的隱不是躲在山裡，而是不被境界拉走。

“鼎內若無真種子，猶將水火煮空鐺”一類意思，是說沒有真種，所有火候都白費。鼎、爐、水、火若只是名相，沒有坎離真藥，就像空鍋煮水。白話說，流程再完整，若沒有性命真機，也只是形式。

“縱識朱砂及黑鉛，不知火候也如閒”則反過來說：即使知道藥物名目，不知火候仍無功。藥物、爐鼎、火候三家不可缺。白話說，只懂術語沒有用，能在身心上分辨進退收放才是關鍵。

本篇多次說“明師”“口訣”，容易讓現代讀者誤以為只要找祕密操作。其實朱元育說口訣，是因為經文隱語太多，若無正確詮釋，容易落入危險旁門。白話說，口訣首先是辨義和辨路，不是私下傳授危險技巧。

五言詩群中，朱元育又把前面大義濃縮。它們常以“用鉛”“真鉛”“同類”“虛心實腹”“坎離顛倒”為核心，反覆說下手不離鉛，但鉛必須是真鉛。白話說，五言段落像是把前面的大篇論證變成口訣式提醒：找對真種，辨清同類，先立命基，再入無為。

“用鉛不得用凡鉛，用了真鉛也棄捐”可拆成三步。第一，不可用凡鉛，也就是不可用物質鉛、凡精凡氣或後天渣滓；第二，必須用真鉛，也就是先天一炁所現的真種；第三，真鉛用到最後也要棄捐，因為還要從有為入無為。白話說，先借象入道，最後連象也不執。

“真鉛”在朱元育這裡至少有兩層。對坎離二物說，離中陰精、坎中陽炁尚未究竟；二物會合產出真種，才稱真鉛。對最後無為說，真鉛仍是有為工夫中的名相，還要鍊到鉛盡汞乾。白話翻譯必須保留這種層次，不可把真鉛固定成單一物件。

“虛心實腹”一章特別顯示朱元育的次第觀。他承認心體本同太虛，直下識取本來面目即可言虛心；但中下根器若沒有命基，容易無處站腳。所以先鍊鉛實腹，使命根堅固，再從有為入無為。白話說，他不是把命功放在性功之上，而是把命功當作多數人穩住性功的基礎。

“坎離顛倒”諸章，會反覆說日居離位反為女、坎配蟾宮卻是男。這是因為後天坎離已不是表面陰陽：陽中有陰，陰中有陽。白話說，丹經用男女性別詞，是為了表達互藏和反轉，不是給生理男女分派角色。

“二物總因兒產母”這類說法，意思是後天子象能返還先天母體。離坎是乾坤所生，但修丹時又借坎離回復乾坤。白話說，從根源流出成後天，再從後天返還根源；這是全篇“顛倒”的基本結構。

西江月詞群常把前面工夫轉成更圓融的說法。它們談內外二藥、玄牝、出入、牛女鵲橋、龜蛇玄武、金木間隔、黃婆媒合、否泰屯蒙、抽添運用、得一無為。白話說，詞群不是另講文學情趣，而是在同一套工夫中把“會二歸一”說得更明白。

“內藥”與“外藥”也要辨清。內藥偏先天本有，外藥偏後天作用中招攝而來；但朱元育不讓二者分裂。白話說，若只說本有而不知作用，就偏空；若只說採取而不知本有，就偏外。內外二藥最後都要歸一。

“玄牝之門世罕知，休將鼻口妄施為”直接破口鼻吐納。玄牝是有無、陰陽、坎離、性命的門，不是鼻子和嘴巴的呼吸技巧。白話說，吐納千年也不能讓金烏搦兔，因為真正要合的是離中真陰與坎中真陽，不是空氣進出。

“異名同出少人知，兩者玄玄是要機”承接《道德經》。常無與常有同出異名，玄與牝分而同源。白話說，有無不是兩個世界，而是一個根源的兩種說法；修行要從有入無，讓性命兩宗回到同一根。

“不識陰陽及主賓，知他那箇是疏親”告訴讀者，錯把賓當主是大病。離中識神看似明亮，卻可能只是賓；坎中真陽看似沉藏，反而是主。白話說，最容易抓到的感覺不一定是真的主宰，最深藏的生命根源反而更關鍵。

“房中空閉尾閭穴，誤殺閻浮多少人”在朱元育筆下是批評，不是方法。他把牢閉六窗、灰心靜坐、只守一物，也比作房中空閉。白話說，這句不是教房中，也不是教尾閭操作，而是批判不辨陰陽主賓的偏枯修法。

“先且觀天明五賊，次須察地以安民”把《陰符經》納入丹法。五賊是五行，也是造化互生互殺的機。察地安民，是讓身中六根百骸歸主。白話說，先懂造化的生殺機，再讓自己身心秩序安定，才有資格談龍虎交戰。

“用將須分左右軍”延續戰爭比喻。左陽右陰、主賓互換、臨陣不可輕敵，都是說採藥火候必須嚴密。朱元育也警告下劣旁門會把戰勝、輕敵等字附會成採陰邪說。白話說，戰爭語彙是內在制化，不是對他人身體的掠奪。

“三才相盜食其時”說天、地、人三才互相取用。這裡的盜，不是道德上的偷竊，而是逆用造化機關。白話說，順著造化生人生物，逆用造化返本成丹；但這種逆用是象徵性的內丹語言，不是違反身體安全的實驗。

“萬化既安諸慮息，百骸俱理證無為”說有為歸無為。金丹不是永遠忙於操作，恰恰是為了讓萬化歸命、百骸有序、諸慮止息。白話說，真正的有為工夫以無為為終點；若越修越躁動，方向就錯了。

朱元育用《陰符》《道德》兩經作源頭：道德直指自然本體，陰符專提歸根作用。一者偏順，一者偏逆；但順中有逆，逆中歸順。白話說，《悟真篇》在他看來就是把兩經合起來，用丹經法象說明性命返還。

“契論經歌講至真，不將火候著於文”說火候不能完全寫明。文字能給方向，不能替代活機。白話說，讀者可以從文本理解原理、辨別錯路，但不能把詩句變成具體操作流程。

朱元育對佛教的引用也有層次。他批評“一橛禪”，是批評只執空性見解、拋身入身；但他又用無生、法華龍女、淨土、自性西方來圓性宗。白話說，他不是反佛，而是反對偏空；他要把佛教見性與內丹了命合成性命雙修。

“饒君了悟真如性”以下五首可看作末後勸誡。了悟真如性仍要修大藥，因為習漏未盡會再入身；投胎奪舍移居舊住只是小果；鑑形閉息思神只是小道；西方極樂要歸自性金方；俗語常言中也有至道。白話說，最後一組把所有偏差都收束：偏空不行，神異不行，小術不行，取相也不行，離開日用另覓玄妙也不行。

“色身至寶”不能被讀成執著肉身。朱元育的意思是，命功可以把後天色身轉為金丹法身的依處；但若只停在變化無窮，仍未了性。白話說，命功成就不是炫耀神通，而是為性宗無生作基礎。

“現前獲佛神通”在文中也應降溫理解。它不等於現代人追求超能力，而是借佛教語言說性命二宗圓滿後，身心不再被生死隔斷。白話說，神通是經典語言中的果德象，不是本篇要人追求的目標。

“俗語常言合至道”是最後的降落。前面談了很多丹經祕語，最後卻說至道在俗語常言、日用顛倒中。朱元育要把讀者從名相堆裡帶回生活現場。白話說，真正的返還不是逃離日用，而是在日用每一念中反轉外馳。

若按翻譯原則處理本篇，可以立幾個固定判準：看到鉛汞，先譯成坎離身心的象徵；看到夫妻男女，先譯成陰陽性命的寓言；看到爐鼎火候，先譯成中宮安頓與進退分寸；看到神通飛升，先譯成果德法象；看到閉息服氣導引，按朱元育批評處理。這樣才不會把反旁門的文字翻成旁門手冊。

本篇與《參同契闡幽》互相照應。《參同契闡幽》偏重乾坤坎離、御政養性伏食、三門三家的大系統；《悟眞篇闡幽》則以張伯端詩章為骨架，把相同的內丹語言放入更強的性命雙修和南宗祖意框架。白話說，兩篇可互相解釋：前者給宇宙論大框，後者給修證次第和反旁門警策。

因此讀《悟眞篇闡幽》，不宜只看單句詩意。每首詩背後都連著朱元育的判教：它在破哪一種錯路，立哪一個正義，放在哪一段工夫，最後如何歸到性命。白話翻譯要把這些關係說出來，讀者才會知道為何一首短詩會牽出長篇內丹註解。

若逐句看“百歲光陰石火爍，一生身世水泡浮”，朱元育不是普通感嘆人生短，而是把無常當作求道的發端。石火一閃、水泡一浮，說明名利榮顯都沒有根。下一句“堆金等山嶽，無常買得不來無”更直接：再多財富也買不回命。白話說，金丹問題先從死亡不可收買開始。

“大藥不求爭得遇，遇之不鍊是愚癡”把責任轉到人自己。大藥難遇，遇到又不鍊，就是愚。朱元育解成：大道是總體，大藥是作用；若想出離生死，不能只聽聞名目，還要把性命工夫落實。白話說，知道有道不等於已經得道，遇見法門也不等於完成。

“不識陰陽莫亂為”是本篇警語。陰陽在這裡可展開為乾坤、坎離、性命、身心、魂魄、鉛汞、龍虎、夫婦、男女。每一組都是同一根本在不同層面的說法。白話說，若不懂這些詞的象徵關係，就不要拿字面胡作解釋，尤其不能把男女夫婦拉成房中邪說。

“勸君窮取生身處”中的生身處，不是要人追求出生時的生理場景，而是追問自己身心生命從何處發出。朱元育說，眼耳鼻舌合成此身，機關會歸一心；若能收視返聽，一念回機，就能識取父母未生前面目。白話說，向源頭追，不是向外追歷史，而是向內追當下一念和生命根基。

“同門出入不相逢”說本有大藥與凡人日用同在一門，卻互相錯過。每天身心都在運用性命之機，但人只逐名利、感官、妄識，所以見不到自家藥物。白話說，道不是沒有出現，是人一直背對它。

“不是凡砂及水銀”是明白的排除。朱元育在此已把物質砂汞排除，後面再遇真鉛、真汞、金液、流珠，都應按這個原則讀。白話說，若翻譯時又把鉛汞變成可煉可服的材料，就與原註相反。

“神功運火非終旦，現出深潭月一輪”說運火不在久。終旦是整天，朱元育說不必終日，意思是真機只在剎那回光返照處。白話說，這不是時間長短競賽；關鍵是身心二物相會時，明月般的真種在深潭中顯出。

“大隱居廛市”也可以逐句翻成：真正懂得修持的人，不一定躲在山中；他在市井日用中，也能讓天樞不動。相反，只在深山守孤靜，可能只是獨修一物。白話說，環境清靜不等於心性返本，熱鬧日用也不必然妨道，關鍵在是否不失中。

“火裏栽蓮”是佛道共同語感的句子。火是煩惱、後天、欲忿、殺機；蓮是清涼、轉化、生機。朱元育用它說顛倒五行：不是離開火宅另找蓮池，而是在火宅中反轉生殺。白話說，修行不是逃避自身煩惱，而是把煩惱機關轉回根本。

“牽將白虎歸家養”中的白虎是金，是坎中真陽；歸家是回到乾性或離中本源。養，是養在家中，不讓它散失。白話說，這句不是馴獸，而是讓沉在命中的真陽回到性中安住。

“損之又損慎前功，命寶不宜輕弄”說命功完成後更要謹慎。命寶一立，不可戀著搬弄；要繼續損之又損，以入無為。白話說，修到有成就感時反而危險，因為人容易把中途成果當成終點。

“鍊藥須知昏曉”把火候壓成昏與曉。曉是一陽初動，昏是一陰初靜；進火退符，全在辨這兩個機。白話說，懂火候不是背熟年月日時，而是知道何時該發、何時該收，何時該進、何時該退。

“盲師”段落對現代翻譯也有提醒。朱元育說盲師空腹高心，好為人師，自己未識藥物火候卻教弟子。白話說，錯誤詮釋本身就是危險行為；因此白話譯文應寧可多說邊界，也不能讓人把象徵語當作可照做的術。

“行修八百，功積三千”談德行。朱元育不是只講身心技術，也要求願力、功行、度生。白話說，金丹若離開德行，就變成私求長生；他把道與德並說，是要防止內丹被窄化成自我保存。

“龍女成佛”段落把《法華》故事轉成內丹表法。大海是坎地，龍女是陰中陽，寶珠是水中金，獻佛是還於乾，轉女成男是離返乾。白話說，他用佛教故事說同一個金來歸性的道理；若只當神話讀，就看不到性命二宗的收束。

“鑑形閉息思神法”之所以被批評，是因為它們分別著在形、氣、神上。形、氣、神若各自被抓住，就不是會三歸一。白話說，照形、閉氣、存想即使有境界，也仍可能讓形神分離，所以朱元育判它們不究竟。

“自性西方”段落說淨土不離本心。西方是金方，金性堅剛不染，正可表本來真性。白話說，朱元育不是否定淨土信仰，而是把西方義理內丹化：歸西方，就是歸金性，歸清淨不壞的本源。

“大地塵沙盡成寶”是全書最後的開放句。當人能在日用顛倒中回機，身是世界，心是眾生，世界眾生都成正覺。白話說，最終不是只在密室裡完成一套工夫，而是整個身心世界的看法都被轉化。

整體翻譯時，還要避免把朱元育所有判斷都說成張伯端原意。朱元育確實自稱闡發祖意，但他是清代全真內丹家，讀法帶有自己的時代和師承。白話說，本篇應呈現“朱元育如何理解張伯端”，而不是假裝這就是唯一可能的《悟真篇》原始意義。

所以這篇白話以朱註為主，不另行創造現代修法；遇到工夫語言，只說其在文本中的思想功能。它說明為何朱元育要破旁門、立真鉛、重火候、講師傳、會佛道、收日用，也說明哪些字面不能拿來實作。這樣才符合本篇既“闡幽”又“防誤”的性格。

再簡單說，本篇每逢“用”字，都要讀成借象運用，不是實物操作；每逢“採”字，都要讀成真機攝取，不是採人採物；每逢“鍊”字，都要讀成性命鍛煉，不是化學燒煉；每逢“交”字，都要讀成陰陽會歸，不是男女行為。這四個字若守得住，整篇白話就不會滑向朱元育最反對的旁門。

這也是本篇最實用的讀法邊界：先辨象徵，再譯句意；先看朱註判斷，再處理詩中隱語。

如此才算依段落補成白話。

從學術角度看，《悟真篇》本身是北宋內丹經典，張伯端被後世尊為南宗祖師；朱元育則是清代全真語境中的再詮釋者。Pregadio對《悟真篇》律詩部分的英譯與研究，可幫助讀者理解原典結構；Robinet對內丹象徵的研究，有助於辨析鉛汞、龍虎、爐鼎、火候等術語；Komjathy和Despeux則可補充全真修持、身體觀與內丹傳統背景。白話翻譯應清楚標示：這裡呈現的是朱元育如何讀《悟真篇》，不是把所有歷代讀法合成一種。

note: 本篇宜與張伯端《悟真篇》原詩及清代朱元育《悟眞篇闡幽》對讀。Fabrizio Pregadio的Awakening to Reality專門英譯並研究《悟真篇》律詩部分，可作原典詩章、內丹術語與英語學界注釋的主要參照；其《參同契》研究亦有助於理解朱元育如何把《悟真篇》接到《參同契》的乾坤坎離、鉛汞、火候傳統。Isabelle Robinet關於內丹象徵的研究，可補充龍虎、鉛汞、爐鼎、玄牝、金丹等語彙如何從外丹和宇宙論轉向身心修持。Louis Komjathy對全真道修持傳統的整理，有助於把朱元育放回清代全真內丹註疏脈絡。Catherine Despeux關於道教身體觀與內丹的研究，可作身心、精炁神、身體象徵的背景參照。校讀時須注意本檔保留「悟眞」「爲」「卽」「鑪」「𡻕」「夀」等異體字；引用與檢索宜兼查通行字形。文本涉及鉛汞、砂石、房中、閉息、服氣、導引、投胎奪舍等高風險或神異語彙，均按朱元育反旁門的歷史詮釋處理，不提供現代養生、醫療、化學、性技術或呼吸操作建議。

original: Public Domain (通行公眾領域底本)


scripture_id: dongshen-badi-miaojing-jing

scripture_title: 洞神八帝妙精經

category: foundational

chapter_title: 齋戒八敗八成

original:
洞神八帝妙精經

齋持八戒法
帝君曰：一切動靜去來，云為善惡之數，要申三五，名同事異，前後互行，更相統攝，終歸一源。一源窈冥，深邃眇邈，難可卒至，緣歷遂多。多法以治多欲，欲多不可須祛，防遏斷除，使之日損。損之又損之，以至於無為，無為而無不為，無不為則有欲非其欲矣。欲以益物，己無復須，己無復須，所須足矣。足矣在己，無損於他，他無所損，己又益焉。益物非以求增，增損都自無矣。我無增損，增損在物。物順物自益，非我益之也。物逆物自損，非我損之也。損益非我，我為損益之主。主非我求，求我是物。使感生化，化物物順。順以守靜為先，靜能安動，動以緣靜安定。安定之階，以齋為本，齋以齊整為急。急以齊整身心，身心齊整，保無亂敗。敗起多端，大略有八：一者殺生自活，二者盜他自供，三者淫欲放意，四者妄語為能，五者醉酒恣適，六者雜卧高廣大林，七者競翫香愛華飾，八者耽著歌舞作倡。勵心之子、學聖真仙，不為此八事，則八敗無從起，八敗無從起，則八成自然立。立久不失，延年保命，神通洞達，智慧淵注，能隱能顯，與世和光。是故齋者，受持八戒：不殺則怨報之敗不起，慈仁長壽之成自立；不盜則窮苦卑退之敗不起，富饒廉讓之成自立；不淫則孤獨憂傷之敗不起，貞素蕭邈之成自立；不妄語則欺誣枉濫之敗不起，悟愉貞確之成自立；不醉則昏迷荒狂之敗不起，智慧聰達之成自立；不卧高廣大牀，則癡渾死懼之敗不起，清淨無畏之成自立；不香愛華飾，則纏縛毀廢之敗不起，光鮮解脫之成自立；不歌舞作倡，則悲怨搖蕩之敗不起，和音柔暢之成自立。此敗不起，此成自立，如影隨形，未嘗謬矣。能使八敗不起，八成自立，修齋持戒，佩服神符，思真行道，通而無窮，顯驗必速，皆如所期也。

vernacular: 帝君先說，人一切動靜、往來、善惡都會互相牽連，雖然法門很多，最後仍要回到一個幽深的本源。因為欲望太多，才需要用許多方法來節制；修道要一層層減損欲望，直到無為。真正無為時，不是不做事，而是自己不再為私欲索求，所作反能利益萬物。萬物順其理就自得其益，逆其理就自受其損，修道者只是守住損益的主宰，不以私意強求。接著經文把安定身心的階梯落在齋戒上，列出殺、盜、淫、妄語、醉酒、高廣床臥、貪香華服飾、歌舞作樂八種敗事；每除去一敗，就相應成立慈仁長壽、富饒廉讓、貞素清遠、智慧聰達等八種成德。齋戒因此是佩符、思真、行道前的基本整備。

note: 以洞神三皇文系觀之，本段把齋戒置於符圖與存思之前，顯示三皇法並非單靠祕文奏效，而要先整飭身心。八戒與八成一一相對，將佛道共通的禁戒語彙納入洞神修法，服務於佩符、思真、行道的實踐秩序。其論欲望由損而至無為，也使戒律不只是避罪，而是讓神炁可感、符法可驗的基礎。 此段也把殺、盜、淫、妄、酒與聲色享樂列為敗壞修真的具體入口，並逐一配以相反的成德。這種對稱結構便於受法者記誦，也把倫理修持轉化為可驗的因果秩序，使洞神法的神通追求不離戒行根本。


chapter_title: 三一存神祕要

original:
三皇三一經
三皇所受，要在三一：太一、真一、玄一，是謂三一者也。號為三元，元炁生神，神炁降人，人成神矣。

頭上上元神，字元先。太一君也，非心也，天神也。心守之，合天也，與天合，號神人。此神之號南極老人，下在太一宮中。人頂上直下三寸，名太極官，一號太一官。常以平旦、日出、日中，甲午之日，呼之曰：南極元先太一君，某欲得神丹長生之道。因瞑目念心中太一童子，衣絳衣，其炁色正赤黃如日，九十息頃止。

心中中元神，字玄堅，太一中極君也，在脾中，脾為玉堂，一曰玉房太一偃息宮。

養兆身。常以雞鳴食時、日昳黃昏，戊辰、戊戌、己未、己丑之日，呼之曰：中極玄堅太一君，某欲得真人黃庭神仙之道。因暝目念黃炁滿胸中，脾上有一人，五十息頃止。

臍下下元神，字玄妙，北極谷玄道母也。腎為雙合宮，對上南極，故號北極。常以夜半時，甲子、戊子、丙子、庚子、壬子之日，呼之曰：北極谷玄道母，某欲得金液醴泉可飲食者。因瞑目念腎間有白炁，中有神龜，龜上有玄女，右有司命，左有司錄，見之呼曰：司錄六丁玉女，削某死籍，更著長生玉曆。呼神法，皆重言之，然後道某欲得長生也。

能知三神字，依日時修之，可延年、可不死、可變化、可神仙。此三神者，天神道君，三元貴神，人之先也。常念勿忘，獨靜心存，見神赤貌。若在眾中，見神衣冠，各有服色，了了然焉。

太一者，胞胎之精，變化之主，魂魄生於胎神，命炁生於胞府，變合帝君，混化為人。故太一之神，生之母也。帝君之尊，生之父也。父母本合，號曰元炁，應化分形，號曰父母。母稱太一，名務猶收，字歸會昌，又名解明，一名寄煩。知此名字，慎勿告人，存之在身，長生不死。帝君名逢凌梵，字履昌靈神。夫人知者，形不入地，玉童玉女，侍入九天。天神是此帝君之子。帝君治太極宮紫房，與太一混合，亦號太一元君，非男非女，光明妙絕，或為老君，或為嬰兄，應感無窮，變化無極也。

vernacular: 三皇所受的要訣，在於太一、真一、玄一這三位「三一」神，也稱三元。元炁生出神，神炁下降入人，人便能由此成神。頭上的上元神名元先，是南極老人、太一君，修者在平旦、日出、日中與甲午日呼請，閉目想心中太一童子，赤黃如日，求神丹長生之道。心中的中元神名玄堅，居於脾中玉堂，於雞鳴、食時、日昳、黃昏及戊己諸日存黃炁滿胸，求黃庭神仙之道。臍下的下元神名玄妙，是北極谷玄道母，夜半及子日存腎間白炁、神龜、玄女、司命、司錄，請削死籍、著長生玉曆。後文再說太一是胞胎之精、帝君如生身之父，表示三一存神是在追溯人體生命的元炁根源。

note: 此段是三皇內景化的核心，把太一、真一、玄一落入人體三部，以時辰、干支、呼名、存色炁構成完整存思程序。洞神三皇文系常以神名、宮府、圖符連接身體與天界，這裡尤其把太一說成胞胎之精、帝君說成生身之父，說明修法是在追溯生命元炁，而非單純外召神靈。 三神字與南極、北極等稱號把身內臟腑提升為天界方位，顯示人體不是被動承受神炁，而是可經由存想而開啟的內在壇場。段末太一非男非女、或老或嬰的描述，又把個人存神連到老君變化的宇宙神格。


chapter_title: 陽歌九章宣炁

original:
陽歌九章
齋直持戒，守一和神。精感遐徹，九天帝皇遣神童來下，侍衛錄圖。並命玄女詠陽歌九章，以宣通妙炁，布吉消凶。學者行道巡迴之時，宜習誦之，以會神契也。

清韻陽歌梵，飄飄徹十方。青青萬卉耀，携我造九重。西絃抗音調，感悟東王公。

元洞啟運首，始陽萌萬芽。和風振瓊條，高林耀雲羅。句芒勸植善，日羽煥東遐。仙賢遊玄圃，飛梵起瑤笳。

控景太霞室，齊輪九天庭。眾仙抗飛梵，陽歌時流聲。自非靈人德，焉能禮仙真。

惠和陰陽歌，二儀稟于天。棲憩志仙飛，不樂時所牽。未覺凌虛遠，超超已高玄。悟歎馳競子，不知養命根。

鬱已盛陽茂，吟詠南金梁。融風拂林表，朱鳳互來翔。鳴梵乘虛起，逍遙奏九章。

結駕素林秀，命節扣金鐘。鳳吟八音和，真華耀玉容。陽歌仙房上，飛簫兼來從。吾我自相韻，誰能明契中。

遊浪崑蓬杪，迢迢戲玄都。泠泠高仙客，窈窕詠陽歌。齊聲九絃唱，德合妙音和。

明燈續長夜，玄炅照幽堂。飛梵鳳林表，清風拂玉璫。陽歌交來唱，四軒耀朱光。

烈烈廣寒庭，遼遼讌仙室。玄冥唱陽歌，八景披雲出。鍊沐含陽精，長梵詠太一。自非篤志賢，安能好遙逸。

vernacular: 此段說齋戒守一感通九天，玄女詠唱陽歌九章，以宣通妙炁、布吉消凶。九首歌辭多寫仙境、陽精、鳳梵、瑤笳與太一，供學者行道巡迴時誦習，用以與神真相契。 歌中反覆呈現清音與仙遊，不重敘事，而重在引導誦者進入和暢明朗的道境。

note: 陽歌九章在全經中像是齋儀中的聲音法門。它不列符形或神名，而以仙境意象引導心神，使行道者在吟誦中感通陽炁。就三皇文系而言，歌章補足了圖、符、存思之外的禮樂層面：清韻、飛梵、鳳鳴、金鐘都指向一種以聲召真、以和音調身的修持環境。 九章中東王公、句芒、玄冥、太一等名號交錯，將四時、方位與仙官納入歌詠。對行道者而言，誦歌不是裝飾儀節，而是以聲音整理氣感、使身心跟隨陽炁升動，故能與前後符圖法門相互配合。 由此可見，陽歌九章宣炁不只是段題概括，也標出本段在儀式、身心與神明關係中的具體位置。


chapter_title: 九皇形相職司

original:
九皇圖
初天皇　天皇君長九寸，披青錦帔，著青錦裙，戴九天寶冠，執飛仙玉策。

初地皇　地皇君長九寸，披白錦帔，著素錦裙，戴三晨玉冠，執元皇定錄之策。

初人皇　人皇君長九寸，披黃錦帔，著黃錦裙，戴七色寶冠，執上皇保命玉策。

右初三皇，是虛無空之變化，應感同人，同而又異。學士存之，男女不得和混，勿履殗穢，有犯考由左官。三年不犯，神降對言，授長生之訣，登三清之宮也。

中天皇　天皇君人面蛇身，十三頭。平初元年十一月八日出治。姓望，名獲，字閏。將從青雲中陣兵萬萬九千人，主治雲中百二十魑鬼，千二百遊行鬼賊、萬二千陰邪之魁。

中地皇　地皇君人面蛇身，十一頭。太始元年七月五日出治。姓嶽，名鏗，字紫元。將五嶽嶽兵萬萬九千人，主治八荒四極三河四海山川溪谷龍蛇龜鼇電鼇老魁為人作精祟者。

中人皇　人皇君人面龍身，九頭。太平元年正月三日出治。姓愷，名胡桃，字文生，將天地水三官兵萬萬九千人，主治一切七世父母、三曾五祖三鬼五神、內外男女傷死客亡、墮水產乳、惡禽猛獸木石所殺、刑嶽刀兵之鬼，為人作精崇者。

右中三皇，是玄元始之應變。學士齋戒，傳道行法，救患消灾，存思啟告，請此皇君，將從兵士，與中天大將軍一人、三五大將軍三人，兵士各百萬眾，一合同集，齊心并力，率某身中吏兵，各典所主，宣行神炁，布散威風。助某收治逆鬼，惡史凶人，悉皆誅戮，奉承禁忌，蕩除六天故炁，精魔咸即降伏，使神役鬼，應心即驗，所治者愈，所召者到，所求者得，所申者通，功成事立，以為效信。

後天皇　天皇君人面蛇身，姓風，名庖犧，號太吴。

後地皇　地皇君人面蛇身，姓雲，名女媧，號女皇。

後人皇　人皇君牛面人身，姓姜，名神農，號炎帝。

右後三皇，玄元始三炁化為三元，變為三台，應形以異，率異歸同。學士建功，象效三台。仁禮信義智為五通，通此五德，三五炁和，八達六通，成真聖也。

右九皇君，其神本一，其應則殊，引初及中，階級亦異，至於極詣，故復還同也。初皇不言為化，中皇微言以教，後皇結繩而治。學士諦識九皇，先學後三，須能結繩，次至微言，乃極無言，與道同。

vernacular: 九皇圖把三皇分成初、中、後三層。初天皇、初地皇、初人皇都長九寸，著青、白、黃錦衣，戴不同寶冠，執玉策，是虛無空中變化出來、與人相應的神形；學士存想時要守潔淨，不可男女混雜、踐履穢處。中三皇則形貌更具威力：天皇人面蛇身十三頭，統青雲兵治雲中魑鬼；地皇人面蛇身十一頭，統五嶽兵治山川龍蛇精祟；人皇人面龍身九頭，統天地水三官兵，治理七世父母、客死、產亡、兵刑水溺等鬼祟。後三皇則連到伏羲、女媧、神農，象徵三炁化為三台、五德相通。經末說學者應先學後三皇的結繩之教，再進到中皇微言，最後到初皇無言，這是一條由有形法度返歸大道的次第。

note: 九皇圖把三皇展開為初、中、後三層，兼具宇宙生成、治鬼救患與古史聖王三種面向。初皇近於無形妙化，中皇明確統兵治祟，後皇則與伏羲、女媧、神農相接。此種排列反映洞神三皇文系的特色：以古帝王譜系統攝符法、治病與登真道路，並要求學者循階而進。 中三皇統領兵眾治各類鬼祟，與後文召神役鬼清單互相呼應；後三皇則把三皇文傳統接回文化祖先。這種安排既提供法術權威，也使學者明白，最高境界不是永遠停留在驅使鬼神，而是由有言之教返向無言之道。


chapter_title: 招真昇天符法

original:
招真降靈符
天皇招真符

地皇招真符

人皇招真符

右三符，薄紙廣一寸，長三寸，向皇屬方朱筆書之。用滿日王相時，臨登壇，水服之。真神靈官，即來降己，晻曖見形，久則分明也。受事竟，未拜謁，便服此符，後欲服食，復向屬以次吞之。亦可向東，以水服之。一皇一符，二皇二符，三皇三符，合六符也。未能服食，可以白素方五寸，朱界綠書之。清齋，王相日啟皇君，卷內絳囊中，綴之心前。失食不饑，飽亦不病，久久存皇君，神炁降符中，真靈附兆身，叉成神仙矣。

昇天符

右一符，以竹中白衣方三寸，青筆向王書之。受道畢，行功竟，歡昇天，先服此符，乃飛去也。昔衛叔卿授李少君，登天之日傳。

凡學道修真，功行未備，不能通神，洞見禍福，皆當沐浴浣濯，閑居燒香，讀經覽圖，鍊戒思省身心，首過改惡。其同志人，獨建立善，有同好者，共相勸勵，損己濟物，守本崇源。憑估三尊，乞功德成就。欲驗法自試，施用皇文，或傳授啟告、招真降靈，皆先靜寂定心，清齋服符，安卧求夢，訣判吉凶，登壇入室，有疑勿行。當如精潔，久久有徵。慎勿褊促，冒疑強行，人神相誤，殃考無原，詳審諦憶，無負今言。

vernacular: 此段載天、地、人三皇招真符與昇天符的書寫、服用、佩帶方法。符法配合清齋、王相日、朱筆或青筆，目的在招真靈降己、久而見形，或在功行成就後用於昇天。 文字、方寸、顏色與吞佩方式都被視為法效的一部分，不可任意更改。

note: 招真與昇天符段顯示三皇法的物質媒介性。符不只是象徵文字，而要按尺寸、顏色、方位、時日書寫與服佩，讓真神靈官附身或降符。這與三皇文系重視皇文、大字、真形的傳統相合；符法須在清齋與存皇君中發效，避免把靈驗理解為孤立的技術。 符段特別強調受事、拜謁、服食的先後，說明符與儀式時序不可分開。清齋佩囊、久存皇君、真靈附身等語，反映符文由外在書寫物逐漸轉為身中靈炁的過程，這是三皇文系符法內景化的重要特徵。 由此可見，招真昇天符法不只是段題概括，也標出本段在儀式、身心與神明關係中的具體位置。


chapter_title: 西城修真丹訣

original:
西城要訣三皇天文內大字
西城仙人施用立成，隱之玄丘之陰。帛公記錄天漢元年正月三日受。

西城仙人王君曰：天地合德，乃共長存。然其中含妙資陰陽之真。陽布於外，則品物咸章，陰凑乎內，則鬼神致妙。斯乎咸章，乃群品鼓動，致乎存妙，然後眾物可殫。苟得其法，則祆精可使，若獲玄數，神祇立至。不精不慎，更為損害。

帛公曰：前漢太初二年，王君明授余大道之訣，使燒香清齋，三日三夜乃見告。

:仙人曰：無名之名，蓋我之宅。有名之名，樂我之橐。無作之作，令我之德。有貨之貨，亡我之賊。罪莫大於淫，禍莫大於貪，咎莫大於讒。此三者，禍之車也。小則危身，大則殘家。

:仙人曰：少不學道真，年衰更心營。已病方事醫，臨死乃求生。譬渴乃穿井，飢乃趍起耕，俱無及矣，必反窈冥。

:仙人曰：夫欲學道修真，延壽長生，當避諸禁忌如左：
::禁無施洩命夭沒，禁無大食炁脉閉，
::禁無大飲膀胱急，禁無大溫消髓骨，
::禁無大寒傷肌肉，禁無寒食生病結，
::禁無涕唾失肌汁，禁無久視令目蔑，
::禁無久聽總明閉，禁無久泣神悲慼，
::禁無卒呼驚魂魄，禁無內念志恍惚，
::禁無恚怒神不樂。

:仙人曰：人但知食可以療飢，不知學道可以療死。人但知飲可以止渴，不知修道可以止命。人但知容媚為好，不知存神以益壽。人但知良藥可去病，不知服食已助己。人但知夜可以逃身，而不知為藏形之數。人但知僻側之避難，不肯為變化之法。人但知請求天命，不知留己則生身。道深則知方，養至則命通。

:仙人曰：太陰之草，名曰鉤吻，得如食之，入口便死。太陽之草，名曰黃精，得如食之，可以長生。而世俗之徒，信鉤吻之殺人，不信黃精之益壽，但畏鉤吻之毒，不知黃精延命。但知畏死，不知尋生。此六溺之夫，五濁之徒。爾若能棲心事外，始可與言求生。

:仙人曰：於是告小丹法，用雄黃，栢子、拘魂制魄之方，用籤之如左：治栢子千下，細簁去滓，松脂十斤，以和栢子。雄黃一斤，色如赤李者，合藥中，復擣如法。蒸藥一日，引之如飴。正坐北向，平旦頓服五丸，百日之后，與神交。

又小丹法
用水銀、丹砂、雄黃，凡三物，各使分等治，和以白蜜，丸如大豆。清旦早起，無雲霧日，東向服七丸，漱以華水。一日再服，服之三年，身有光，長服可不死。

拘魂法
夫拘魂制魄，三一當分泥丸、絳官、丹田。三者一體之靈府。暮卧思存，日如徑一尺鏡大，使去面五寸，遊於泥丸三府之間。朝存月，大小法度如存日。此道使人心堅神正，魂魄不邪，乃令妖精畏之，百鬼可得而制者也。

vernacular: 西城仙人把修真要訣交給帛公，先從戒心說起：無名之名是道的宅舍，有名之名反而像使人貪樂的口袋；淫、貪、讒三者是禍車，小則危身，大則敗家。仙人又勸人及早學道，不能年老病重、臨死才求生，就像口渴才掘井、飢餓才耕田，已經來不及。接著列出修真禁忌，從泄精、大食、大飲、過寒過熱、久視久聽、久哭、暴怒到內念恍惚，都會傷害命炁、肌骨、魂魄與神志。後半再講小丹服食，用柏子、松脂、雄黃，或水銀、丹砂、雄黃合蜜為丸，配合清晨服用；最後的拘魂法，則在泥丸、絳宮、丹田三府中存想日月，使心堅神正、魂魄不邪，百鬼妖精自然畏服。整段把倫理戒慎、養生禁忌、服食方術與內景存思合在一起，說明求長生不是單靠藥物，而要先把日常欲望、情緒與身中三府調理好。

note: 西城要訣把服食、禁忌與拘魂法接在三皇經中，顯示三皇文系吸收早期神仙方術。鉤吻與黃精的對比，不在藥物考證，而在指出世人只知畏死、不知尋生。拘魂存日月則把身內三府與天象結合，說明制魄不是壓抑生命，而是令心堅神正、可制百鬼。 禁忌清單涉及飲食、寒溫、視聽、悲怒與內念，說明修真要管理日常感官和情緒。小丹與拘魂法雖帶有服食色彩，仍服務於安魂定魄、心堅神正的目標，與後文役使百靈並非兩套割裂的技術。 由此可見，西城修真丹訣不只是段題概括，也標出本段在儀式、身心與神明關係中的具體位置。


chapter_title: 皇文授受科戒

original:
:仙人曰：余復受此法，乃頓伏不起。師曰：法淺未足總邪。余乃稽首，有言於　　仙人曰：少以不才，羈累世業，三隅未返，遠尋生途，妄存道旨，于今十年。然後知聖妙之法，不死之驗，已微灼矣。夫鳥獸覩幽房而慼高宇，是人之所安。積川重淵，魚鼉之所便，人民之所惡。方之於己，唯道是親。既受玄旨治身之方，當奉以施行，與身同處，而意猶鑽仰，心雖未盡在。昔嘗聞役使鬼神之數，召致百靈之法，安坐則群邪立凑，施發則千祇合和，未審則逆察冥漠，有害乃咄嗟卻禍。實聞其法，未覩其文。然天地有常，道德而弗教也。猶扁鵲不以人死而棄其針也，願蒙啟悟以開其心。師乃使余還坐，見語：子未可教大道，後三年將語子也。乃退席卻反，執巾櫛三年竟，未及啟白，師曰：汝可成也。可更齋三日，燒香沐浴，告汝要道，三皇天文大字、太清中經金液神丹之法。汝泄非其人，滅族，父母之鬼，受刑於玄丘也。余拜曰：昔卞和斷足而不釋璞者，識真之諦也。今賜一言，更生之願，謹無泄矣。

:仙人曰：皇文乃是三皇以前，鳥跡之始大章者也。三皇安業，則天和地靜，紀綱陰陽，維制鬼神，伏辜萬精，與身俱生。乃王母之所玩貴，仙官之所崇仰，真寶文者也。世有此文者少，有之者，泰玄仙都九老仙君，輒遣一直符，衛此真文，書白錄者有過，可不慎哉。有之者但以瞽行，朝夕正心，拜敬斯經，則可享其所盡，五兵五毒，灾禍之鬼，一不敢視，若施用之者，豈可論邪。今為疏禁忌節度、仙官校錄，致人罪考如左，子勤而戒之。

授經非其人，自說及天文，罪至有天文，罪至族刑，死父母之鬼，受罰於太玄都。

授經齋三日，受經齋三日，燒香沐浴，禮拜而施用。如不爾者，身面生瘡。

授經後而不相愛，愛經後而不相親，使鬼召神無度，鞭撻眾精無已，九天丈人使亂其胸心，及四肢血傷，志向終敗。

受經畢，至甲子日夜，西向存三皇文三卷，相去一尺許。畢，乃起向西，三拜大字，存於東方一拜。衣不借人，違之者神不附體，求道無應。

vernacular: 帛公先說自己雖已得治身之方，仍想知道役使鬼神、召致百靈的法度：能安坐而群邪來集，施發時千神合和，有害能立即卻除。師一開始說他還不可受大道，令他退下侍奉三年；三年後才命他再齋三日、燒香沐浴，準備傳授三皇天文大字與太清金液神丹法，並警告若泄給不該得的人，會連累族類與父母亡魂受刑。後文說皇文是三皇以前鳥跡之始的大章，能安定天地、維制鬼神，是王母所玩重、仙官所崇仰的真寶文。受經、授經都要齋三日，受後要在甲子夜西向存三皇文三卷，拜大字，衣物不可借人。這些規定說明，受經不是取得祕本而已，而是進入一套有禁忌、有考罰、有師弟倫理的盟約。

note: 此段最能呈現三皇文的傳授倫理。皇文被說成三皇以前的鳥跡大章，具有鎮攝鬼神與護持持經者的力量；但其力量依賴傳授對象、齋戒期限與師弟關係。經文反覆警告泄露、失愛、濫使鬼神會招致罪考，說明祕文的權威同時由科戒與道德約束維持。 經文把泄非其人的後果推及父母之鬼受刑，顯示三皇文傳授牽涉家族與冥司責任。受者需齋戒三日、禮拜施用、甲子夜存三皇文，這些規定將祕文權力納入可監察的科儀秩序，避免只憑個人欲望操作。 由此可見，皇文授受科戒不只是段題概括，也標出本段在儀式、身心與神明關係中的具體位置。


chapter_title: 大字召神節度

original:
修道之科也。奉之者昌，反之者必亡，余伏受節度畢，師出懷中立成，如左：
:高上名，靜齋五日，丹書帛五寸，蓋著靖室中。召高士太和，食頃立形至。
:天皇名，召司命。青書絲一尺，清齋七日，著應中，食頃，司命形見，可問吉凶，勿久留之。
:高天名，可召司錄，如召司命法，婦女帶淫目心閉。
:太上名，可召司陰，亦如召司命法，書帶此符辟兵。
:皇天名，可召司危。告齋三日，赤書青，著浄屋中，司危立至，可問吉凶。
:蒼天名，可召天神。齋五日，丹書素五寸，以丹著室中。
:高皇名，可召河伯，如召山神法。著水中，河伯立至，可問水早。
:上帝名，可召大丞相。告齋三十日，丹書黃，著室中。立至，可問立身可否、吉凶。
:天帝名，可召九天父母，齋如丞相法，問我後世及求願，帶此書無傷。
:齋四日，丹書紙上，召六丁於室中。
:齋四日，召日月將軍於宅中
:齋五日，召日遊。
:齋五日，召蜚廉。
:齋七日，召天御史。
:齋五日，召社公。
:齋六日，召土公。
:齋五日，召阡陌亭長。
:齋五日，召百邪之長。
:齋五日，召門丞戶尉。
:齋五日，召百蛇之精。
:齋五日，召河中童。
:齋五日，召太一。
:齋七日，召天一。
:齋三日，召魂神魄鬼。
:齋五日，召百鳥之精，鳥頭人身。
:齋四日，召地中百精之神。
:齋七日，召九天錄史。
:齋七日，召九天扶命。
:齋九日，召北斗。
:齋九日，召南斗。
:齋二十日，召百里精。
:齋十日，召東嶽君。
:齋十日，召西嶽君。
:齋十日，召南嶽君。
:齋十日，召北嶽君。
:召中嶽君，主丹。欲作神丹，先召問一生度。
:召四瀆夫人，齋日同。
:右召五嶽及四瀆，皆丹書，若東嶽君用青一尺也，皆於山草之間，通不令人見，召時也。
:齋七日，召河中夫人，丹書絳水上。
:齋六日，召六甲父母，丹書帛於陰室。
:齋五日，召北君夫魁綱主者。
:齋十日，召南海夫人。
:齋十日，召高仙君。
:齋五日，召平山大王。
:齋十日，召蓬萊地主。
:齋七日，召高仙玉女。
:齋百日，召王母，青書帛一尺，於淨屋之中，拜而與之。
:齋七日，召衡山世子。
:齋七日，召都官司命夫人，主變化，先召之法。
:齋百日，召九天父母之世種。
:齋百日，召黃山大伯中明子。
:齋二十日，召鬼使，使如人隨所向也。
:齋三十日，召虎豹之精，於山中，丹書楓木一尺，廣四寸，精亦人也。
:齋十日，召百草之精，丹書鋒一尺，於草間，亦人也。
:齋五日，召百木之精。丹書黃一尺，於林間。
:齋九日，召河中將軍。
:齋千日，召海中三大夫。
:齋七日，召源瀆攝都尉。
:齋五十日，召北斗父母。
:齋百日，召西嶽父母。
:齋百日，召東嶽父母。
:齋百日，召南嶽父母。
:齋百日，召北嶽父母。
:齋百日，召中嶽父母。
:齋五十四日，召四瀆父母。
:右用繒廣九寸丹，所用色也。書於室中，隨方面所用色。
:齋三十日，召三河父母。
:齋二十日，召九江夫人。
:齋五日，召天門吏。
:齋九日，召百靈魃鬽，可取役使。
:齋十三日，召三公父母。
:齋百日，召東王父。丹書碧於淨室，廣一尺八寸，認而與之。
:齋百日，召天皇君。
:齋百日，召人皇君。
:齋百日，召地皇君。帶此於心前，令人髮不白，延年長生。
:齋百日，召九都仙伯。
:齋百日，召太山君王。
:齋百日，召天帝遊女。
:齋三十日，召東越三王。
:齋五十日，召洛水將軍。
:齋十日，召地胇丈人。
:齋三十日，召土地百鬼師，以供使役。
:齋七日，召土地百傷，亦可使。
:齋十日，召玉女子安。
:齋三十日，召高皇太祖，符著衣領中，人為之服。
:齋三十日，召高上聖母。
:齋百日，召司陰世祖。
:齋三十日，召西海趙夫人。
:齋九十日，召九炁丈人。入山帶此，蛇朅遠人一里。
:齋七日，召正一功曹。
:齋二十日，召西嶽世子。
:齋三十日，召太一丈人。
:齋三十日，召七世祖父母埋符於門，死者不還家。
:齋三十日，召咤水王、南嶽郎，二人俱。

上從高上名至天帝名，合九行，下注所施召，與鮑公內經節度有異。若按王君施行，當從九行所注。

書符之法，不得與眾共筆共墨共硯。皆燒香清齋，在密處。齋日畢，夜於潔宅淨屋之中，隨月建仙衣，服而召之。召天神者，以字向上。召五嶽三河江海百地之靈，皆以字向地。倚立須臾，則或覩所召到矣。天地神祇，及山川之精，或形如人，或鳥獸頭人身，或鳥獸龍蛇身人頭，或長或短，或香或臰，或媚美色，或可畏惡。當正色靜躬，不得恐怯，然後按事而問之，彼亦登時答對。又天神來，不得久留，當即遣之，問非其道亦殺人。皆丹書，襟廣一尺二寸，長亦同。書不得中息而語也。若己疏，用五色，節度廣挾之制，一如之。其無注記用繒色長短廣狹者，一如丹書，襟廣長尺二，置以室中。室中或家人，經死亡穢殗，或履乳婦，或六畜生產，皆為不整，雖齋戒精勤，而天靈不至也。

vernacular:
這一長段是三皇大字的召神節度。開頭先列高上名、天皇名、高天名、太上名、皇天名等九行，分別可召太和高士、司命、司錄、司陰、司危、天神、河伯、大丞相、九天父母；每一項都規定齋戒日數、書寫材料、顏色與安置處，例如青書絲帛、丹書素帛、赤書青帛，或置於淨室、水中、山草之間。這些不是裝飾細節，而是召請對象、方位、五色與潔淨條件相配合的法度。

中段把可召之神擴展到六丁、日月將軍、蜚廉、天御史、社公、土公、門丞戶尉、百蛇之精、太一、天一、魂神魄鬼、百鳥百木百草之精、九天錄史、北斗南斗、五嶽四瀆、河中夫人、王母、東王父、三河九江、土地百鬼師等。這些條目讓三皇大字成為一部召役天地山川、星斗社土、精怪祖靈的操作目錄，但每項仍需按日數齋戒、按色書符、按地點安置。若要作神丹，要先召中嶽君詢問一生度數；若要入山避蛇，要按九炁丈人法佩符，這些例子顯示每一召請都有明確用途，不是泛泛求靈，也不是把所有神名混成同一套咒語。

末段則告誡書符不可與眾人共筆、共墨、共硯，必須燒香清齋，在密處完成；召天神字向上，召五嶽、三河、江海、百地之靈字向地。神來時形貌或像人，或鳥獸頭人身，或龍蛇身人頭，或香或臭、或美或可畏，術者要正色靜身，不可恐怯，也不可久留天神、問非其道。若家中有死亡、產乳、畜產等穢事，雖齋戒精勤，天靈也不會到。

note: 長列召神條目看似雜錄，實則是三皇大字應用的索引：天神、司命、五嶽、四瀆、王母、東王父乃至百草百木之精，都被納入可召可問的官僚網絡。洞神三皇文系在此展現役使萬靈的廣度，但也用書符器具、方位、密處與避穢規定，限制術者不可輕率施行。 從高上名到地胇丈人、百草百木之精，召請對象橫跨天界、山川、社土與自然物類。這種包羅萬象的名錄，表明三皇大字被理解為能分化成眾多召役用途的根本文字，但每項用途仍需按材料、色彩與潔淨條件執行。


chapter_title: 抱朴召神驗戒

original:
抱朴密言
抱朴子曰：洪聞五濁之世，則真源不立，譬於清水流乎濁波之川，不得獨激其鏡灼矣。按天文所召，體在其家，家自無緣，都無有十餘日不見穢汙者也。如此當不如意，已分明矣。例欲在山，唯獨處不交人也，好齋而待之，必如反掌也。洪以咸和元年四月戊午，於所居西，養特牛近二十頭，時既有荒飢，家道述否，又縣多虎灾，不可防遏，虎來侵損群牛，前後百日，已六七頭矣。爾乃出別止，告齋十日，按法召高山君，使斷暴虎之害。夜乃行事，頃久乃見一人，著黃單衣，戴進賢冠，冠上又有赤鳥形，長短中人，手指可長一尺許，昂昂甚有威儀，自稱為高山地主。吾因有言，令斷虎害，見答唯唯。虎取牛時，此君球先射之，中髀，箭登時折在肉中。尋竹中死虎，果髀破，又得球箭鐵，益審明也。自後一里虎暴遂絕。初受此文，唯先召高山君耳。自後數召土公、社公及小鬼，或河瀆之小神，皆如言登時到。但洪精誠微薄，心未專正，未敢自信，難召天皇世祖、五嶽十將、三天九仙之大神，恐不得宜序，而禍見及也。

三皇文及大字，皆仙人王君所集撰，抄撮次第為一卷，可按而用之。往聞鮑南海說：天文三皇大字，有四萬言。洪所見者疑少。鮑云：是三天八會群方文也，隨其所用，按而集之。此所撰立成，當不盡也。鮑云：彌演天道，與真人參，情當歸其本也。要召役施行，皆當詳而獲福，寧可輕哉。按科不敬，交致罪考，何況召致失據乎。鮑君不以洪淺薄，乃見授三文要道，但才極凡流，遂不能究洞神鬼之幽耳。長房、賀然、談昌、慱生、方展、趙准，並役使鬼神，撻戮萬靈。而此數子，亦因術驕奢，不正其身，遂並不獲其終，豈不悲哉。人間之交，猶存冲卑，以自先持，時有不免於罪罰者，況為鬼神主者。當使心形不負於毫末，適乃過半耳，而可縱恣其本性邪。洪嘗聞：李先生道經之宗。李先生自說：往在瀛州，詣董仲君。仲君有九天《大有經》四卷，《小有經》四卷。字方二寸，落落疏秀，卷大如五寸竹。按目錄云有百萬言。先生疑其文少字多。仲君言：此文非世上文也，乃三天八會之大章也。一字有三十三字，東西上下，隨形所用分集之。指擿大有上數字見授，真上宿之奧典也。以此方三皇內文天文大字，何緣四卷無四萬言也。又鮑先生《節解》說：三皇大字，抄出大小有文，而別名之耳。如是而論，益了了也。又齋日當以三皇大字著左右也，心常正思，慕其靈象也。又宜傍存六甲直符，今日甲子直符王文卿也。

洞神八帝妙精經   終

vernacular: 抱朴子先說，五濁之世真源不立，就像清水流入濁波，難以保持澄明；照天文召神，若在家中施行，十多日內總難免穢污，所以多半不如意，最好在山中獨處清齋。葛洪接著自述咸和元年因虎害牛群，另居齋戒十日，依法召高山君；夜中見一位著黃單衣、戴進賢冠且冠上有赤鳥的人，自稱高山地主。葛洪請他斷虎害，後來果然見死虎髀中有箭，從此一里內虎患斷絕。這件事證明法可驗，但葛洪隨即說自己精誠微薄、心未專正，所以不敢輕召天皇世祖、五嶽十將、三天九仙等大神。後半辨明三皇文、大字與三天八會文、大小有文的關係，並警戒役使鬼神者不可驕奢；長房、賀然等人雖能役萬靈，卻因術成而不正其身，終不得善終。經末的重點是：能召神役鬼，更要謙沖自守，心形不可負於毫末。

note: 抱朴密言提供了三皇文系的自我反省。葛洪承認召神需要山居清淨與專誠，並以高山君斷虎害作驗證，但隨即指出自己仍不敢召大神。這種語氣與前文大量役神清單形成平衡：祕法雖能通幽，真正危險在術者驕恣、失序與不正其身。 葛洪引鮑氏、李先生與大小有文之說，意在為三皇大字尋找更高的文字譜系。末尾列舉長房、賀然等術士因驕奢失敗，形成全經最後的倫理判語：能役萬靈者更須先役己心，否則祕法反成招禍之端。 由此可見，抱朴召神驗戒不只是段題概括，也標出本段在儀式、身心與神明關係中的具體位置。


scripture_id: dongshen-badi-yuanbian-jing

scripture_title: 洞神八帝元變經

chapter_title: 序述十五篇目

original:
洞神八帝元變經序

　　原夫世塗莽昧，利害之道難知。得失未形，安危之機罕識。故蒼生庶類，莫不闇步艱難之裏，顛墜險阻之中。所以取困於斯者，皆不能逆見存亡，致玆危殆。故聖凡所寶者命也，賢愚共愛者身也。然則聖人好生，故設教以防其事，以律令威過失之心，禮法開敬讓之路，卜筮去是非之惑。此雖濟生異道，扶教遏非，猶殊途之一致，別贊而同功也。養生之要道，莫過於避害，避害豈踰於去惑，去惑莫尚於卜筮，卜筮莫先於鬼神。鬼神之為用也，或見徵祥於天文，或露祆灾於地理，或構吉凶於人事。《易》曰：知變化之道者，其知神之所為乎。神者藏往知來，曲成萬物，故人能通神，則與其齊功，非銷灾益智而已。然召役之文，其來尚矣。故東方朔翼奉漢朝稱聖，景純韓及晉代表奇。然則隱逸巖林，獲功效者不勝其數，且久傳斯術，遷流綿邈，辭旨疏缺，難以具聞。假有獲驗之賢，恐泄之而招禍，莫不飲效，故懷阻於傳授，自非金蘭之友，投分之交，豈容吐實以形其事。必有應符契道，分資役術者，方可逢其師，獲其旨要。然世傳斯文者，是沙門惠宗之所撰錄，神圖藥物不過三紙，悉改換藥名，令人不識，又與本草殊為乖背。余弱冠好術，厭世希道，研磨玆文，未曾言倦。但章呈詭闕，無可牽尋。斯術玄微，效之者寡。所以吁嗟爽友，無可諮曰。余既好之不已，志在研幽，遐邇求師，勤於諮訪，遂遇先達者經驗斯術。余則寤寐宵興，伏膺曩日，親蒙口授，咸決所疑，並得刊正藥名，餌服節度，符用委悉。及禹步尺版、祭立壇儀、徵驗雜候，斯等宗旨，咸得其要。今遂推觸類長之，隨所宜應，次第立目，合為十五篇。其學斯術者，必先識次第，善於文要，故建提綱紀目，為其經首，提綱紀目第一。君靈體別，功用大殊，露彼幽通，令人所慕，故以神圖行能為第二。行術進旨，各有吉時，動靜所依，莫不循日，故以論時節要為第三。步綱及祝，惟宜預習，召驗所期，用為最急，故以禹步致靈為第四。符功與術，徵驗是由，習若閑通，施無不速，故以服符見鬼為第五。藥味敗虧，人心不專，神則不降，畢備新香，志在恭恪，靈祇方下，故以餌藥通神為第六。凡欲修法，義須寬靜，若不見置，行術無由得效，故以神室處所為第七。蔬餐素服，足以感神，節儉非久，無以成誡，故以術人服膳為第八。惟清惟敬，可以招神，明靈降福，惟感其意，故以齋中供潔為第九。設哺有方，食必有數，薦味差殊，祈召致違，故以布坐奠餚為第十。群神將見，先兆其候，若不預知，或生恐怖，故以徵驗見形為第十一。已得通靈，慮其擾亂，趣欲傳通，不勞輕露，故以淺取輕用為第十二。役使人多被殘害，皆由馭之無法，以罹此損，故以持神馭伏為第十三。人恃所知，多求衒販，泄於非類，必致夷滅，故以誡身保命為第十四。庸人不信，好為詭謗，愚冗無知，或輕譏毀，故以先達已驗為第十五。余敢竭駑賽，裁之鄙見，皆以義類相從，為之章句，其經旨所用，皎如白日，文辭璀璨，婉然成章，雖不博盡群言，亦謂所宜咸備，庶好求秀悊，研覽而具備焉。

width="192">

index.gif (3505 bytes)

正統道藏電子文字資料庫
正一部(CH08)
洞神八帝元變經

vernacular:
序文先說，世人活在昏昧的道路上，利害難知，得失尚未顯現時就看不出安危的機兆，所以常陷入危殆。聖人因好生而設教，用律令警懼過失，用禮法開出敬讓之路，用卜筮解除是非疑惑；而卜筮又以鬼神最為根本，因為鬼神能在天文、地理、人事中顯示吉凶，使人預知存亡、避害保身。通神不只是消災益智，而是讓人能與神明一同成就事功。

作者接著說，召役之文由來久遠，東方朔、翼奉、郭璞、韓友等人都以此類術數著稱，但舊法多因祕傳而流散缺失。世上流傳的本子據說出自沙門惠宗，神圖與藥物只有數紙，且改換藥名，與本草不合。作者自述少年好術，長期研讀仍多疑難，後來尋師訪道，得先達口授，才補正藥名、餌服節度、符用、禹步、尺版、壇儀與徵驗諸候。

因此他把所得內容按義類編成十五篇：先立提綱紀目，再講神圖行能、時節、禹步、服符、餌藥、神室、服膳、供潔、奠餚、徵驗見形、淺取輕用、持神馭伏、誡身保命、先達已驗。這份序不是單純介紹，而是說明本經是一套有學習次第的通神課程，從資格、圖像、符藥、壇室到戒慎全部相連。

note: 序文將八帝元變法定位為避害知幾之術，而非單純奇異方技。它以卜筮、鬼神、天文地理連成一套預知系統，又強調舊本訛闕與口授校正，顯示洞神三皇文系在流傳中重視師承、藥名與儀式細節。十五篇目形成從神圖到戒身的完整課程，先給學者一張操作地圖。 作者自稱補正藥名與餌服節度，尤其值得注意，因為本經的靈驗依賴藥、符、步、壇多項條件同時正確。序文先指出舊傳訛誤，等於為後文繁密規定建立必要性，也凸顯祕法傳承中口授校勘的重要。


chapter_title: 提綱紀目總說

original:
洞神八帝元變經

　　提綱紀目第一

　　黃帝曰：南斗史佐，八大鬼神，名曰皇天使者，各有為直日，來下人間，遍遊于世，營護學道之人。其有清身重法、懇切尊事之者，必能形見，為人勝友，行住坐臥，與人相隨，吉凶之事，必先誡告，萬象潛萌，莫不預曉，能遏未然之禍，堪致無形之福，萬金非重，此法可祕。苟能慈順忠素，不拘名宦，淡然養性，如若不知，止自為己，專於道者，猶須盟歃，方可傳通。脫以此道輕示庸堅，衒販功能，漏泄神意，凡於授受，各無利益。慎之。勿以傲慢，輕泄反殃。

　　黃帝曰：術者所務，在於潔志一心，專求繫念，靜照觀行，晝夜無怠，拘攝身心，絕於亂想。亂想則心識不澄，心識不澄則境界不明，境界不明則不能鑽微洞幽，妙鑒無象。豈有逸志懈墮，而能感物者哉。其能不貪軀命而以專求為務者，若決摩霄之水，以注千尋之壑，其易也如此。直有好善之名，而無懇志之實者，若引幽澗之泉，倒越中天之嶺，其難也如彼。然世俗麤事，泄慢不勤，猶無功效，況至道冥沖，而不銳志可以輕致者乎。勉之，務在勤心耳。

　　凡行術者，必須預習禹步，及與祭文，術中法用，並須闇誦口持，使其熟利。藥物奠餚，特欲精好。可以庚寅日入齋中，合藥書符。以庚子日平旦寅前，入室置座，備設懸符，帶符禹步，服符服藥並訖，方執版讀文，向壇祭之。經文所用，不得蹇𥔿，𥔿即致驗差遲。此為術次第之綱維，總收大略之要紀，置術之所必須。逍曠虛寂，齋院神室，彌欲灑淨香嚴，衣服案具，最用精華，進止威儀，不得差失。

vernacular:
黃帝說，南斗史佐之下有八大鬼神，又稱皇天使者，各有值日，會下到人間巡行，營護學道者。若有人清潔身心、尊重法度、懇切奉事，八神就能現形，像好友一樣隨伴在行住坐臥之間，預先告知吉凶，使未成形的禍患可被遏止，無形的福分可被招來。但此法必須祕重，不可為求名利而炫賣，傳授也需盟誓，否則授受雙方都無益，反會招殃。

接著黃帝強調，術者首要在潔志一心、專求繫念，晝夜不懈地攝住身心，斷絕亂想。亂想一起，心識不澄；心識不澄，境界不明；境界不明，就不能鑽研幽微、照見無形。只有真能專求、不貪軀命的人，通神才如決水注谷那樣順利；若只有好善的名聲而無懇切實志，就像把幽澗之水引上高嶺一樣艱難。

最後列出實作總綱：行術前要預習禹步與祭文，熟誦符藥與法用。庚寅日入齋中合藥書符，庚子日平旦寅前入神室設座，懸符、帶符、禹步、服符、服藥後，才執版讀文、向壇祭告。齋院神室要灑淨香嚴，衣服案具要精潔，進退威儀不能差失。

note: 提綱段把南斗八神描述為學道者的護法與勝友，功能在預告未萌之禍福。這與三皇文系役神傳統相近，但特別要求慈順忠素、盟歃傳通，避免衒販。庚寅、庚子、禹步、祭文、符藥等次第，則把通神轉化為可重複的儀式流程。 提綱中反覆使用清身、重法、懇切、勤心等詞，將術者心志視為召神成敗的第一條件。即使後文有複雜符藥，本段仍先說亂想則境界不明，表示通神能力源於身心攝持，而非機械執行咒法即可成功。 由此可見，提綱紀目總說不只是段題概括，也標出本段在儀式、身心與神明關係中的具體位置。


chapter_title: 八神圖像行能

original:
　　神圖行能第二

　　八大鬼神，並是南斗吏佐，列宿群神。若有術者，精誠學道，心業純粹，好餌符藥，閑習禹步，此等八神，即來奉事。如侍天官，常加覆護，安營無怠。而吉凶未象，禍福始萌，神能逆知，預來誡告，又令術者常得斯益。然群神呈效，各有所長，業行殊能，功用不一。或能辟兵來敬，雪怨報讎。或取藥供人，令得仙道。或招官除謗，致悅興財。或令致真見神，洞鑒精魅。或能轉禍為福，取食贍飢。或作醫巫，預知生死，千里轉通，令人聰慧，廣取財金，以供學者。或令田蠶倍收，珍物盡致。或令夜行禳盜，辟虎追奔。斯等之效，動延萬品，若欲備言，書不能述，略陳功用，并寫神圖，依經列次第，條之如左。

　　淺青衣淺紅裙

　　乾第一鬼神，名興文。能興人辟兵。所出入處，人常尊敬之，能報怨讎事，往來為人除害，能卻陰邪之事。其神圓冠，有三道弎，以麥索著古衣革帶，右手持刀，左手垂下。

　　淺紅衣淺黃裙青緣

　　坤第二鬼神，名興成。能取萬年不死仙藥。陸地孔中有魚長一尺，咸能取得，與人餌食，使得長生壽萬歲。昔有術者張雍、宿靖、刑辨、董宣等四人，並使此鬼取食之，應時得道，今見在陽遂山中，不妨食穀而享長年。

　　青衣青裙並皂緣

　　震第三鬼神，名興松。能令人富貴，封侯累代，禳諸讒謗，身無非咎，萬事得意，常懷歡喜，種物倍收，百惡盡止，所願之事，無不從心。

　　淺黃衣淺紅裙並皂緣

　　巽第四鬼神，名興明。能令人不習禹步，不服藥，持此文三年，自然通見鬼神，昭然了了，凡世間諸鬼、樹木水土、山林門戶、井廁舍宅、牛羊豬狗、蟲鳥狼虎，一切精魅，世間徵怪，經書所錄有姓名者，二百四十餘種，悉皆盡見形狀。不服符藥，直持此文，三年成真。

　　紫衣綠緣黃裙

　　坎第五鬼神，名興兒。若有曲事妄加，若身不實為詐，先能變化君主，轉禍為福，高步獨脫，直至有驗。若世遭儉飢，又可使取飲食米穀，供用無窮。

　　淺紅衣淺青裙並皂緣

　　離第六鬼神，名興敘。能令術人作醫巫，預知生死。若人家有疾病，了知差劇死生之證，可使取千里消息，委曲之旨。令人耳目總明，取金銀財帛，置於人家。祕之。

　　淺青衣淺黃裙並皂緣

　　艮第七鬼神，名興進。令人宜田蠶倍收。又能取珍奇可貴之物，盡置家內，又能取食魚肉立至。可使召女子，千里之身隨意即至。不傳於他人，必祕之，萬金不得示人。

　　素衣青裙青緣

　　兌第八鬼神，名興高。能令人夜行無畏，不逢劫盜，辟二十七惡，驅役虎狼，走及奔馬。祕慎之慎之。

　　此八大鬼神，兩神一對，直日下來人間，三日一番，循環相次。受之者以其直日，依經齋潔室內，戶門西樞之間，置座設祭，呼名召之，應時即無差越，百試百驗。先賢後聖，歷代遵傳，豈妄設空文，誑惑後生，何益於先達者矣。若好道之賢，切敬祭之，應時必效，不踰於瞬息。

vernacular:
八大鬼神都是南斗吏佐、列宿群神。若術者精誠學道、心業純粹，又能服符藥、熟習禹步，八神就會來奉事護持，像侍奉天官一樣安營不怠，並能在禍福剛萌芽時預先誡告。經文說八神各有所長：有的能辟兵除害、報怨雪仇，有的能取不死仙藥，有的能致富貴、除讒謗，有的能讓人通見鬼神與精魅，有的能轉禍為福、取食濟飢，有的能作醫巫、知生死與千里消息，有的主田蠶收成與珍物，有的主夜行避盜、辟虎狼。

接著逐一列八神的方位、衣色、名字與形貌。乾位第一神興文，戴圓冠、持刀，能辟兵、令人尊敬、除陰邪。坤位第二神興成，可取萬年不死仙藥，使人長生。震位興松主富貴、歡喜、種物倍收。巽位興明能使人持文三年而自然通見鬼神，辨認世間精魅。坎位興兒能轉禍為福，飢饉時取飲食。離位興敘能使術人作醫巫、知疾病死生和千里消息。艮位興進主田蠶、珍物與飲食。兌位興高主夜行無畏、避盜驅虎。

末尾說八神兩神一對，三日一番輪流值日下人間。受法者要在值日於室內門戶西樞之間設座祭召，呼名召之，應時即來，百試百驗。這些功用關切戰亂、疾病、財用、農桑、旅行與鬼魅，顯示此法重在現世安危與可見效驗。

note: 八神行能段最像一份神明職能表，將方位八卦與具體利益相接。辟兵、取藥、致富、見魅、轉禍、醫巫、田蠶、夜行避盜，涵蓋身命、財用、疾病與安全。洞神三皇文系常把神靈編入官僚與方術網絡，此處的八鬼神雖稱鬼，實際承擔護道與服務術者的吏佐角色。 八神名稱皆以興字起首，帶有興起福力、轉動事功的意味。其方位與衣色對應八卦，功能又延伸到財產、疾病、田蠶、夜行等層面，顯示洞神法在民生日用中尋求可見效驗，並以神圖固定其形象記憶。


chapter_title: 擇時齋日法要

original:
 　　論時節要第三

　　兩儀興用，謂之大造，大造所要，必計陰陽，陰陽所宗，依於日月，日月所樹，名曰四時，四時呈效，謂之通變。通變致功，能成萬物，萬物所生，莫不因時之所用，其利遐博，故能裁成庶類，雕刻群有，而萬象潛萌，時堪引就，品物盛興，時登遷易。故時者，引漸成形，而所引不識其成。遷物令朽，而物遷不覺其朽。故時切妙密，厥用必然。所謂蒼生是賴，日用不知，惟達者通鑒。預悟斯旨，為功必就，時不可失。凡諸動時，莫不因時。故時之所用，廣矣大矣，無所不宗。若乃天時舛互，則風雨不調，地時不休，則玄黃罕育，人時不減，則彝倫頹毀。而賢達之遊於世，或出或處，或默或語者，莫不候時觀變，然後獲安。堯曰：欽若昊天，敬授人時。呂望曰：時不再來。難得而易失，難成而易敗者，惟時之謂歟。故時者，動天地，感鬼神，成人事，可謂三才備用，六合神功者也。然道術所宗，學者所務，莫不趣法陰陽，遵候時節，必以令月喜辰，方可行術，然所以致失者，其惟過與不及耳。此乃亡機之巨害，剋就之宏宗。故失之秋毫，差之千里。是以立功之士，必寢志於候時之境，棲神於應機之域，勤求一向，棄命損身，罄心於此矣。

　　常以仲季秋二，春夏孟一月，此之三朔，並為上時。春時木王，木德主仁，仁主吉慶。然四時之最，莫尚華春。春者，乃是青升玄退之初，萬物咸新之始。然則年光艷逸，氣序葳蕤，晝靜宵清，炎涼適會，時和景暢，人性溫柔。寔術者可以修志。其修者，或於聚落寬園之中，或在平原逍曠之所，或入名山恬寂之處。時乃荒郊闡翠，節物開妍，竹蔭山階，茅簷接菀，花飄異馥。兼出萬規之模，葉散殊倫，更開千種之樣。或園樓帶沼，或綺棟連山，或閑居隱室，雰霏霧裏，或沖甍聳岫，半入雲中。哀禽巧哢，風度必聞，水響崢嶸，修流海至。玆晨所尚，可馳龍馭鳳，控鵠乘鸞，策雲車而陟玄庭，駕彩輿而昇紫極，況役術小文，何往不就。故夏為次時，秋冬為下時，而春上時者，非獨氣和時吉，亦欲就烏新卵，及濕和藥。夏中猶有晚烏稚卵，故以夏為次時。所以秋冬為下時者，恐烏卵淹敗腐，藥勢不新，致術遲驗故也。事不得已，不及上次二時者，採卵令乾，秋冬行術，亦得充用，不廢通神。故經曰：惟德是馨，黍稷非馨，神明歆德，何必專在祭餚藥物而已。

　　潔齋日法：未入神室，七七以來，或事不得已，或七七以下，乃至一七二七以來，並得在齋潔淨，至庚子日，始得入神室察之。

　　合藥日法：預備藥物，以庚寅日入神室中，人定亥時，搗藥和合令訖，並書符使了。

　　服藥日法：以庚子日寅前入神室，先禹步服符，然後服藥並訖，方讀文祭之、符依藥日，故不重言。

　　祭時日法：朝祭平旦寅前，夕祭人定亥後。

　　神下日：興文、興成，此二神寅卯辰日，下在人家。興松、興明，此二神巳午未日，下在入家。興兒、興敘，此二神申酉戌日，下在人家。興進、興高，此二神亥子丑日，下在人家。

　右八鬼神各有下日，欲召之者，庚子為始，入神室呼名，祭而召之。神見日限，依法敬祭十五日，來神悉見身，與人言語，與跡相隨，任問從役。

　　神見日時：神欲見時，或在寅前，或在亥後，或在夜半。雖舛錯無常，不離三時，術者年時所宜。

　　凡受神役鬼之術，蓋是玄洞隱祕之文，道士求仙之法。或有吉人，清心重道，習靜好閑，志在養生，潛神隱逸，捐名棄位，不染俗途，寢寂安虛，不交於物者，斯人致學，必致得道，非特知微知彰而已。或有君子懷仁履信，體義行忠，志道雖深，不能棄俗，身染世塗，亦得行此。唯恐漏泄未形，輕露凶吉，或為神擾迫，矯誑生民，遇斯患者，罕不兵戮，故非流俗所宜應行，必好之不已。春秋未高，亦不宜學。年踰四十，可行此術。然強壯之年，行無尤悔，假有韜蘊博深，其堪寶密，斯人致學，或可無累。若能爾者，可謂乾坤之水鏡，六合之明心，以後篇目，自有慇懃誡約，故不復委云。

vernacular:
時節篇先從宇宙論說起：天地運用要依陰陽，陰陽依日月，日月立四時，四時能成就萬物。時的作用細密而必然，萬物被它引導成形、遷移朽壞，自己卻未必察覺。聖賢出處進退都要候時觀變，行道術也一樣，必須順陰陽、候時節，在令月喜辰中行法；若過與不及，差一毫就會失之千里。

經文接著判定行術季節。春是上時，因木德主仁、萬物更新、氣序和暢，也因鳥卵新鮮、藥勢得濕和；夏為次時，尚有晚鳥稚卵可用；秋冬為下時，因鳥卵易敗、藥勢不新，術驗會遲。若不得已，也可預先採卵令乾，秋冬仍能充用。這裡不是單純賞春景，而是把四時美感、陰陽氣候與藥物新敗連在一起。

後半列實際日法：入神室前可齋七七日，最少一七、二七日，到庚子日才入神室。庚寅日亥時合藥書符，庚子日寅前入室，先禹步服符，再服藥，然後讀文祭神。朝祭在平旦寅前，夕祭在人定亥後。八神也有各自下日：興文、興成在寅卯辰日，興松、興明在巳午未日，興兒、興敘在申酉戌日，興進、興高在亥子丑日。末尾又說此術不宜流俗輕行，年少者也不宜學，年過四十且能清心守密者，才較能免禍。

note: 論時節要把術法成敗歸於時的掌握，反映道教儀式對陰陽、四時與干支的高度依賴。春時被讚為上時，不只是詩意描寫，而與烏卵新鮮、藥勢有效相連。此段一面談宇宙時間，一面落到合藥服藥日法，正是三皇文系把宏觀陰陽轉成實作節度的典型方式。 時節段一方面以宏大文字讚歎四時造化，另一方面精確列出庚寅、庚子、寅前、亥後等法用節點。這種由宇宙論落到時刻表的寫法，說明道教術法的時間觀不是抽象哲理，而是直接決定藥物新敗與神是否下降。


chapter_title: 禹步致靈咒法

original:
　　禹步致靈第四

　　禹步者，蓋是夏禹所為術，召役神靈之行步。此為萬術之根源，玄機之要旨。昔大禹治水，不可預測高深，故設黑矩重望，以程其事。或有伏泉磐石，非眼所及者，必召海若河宗，山神地祇，問以決之。然禹屇南海之濱，見鳥禁咒，能令大石翻動。此鳥禁時，常作是步，禹遂摸寫其行，令之入術。自玆以還，術無不驗。因禹制作，故曰禹步。末世以來，好道者眾，求者蜂起，推演百端。漢淮南王劉安已降，乃有王子年撰集之文，沙門惠宗修纂之句，觸類長之，便成九十餘條種，舉足不同，咒頌各異。詳而驗之，莫賢於先舉左足，三步九跡，跡成離坎卦。步綱躡紀者，斗有九星，取法於此故也。自玆以還，更無異效，可以尋研者矣。其欲召神見鬼，禹步最為急要，步及咒文，時須熟誦，利即神來，生即乖闊。故以前件效驗文圖，列之如左。

　　禹步法：於室內，術人鋪前，面向神壇，以夏時尺量三尺，為星相去之間率。以清淨白灰為星圖，及八卦之數。術人立在地戶巽上，面向神壇坐之，方鳴天鼓十五通，即閉氣步之。

　　先舉左足踐離，右足踐坤，左足踐震，右足踐兌，左足從右並作兌。乃先前右足踐艮，左足踐坎，右足踐乾，左足踐天門，右足踐人門，左足從右足並，在人門上立。然后通氣，迺為咒曰：

　　乾尊耀靈，坤順內營，二儀交泰，要合利貞，配天享地，永寧肅清，應感玄黃，上衣下裳，震離坎兌，翼贊扶將，乾坤艮巽，虎步龍驤，天門地戶，人門機衡，衛我者誰，昊天旻蒼，今日禹步，上應天綱，鬼神賓伏，下辟不祥，所求如意，應時靈光，不順之者並收伏魁綱之下，無動無作，急急如太上老君律令。

vernacular:
禹步篇說，禹步本是大禹治水時召役神靈的步法。大禹面對深淺難測的水土，遇到伏泉磐石、眼力不能及之處，就召海若、河宗、山神、地祇來詢問。傳說他在南海邊見到一種鳥以禁咒令大石翻動，這鳥作咒時常行特定步伐，禹便模寫其行步，納入術中，後世稱為禹步。經文認為禹步是召神見鬼最急要的根本，必須先熟誦步法與咒文。

此處又批評後世禹步條目繁多，舉足不同、咒頌各異；詳驗之後，以先舉左足、三步九跡、跡成離坎卦最為可靠。步綱躡紀取法於北斗九星，所以術者在室內先安置九星、八卦、門戶與壇位的方位，再按步法行走。步不是普通走路，而是把身體移動轉成星斗、卦象與神靈通路。

咒語則按乾、坤、震、離、坎、兌等方位呼請，使四方神靈、鬼兵、門戶與斗綱相應。術者行步時要心念專一，不可差錯，因為步法一亂，所召之神與所行之門便不相合。整段重點是：召神前先用禹步整理身體、方向與星辰秩序，讓術者自身成為可通神的壇場。

note: 禹步段把步法追溯到大禹治水，藉此賦予召役術正統性。步跡成離坎、應斗九星，說明身體行步本身就是一種圖式書寫。配合咒語後，術者以自己的步伐重排天地門戶，使鬼神賓伏，這是洞神法中身體、星斗與符咒合一的關鍵環節。 禹步的傳說把大禹面對不可測水土時召問神祇，轉化為後世術者召神的根據。步法中的離、坎、天門、人門，使地面成為縮小宇宙；術者閉氣而行，等於以身體踏出一張可令鬼神遵從的符圖。 由此可見，禹步致靈咒法不只是段題概括，也標出本段在儀式、身心與神明關係中的具體位置。


chapter_title: 八方符文服吞

original:
 　　服符見鬼第五

　　符者，蓋是天仙召役之神文，學者靈章之祕寶。然則符文於術，無所不宗。故云：玄文垂象，王者當有衰盛；坤文兆靈，百姓所以存亡；變怪見微，室家必有善惡；龜筴呈文，筮者豈無臧否；符文已彰，鬼神何能隱伏。故道家以靈文太版、真文大字，及都籙鬼符，並是役神之祕書，階仙之典誥。真人隱要，莫不因符。能效諸符之力也，或致天神地祇，或辟精魅，或服之長生不死，或佩之致位顯達。若備言功效，則書而莫盡，所以略敘綱維，其學者宜存志矣。

　　乾符第一，仙人興文之臨之符。乾上懸之，位在西北。

　　乾符同前。此乾神姓劉，字伯升，吞之。

　　坤符第二。仙人興成柱下之符。坤上懸之，位在西南。

　　坤符同前。此坤神姓朱，字姜孟，吞之。

　　震符第三，仙人興松建綱之符。震上懸之，位正東。

　　震符同前。此震神姓劉，字亮卿，吞之。

　　巽符第四，仙人興明玄精之符。巽上懸之，位在東南。

　　巽符同前。此巽神姓張，字曹龍，吞之。

　　坎符第五，仙人興兒大建之符。坎上懸之，位在正北。

　　坎符同前。此坎神姓焦，字君子，吞之。

　　離符第六，仙人興敘日精之符。離上懸之，位在正南。

　　離符同前。此離神姓馮，字馬許，吞之。

　　艮符第七，仙人興進日原之符。艮上懸之，位在東北。

　　艮符同前。此艮神姓王，字玉平，吞之。

　　兌符第八，仙人興高太玄之符。兌上懸之，位在正西。

　　兌符同前。此兌神姓劉，字孟元，吞之。

　　黃帝曰：欲召八史通靈，役使鬼神者，必以庚寅日人定時，在齋室之中，以桐板方三寸，背破向建，朱塗板上，閉氣以墨書之，令八符當時即成，寢著神室之中。至庚子日置著壇側，當位八方之上，亦當日以朱砂畫八卦符吞之，見神之後，乃止。

　　黃帝曰：此符乃是真人神仙之所奉行，若術人精心勇切，遵誡敬修，謹依經法，所制清淨，懸之必能立見鬼神，隨念即至。久服亦得白日昇天，豈獨通靈而已。

vernacular:
服符篇說，符是天仙召役神文，是通靈、見鬼、階升仙道的祕寶。術者要依乾、坤、震、巽、坎、離、艮、兌八方書符、懸符，每一符都有相應的神名、仙官和吞服法。書符、懸符、吞符不是三件孤立的事，而是把外在壇場的八方位置、紙帛符文和術者身中氣感連接起來。

經文又規定庚寅日入室書符，庚子日設壇置符，配合禹步與服藥吞符。符文可使鬼神來見，也可使術者行事有驗、久而昇天。八符分懸八方，表示八神各居其位；吞服符名，則是把八方神力納入身內。這一章白話重點是：三皇/八帝法不是只看符形，也不是只靠口誦，而是透過方位、書寫、服吞與祭告把符變成身壇相應的媒介。

note: 服符見鬼段將符文提升為神仙祕書，八符依八卦方位安置，又各有神姓字供吞服。它不只要求畫符，還要求懸符、帶符、吞符與壇位互相配合。此種符法思維與三皇大字、真文傳統相通：文字被視為召役神靈的有效媒介，但效力必須由齋潔與正確時日啟動。 八符既有懸壇之符，也有吞服之符，分別處理外在神位與內在感通。經文說符文已彰，鬼神不能隱伏，反映符字具有揭露幽冥的力量；但它仍要求庚寅書、庚子置，顯示符力需在正確時序中被啟動。


chapter_title: 餌藥通神次第

original:
　　餌藥通神第六

　　藥之為用，廣矣大矣，然則含靈通識，莫不資之所以存身。故還丹玉液，神仙之祕道，異草靈芝，養生之要路。故藥者，可謂流形之命，聖達之心。語其功也，或能興雲致雨，愈疾通神，威虎辟兵，禳災厭盜。或明人耳目，或移人性靈。故金朱增年，銀屑益壽，石膏發汗，大戟必瀉，麻黃見鬼，莨菪拾針，此乃藥性，殊能無所不致。斯則與覆載侔功，四時齊變，功庸無盡，難得而稱焉。

　　鬼兵一分，一名鬼箭，今時鬼箭草是也。从咀取羽，共帶皮而用之，根葉枝莖，非所須也，是山之中，即有此藥，依時取任用之。

　　鬼扇一分，又方扇，是苗處山澤中，偏饒此藥，故不復言。

　　鬼軋一分，又名石軋。此藥出處正是山陰石上、水流過之處，石上水苔是也。但是諸山陰石上水流過之處，即有此藥。石笞是形如水中苔。

　　鬼苗一分，又方用鬼督郵苗，名為鬼苗，見用之亦有效驗。

　　鬼臼二分，一本一分鬼扇根是此藥，世間常用易識，故不復委細注之。

　　真丹砂五銖，此藥出雄黃中，然與雄黃少異，其形色黃明潤澤，勝於雄黃，不甚有熏黃之氣，然猶是雄黃之類。

　　烏卵三分。易識，故不廣言。二月、三月春時，於鳥巢中探取，未經斷壞者，良用之。若須合藥，及濕即須合。可取十五許箇，傾取黃白著瓦器

中，日曝令乾，刮取紙裹，藏之，擬秋冬用。所以乾之者，此藥既是一時之物，恐非時而求之，難可卒得，故須曝乾以備不虞。臨須服藥，當以泉水漬之，卵令其濕液，然後和藥為丸充用。

　　合藥法：預備六種藥物，令六味具足，事事新香，不得腐敗。依經擇取庚寅日，淨持諸藥，取人定時，在齋室中，背破向建，合搗細篩，以鳥卵閉氣，和之為丸。合藥時不用一人知見，惟術者自掌，泄即無驗，徒費施功，不可不慎。

　　服藥之法：依經擇取庚子日寅前，入在神室，先懸符帶符了，次即禹步，服符藥訖，然後祭之。朝祭之前，即須一度服符，一度服藥。暮祭之前，又一度服符、服藥。符服兩道，藥兩丸，丸如梧桐子。一日之程，以此為度。服時必須口含一丸良久，令藥口中解散，然後吞之，不得入口即吞，致神不降。但精心敬肅，依法服之，十五日內，此八鬼神悉來見身，共人言語，百試百驗，次得非虛也。

　　若恐鬼神傳通虛誑，譎詐不實者，可以藥一丸纏埋，著初見神所立之處地中，即所召鬼神，永世不能妄語向人。此術厭之，數用有驗，神良假為此術，眾事具足。若不服藥，無所見。要須服藥，始得神通，種種役問。此術之中，最以服藥為其宗要。

　　學道人言勝，先張魯稱道仙經有四十卷，八千萬言，考研機實，或藥貴難得，絕穀不食而仙叵得，或食穀如常藥，而萬年神仙。所以然者，聖人不同，各師其意，故致如此。常廣寫仙方，見藥問鬼，鬼自識之，語人善惡，鬼神有信，實不虛言。

vernacular:
餌藥篇先說藥物有養身、去疾、通神的功能，若藥名錯亂、採治不精，神就不降，術也無驗。經中列出鬼兵、鬼扇、鬼軋、鬼苗、鬼臼、真丹砂、烏卵等藥物，以及採取、搗治、乾燥、合和的節度。這些名稱有的近似祕名或代稱，所以序文才特別說舊本藥名訛亂會讓人不能施用。

藥物不只是找得到就能用，還要講究採取時節、形色新敗與處理方法。鳥卵要合時，藥材要精好，丹砂要真，器具與場所也要清潔。若藥味敗壞、術人心不專，神便不降；若新香畢備、志在恭敬，靈祇才會來下。這使藥物成為身心、時節與神明之間的中介。

合藥必須在神室中密行，不能被雜人窺見；庚寅日合藥書符，庚子日配合禹步、服符、服藥與祭文。服藥後十五日內，八神能現身言語，與術者相隨。藥在此不是附屬供品，而是讓身體變得可感神、可承神的關鍵媒介；符、步、藥、祭四者必須同時正確，見神才會迅速。

note: 餌藥段保留濃厚方術色彩，藥名多帶鬼字，卻被用來見神通靈。經文一再強調新香、不腐、密合、閉氣與服法，表示藥力不是自然物性而已，還由祕密儀式封存。烏卵採取與保存的細說，也顯示此經把神仙服食和召鬼役神合併為同一套技術。 藥物段對烏卵的採取、曝乾、臨用漬濕寫得特別細，透露此術有很強的實作傳統。藥丸入口須久含而後吞，說明服藥也是一種緩慢納炁過程；若只把藥看成物質配方，便會忽略其與閉氣、密合、祭神共同構成的儀式性。


chapter_title: 神室供潔奠餚

original:
　　神室虛所第七

　　召役之法，要在山中虛靜之處，必不能遠尋巖藪，或於聚落之間，訪覓寬閑園宅之中，置立齋院，必是傍無孝家。此室必須新造，若事不得已，舊室亦得充用。神室之中，特不得曾經停屍，及六畜產污。以香泥塗地灑掃，勿使不潔，致術遲驗。仍恐致室違經，故圖神室儀形如左：

　　為衛之處，置立牆院，或豎柴施柵，但令蒙密，闚不見內，即得充用，院方二十步，若事不得已，寬窄任人。去院內南墻、西墻各四步，置神之室，室令三間，間中丈六。東間壁下，術人地敷鋪，頭向北舒。中間南向開戶。西間南西北三面，各開一戶。西間下三面門中，置立神壇，高三寸，積土為之，方八尺，於四面各二階道。以白墡土，和白草香末，熟搗泥壇，極令香白可愛。比至祭日，令乾，不得濕穢，勿令臨時不潔。神室東置齋室，大小方丈。神室東西近南角，開門通齋室，以厚席簾之，不用露見。神室之內，又開方尺窗，以紙糊，使室內明了。齋室北又置一室，亦令方丈。齋室北面東角開門，令通此室。此室北面西角通門，擬術人出入。供祭具雜物，悉著此室之中。凡諸室門，兼令有簾有扇，神室宜以箔簾之，餘室以席簾之。

　　術人服膳第八

　　衣者可以禦寒濕，可以表禮敬，故衣弊則慚避之志露，服新則勇伸之意生。垂纓鳴玉，則文雅之懷播；擐甲持矛，則雄武之情逸；布衣衰絰，則悲悼之義存焉；葛冠草履，則希道之心銳矣。以情隨服變，意逐事遷，表裹相感，中外合趣，所以動術者之心，致神來之意。求善者存性命，視奢儉。重肉美膳，則驕誕長淫；菜蔬簞食，必欲微神靜。衣食者，人事之急也。故道誡持之於先，臭味垢衣，猶非代俗所宜，況術者清嚴，安可輕耳。其要者也，必去奢節儉，雅素為真，或著葛巾，或鹿皮冠，裙衫或裙襦，帛抹或氈靴，並得充用，衣裳新淨。若賓遊遠處，必不得已，始取俗服，新衣亦得充用。

　　術人在神室東壁下，地敷氈被褥席，並得行用者也。

　　術人日得再食，食粥食鹽，亦得食飯與果。食常欲少，不可飽，令體內虛弱，弱即神祇易著，強即召神難成。可預儲十五日調水及食菜等，皆令備足。不得觸禁日日遠輩，無致諠雜，務在清虛，寂靜為最。

　　齋中供潔第九

　　人事之先，莫尚於恭敬。修敬之所先，豈過於鬼神。故身恭可以服人，心敬可以感物。祈禱之禮，則先之以粢盛；召致之儀，必須預備以齋潔。當想神來，思神所能，存神所在，惟清心息，不亂而已，此外無所間然。術者當以庚寅日前三七日，來在齋室中，潔淨香湯，七日一浴，不得色穢、酒肉、辛葷、嗔怒之類，並不得為。尤不用出齋室，浪與人言語，獨在齋室，清淨勤恪，專念神形，不得懈怠睡眠，以致驕慢。若能百日潔齋，術驗彌速也。從庚寅日前三七，乃至庚子日前，並在齋室中潔清，以己亥日香湯洗浴，即以此日夜四更中，入神室，敷設祭具使了。寅前入神室，依法祭之。從庚子日入神室祭神以去，彌須敬切儼然，不得趣作出入，𡤧磕蹲蹋，以忤神威，兼亂術人之想，想亂不精，術必遲驗。如人鑽火，務在心速，速即應機，遲即疏闊，推此觸類可知。神室之中，日沒以後，荏子脂油，為燈然之，不用過明，如常燈也。置燈在術人鋪南壁下，燈炷小大如簪細頭，又以絹籠之，纔使朏亹，類似白夜，不假分明，即鬼神不安，闇即人眼不見。以意裁量，折中取用。可斟酌脂油多少，令得達曙，不得夜半燈滅，中起續之，致延紛雜，令術者意亂，觸忤神來。惟欲靜心為務，燈脂寧多而不得少，寧闇而不明。一一依經，不得差較。

　　布坐奠餚第十

　　靈祇分王，各有其所宜。布餚設饌，必在其方。猶如分野，儀無亂雜，五色體殊，豈容舛互。然則祈擣之文，莫過於祭祀，薦神致祐，豈踰於美食。然則心無至誠，群神不降，奠味不馨，則餚徒設。祭神所要，惟務心切食精而已，術者當以庚子日入神室戶西間下，壇上白茅為薦，置：

　　興文、興成，此二神之座於壇上東面，令坐整當階道，二座相去二尺餘，座倣此設之。興松、興明，此二神之座，於壇南面。興兒、興敘，此二神之座，於壇西面。興進、興高。此二神之座，於壇北面，燒白香塗灑神壇，及種種掃潔，並用此香。

　　凡召役鬼神及祈禱，皆用此香。此香鬼神之所歆響，餘香非是所用也。世人又名此香為茅，田野之間偏饒。此香晉陽山中最是所出，牛馬畜牧不食此草。白茅為薦，此八神之坐，悉以白茅捩紐，狀如槁薦，形似傍箕，還以茅為繩編之。作經並不用麻茅薦，大小方尺。採茅時，若靈茅三脊者最良，必無可取，但令鮮潔，不得輕示穢污，使神不響。此乃神祇所坐，是以特用香嚴置八神坐，以茅薦置壇四面，面別兩薦，薦在壇內，不得出壇。二坐相去二尺，坐去角二尺。則別一帊，黃絹為之，大小方一尺八寸。神坐前各置一帊，悉著坐東，令神東面受祭，置設帊訖，然後帊上設食。帊別兩盞，盞中安酒必滿著，不得令少。酒醇清，不得添和，使有灰水。酒必須自醞，事不得已，始可外求。帊別安脯，必著鹿脯，特須新淨，不得腐敗，微燒令熟。其脯方寸者，二枚可為設。若無鹿脯，可求之牛羊雉兔，亦得充用。帊別安好棗，棗安四枚。當用青州東陽所出之者特好，治事使之潔淨無塵垢，並須完全，不毀不蠹敗，始可堪用。乾香美者，方堪獻上。若無東陽，可求隨鄉所出，亦得充用。若七八月，社中復須設生棗，亦得充用。帊別安栗，栗安四枚，當取幽州固安所出者，特欲新香不朽壞者，炒之令熟，去皮，必使色貌黃潤，氣息氛氳。若無固安者，隨所出亦得行事。帊別安餅，餅安四枚，白餅䒢熟，不用脂煮，餅徑一寸，直漱白麵為之。麵必須當年新麥，不得蒼鬱。作餅必須清淨，不得穢器，及婦女為之。壇上四面，面別置坐，坐東敷帊，帊別設之食，食數依經，不得損益，奠必須餚，不得一設再祭，以招不敬之失。徹下之物，宜術人服之，必致神來之速。祝文以墨書桐板，讀文跪啟告板，廣一尺，長一尺二。朝夕二祭，常讀此文，祝詞曰：

　　某為南斗，按行天下，除諸不祥，與子為友，自東徂西，無復限礙，我常食汝，最上飯食，當與吾取金銀財帛，陰密之事，吉凶善惡，未來過去，使我預知。吾意所好，盡皆令得，無爽言信。今奉美酒、香棗、甘脯等饌，庶事馨香，願垂酣飲，醉飽為度。早來隨我，永不遠離，畫形為友，莫相負失。急急如律令。

vernacular:
神室與供潔篇把行術空間規定得很細。修法要選寬靜之地，築牆院、立三間神室，室中設壇、門窗、簾席、燈火、香泥，並保持灑掃潔淨。神室要避開死亡、產乳、畜產等穢事，不能讓雜人出入。這不是單純講房屋整齊，而是把普通居處改造成可讓神明下降、術者安住的清淨場域。

術人入齋後，也要把自己的生活降到簡素清淨：沐浴、獨處、少言，衣服要整潔，飲食要節制，不可貪味，不可與俗務混雜。經文要求術者在神室中安靜守心，使身體、口舌、衣食都和召神法相配。若外在房舍潔淨而內在心念散亂，神也難以感通；所以神室規格與術人修持其實是一件事。

供坐奠餚按八神方位安排。神座前要設白茅薦與黃絹帊，帊上放酒、脯、棗、栗、餅，每一項都有數量、品質與製作要求。酒要清醇，不可混灰水；脯要新淨微熟；棗栗要完整香美；餅要用當年新麥白麵，器具不可穢污。八個神座還要分布在壇的四面，每面兩座，座與座、座與壇角都有距離；白茅薦、黃絹帊、滿盞清酒與成數供品，把不可見的八神安置成可操作的壇上秩序。這些供品不是越多越好，而是要合乎數目與清淨，不得減損，也不得一設再祭。

祝文則以墨書桐板，朝夕二祭常讀。術者向八神陳明：南斗按行天下，除諸不祥，願神與自己為友，從東到西相隨無礙，取金銀財帛，告知吉凶善惡與未來過去，並享用美酒、香棗、甘脯等饌。祝板讓祈請有固定文字，不靠臨場亂說；朝夕重讀，則把一次性的供祭變成持續的約定。這些話把供食轉成盟約：術者以潔淨飲食奉神，神則以相隨、預告、護持回應。祭後撤下的食物還要由術人服用，表示神人共享同一套清淨供養，而不是把祭品當廢物棄置。整段說明，神室、服膳、供品、方位與祝文共同建立神人交往的秩序；若任何一環不潔或失度，召神就會失效。

note: 神室與供潔段展示法術空間如何被建造。牆院、三間神室、壇高、白墡香泥、簾窗燈火、茅薦酒脯，都有規格，目的在隔離穢氣與安置神座。從存思治病角度看，這種空間整飭也在整飭術者感官，使其少食、少言、獨處，形成可感神的身心狀態。 神室、服膳、供潔、奠餚合起來，展現一個完整壇場如何生成：先隔絕穢污，再節制衣食，繼而以燈光、香泥、白茅、酒脯等安頓神與人。這些規範雖瑣細，實際是在降低混亂因素，使術者感官專一、神座明確。

original: Public Domain (通行公眾領域底本)


chapter_title: 見形徵驗淺用

original:
　　徵驗見形第十一

　　自是之後，即有影響，或即見身，或夢非常之物。但令心正不亂十五日，來神悉見。形當欲見，術人精神悸悸，驚怕憧憧，遍身毛豎，體中寒熱，悚惚不安。此神見之先徵，獲驗之決候。初見神時，但為賓主之禮，無跪拜之儀。神初見之時，其形甚微，倏忽之間，漸漸分炳，形見未明，不須與語，彌加專念，勤祭而已。須臾形露，鬱耳分明，璨然睹訖，心念欲問，神即答人，自道姓名，於是相隨，永不乖背。但人鬼道別，幽顯理殊，乍見群神，多怒恐迫，特須勇志，不得驚惶，見說少時，心自安帖，因此相隨，常為勝友，潛萌任決，惠察無窮，徹視之明，自玆而著。術已訖，即於壇上盡供，備設竟夜醮神，必使酒沃滂��，散餚狼藉，鼓舞盡情，寤寐達曙，敬玩斯徵，深懷欣泰，令人神慶悅，博盡歡娛。仍須七日以來，寢在神室，縱橫數祭，不得習常。此外任行，無復限礙。必有官事牽纏，義不得已，當以其事啟白神知，方可出齋。假出齋外，猶須自抑，每事存心，務令聲色和柔，動止庠序，庶欲沈緩，勿得驚神。神初附人，其如調鷹馭馬。不得不勤之於念慮。凡與世交，尚須益敬，況持神馭鬼，安可輕哉。當初受得神時，術人作十許日，意情之中，不用見人。所以然者，乍得通神，術人耽翫，專味神談，欣於效驗，每事必知，所疑咸決，逸於新愛所致，此必須自抑，不得過然，令人著邪，返於正道。此之證候，令預件告庶，令術者深加防護，就於休善，不得慢於舉範，被人疑已近左道之謗，君子所恥之。神術已驗，令人百日以來，神志怳怳，不能自安，或欲勤產求富，或欲學問立名，或欲規位希官，或欲捐家隱逸，如斯等比，思想萬端。若逢此候，特須忍抑，不得隨神所欲，種種施造，若不忍迫，必有災累。已過百日，還即清淨，人神吉正，永絕祆徵。術人者宜須預識，深以防之。

　　淺取輕用第十二

　　受得神訖，恐人情膚薄，不制剋志靜心，多矜所知，廣露凶吉。或於帝王之所，或在俗網之中，因神授訣，泄其徵驗，如是之徒，反被兵戮。自古以來，此輩非一，若飲麤略知之，不用言與鬼神為友者，故立斯篇，微取少驗，纔得通傳而已。如此用者，次無災橫，全身兼術，不亦休乎。

　　術曰：淺取之法，可依前大術，一一無別。唯不須服藥餌，直禹步訖，以藥一丸置頭髻下，又以兩丸塞耳中，又以兩丸內鼻中，又以一丸飾齒脣目臍中，二七日內，依法祭之，即得見神，亦得具決吉凶。雖見神形，朏亹不甚分明，如藥真受之者，依前大法，服藥求之。十五日內，決定還得斯術效驗，無往不剋。唯恐麤率不慎，衒販猖狂，希道求生，反貽殃滅，若能遍知世事，杜口不言，預見安危，懷之不泄，止自養生獲安而已者，永無兵災，終離橫禍，必致神仙，享齡天筭，財寶貨產，坐延巨億，榮位宰輔，立求可至。但道士清虛，寂靜為務，通人懷遠，棄俗清心，豈可有希財職，而論世利。故略說道要，恐未能修，凡所施為，無所不致，所以導初學者，令知道義之宗耳。

vernacular:
徵驗見形篇說，行法以後會先有影響，或見神身，或夢見非常之物。只要十五日內心正不亂，諸神都會現身。神將要出現時，術人會精神驚悸、心中恐怕、遍身毛豎、體內寒熱，這些都是神現前的徵候。初見神時，只用賓主之禮，不必跪拜；神形一開始微細倏忽，漸漸才分明，未明時不要急著說話，只要專念勤祭。待形體明白後，心中想問，神便回答，自報姓名，從此相隨。

但經文很清楚承認，通神後人會受到震動。初得神的十多日不宜見人，因為術者容易沉迷神談、事事想問，甚至百日內神志怳惚，忽然想求財、求名、求官或棄家隱逸。這些念頭都要忍抑，不能任神欲牽動；過百日後才會恢復清淨。淺取法則是不服全藥，只把藥丸置髻、塞耳鼻、飾齒脣目臍，二七日祭之也可見神，但形貌較不分明。無論大術淺術，都嚴戒衒露與輕用。

note: 見形段詳細描述神降臨前後的心理與身體反應，對研究通神經驗很重要。經文承認初得神時會怳惚、耽玩、欲望萬端，因此要求自抑百日。淺取法則提供低風險入門，但仍警告衒露招禍，說明此術既追求驗應，也努力防止靈驗失控。 見神徵候中的驚悸、寒熱、怳惚，說明經文熟悉通神經驗可能帶來的身心震動。它要求初見不語、百日自抑，避免將靈驗立即轉為社交炫耀或欲望行動。淺取法的設置，也反映文本對不同能力學者的風險分級。 由此可見，見形徵驗淺用不只是段題概括，也標出本段在儀式、身心與神明關係中的具體位置。


chapter_title: 持神馭鬼戒法

original:
　　持神馭伏第十三

　　黃帝曰：人性能通鬼神，而神與人道理有殊。神能告人吉凶，而人塗與鬼神體別。然後聖鑒圖備，盡性窮微，遂乃闡幽顯用，獎導群俗，敷演術藝，能役鬼神，憑玆利益，以致仙道。凡諸學者，若已證聖，心自明悟，不藉餘緣。其未聖以還，下及凡俗，設有聰明才智之賢，索隱研幽之士，此等適可閑於庶務，體識人倫。凡夫境界，自有限量，肉眼所鑒，何能逆睹要籍神傳，方預不測。是聖人垂文教、役鬼神，欲令學道者逆睹未萌，坐知萬里，養生避害，以致玆益，可謂仁人之惠，其利博哉。但人鬼之道隱顯，非類而合，理會必難。且以父子君臣言之，若父子情乖，必有凶逆之徵，君臣猜貳，寧無吞殘之戮。況以有形世俗之人，驅策冥潛無形之鬼，斯趣微哉難哉，而馭之非易。故略敘持神要用，曉於將來，冀味道之賢，景行斯益。

　　凡召得鬼神，與人相隨，義如昆季，事等朋友，必須終身思念，懷敬數存，不得廢闕，使神心怠，傳事致虛。以其虛損，人心不平，神知不平，神即忿怒，與神成隙，隙成多陷人以兵，勿得怠墮不勤，以招殃釁。

　　凡召得鬼神，不得過禮寵之，專從神語。寵過則神鬼驕，驕即慢人，人怒神即不平，人神成隙，必陷人以害，不可違失，以致災凶。

　　凡與神居，不得過行不善，或殺或淫、或佞或盜，或矯神言，恐嚇覓物。斯等穢污，是神所惡，人以神惡，人或不平，人神成隙，多陷人以害。若履忠信而行之，必延福慶，吉無不利。

　　凡通鬼神者，或令人性移易，或令人健嗔急性，或令人耽行淫色，或令人多貪貨賄，此乃所得鬼神性品不同，故致如是。必須審探分明，深自抑退，不得任信神言，致使人倫舛互，舉止改常，以招殃禍。

　　凡鬼神體性，惟欲廣道吉凶，博傳眾事，彰其驗者，衒露功能，必須抑忍，不得浪泄，唯可心知，不得口道，道即來兵，泄即致害。斯事如影之隨形，響之應聲，特宜靜慎，即不罹惡。

　　凡與神居，鬼神之性，專欲令人傳其效驗，騁其神著，以露功能。人亦抑之，多為鬼神反來耗擾，或令人飲酒過度，猖狂狷厥，精彩昏錯，怳然不安。唯可堅忍，勿為彰露，須臾之間，還自安靜。但於至親眷之所，或在款曲朋友之間，靖密熟鍊，知其賢善，或可託以龜筮，或可陳其夢想，或相氣色，或假醫方，或因脈候之中，種種假託，微依神告，趨作傳通，必宜以實，為其利益。一則暢泄神心，以致欣悅，二則申事以精，便加穎利，永無痾疾，神不見尤，得濟拔困厄，救度危亡，廣利群生，為世備益，可謂次聖。以還為人父母，真人廣濟，何以加玆，斯則後食獲利之道，唯英明聖達之流，乃能精心於此。

　　凡役鬼神之法，不得將不急之事，令神卜度，此名無理用神。不疑之事，人情所及者，亦不得故問，此謂勞神，神或不悅，不悅即於人致凶害。但惟欽敬，請問吉凶，無不利矣。

　　凡欲役鬼神之法，特須靜慎，敦厚謹密慈愛，先持身心，然後方可持神。持不得慢神，不得過為寵著，唯得微行假託，以暢神情。備如上說，此持神之經綱紀，又安知序目，千誡萬慎，唯須敬神，閉口不泄為務。漏即殃禍立至，兵戮無疑，慎之慎之。故聖人有言，追悔不如預防，斯之名教非虛論。

vernacular:
持神馭伏篇先說，人能通鬼神，但人與鬼神的道理、形體不同。聖人留下役神之文，是為讓學道者能預知未萌、坐知萬里、養生避害；但以有形之人驅策無形之鬼，本就非常微妙艱難，所以得神後更要懂得相處之法。召得鬼神相隨後，要像兄弟朋友一樣終身思念、敬存不廢；若怠慢，神心不平，就會成隙而害人。

經文又說，不可過度寵神、專從神語，否則鬼神驕慢，人神之間也會成隙。術者自己更不可殺、淫、盜、佞，或假借神言恐嚇取物，因為這些污穢都是神所厭惡。通神後有些人性情會變得急躁、好淫、貪財，這可能與所召鬼神性品有關，必須審辨並自我抑制，不能任信神言而亂了人倫。

鬼神又喜歡讓人彰露靈驗，術者必須閉口忍耐，不可浪泄。只有對至親、賢善密友，為救困避禍時，才可假託龜筮、夢想、氣色、醫方、脈候等方式微微傳達神告，使神意得伸而又不露本法。凡不急之事、人情可知之事，都不可勞神詢問。整章把通神後的日常倫理寫得很細，重點在長久敬慎，而不是一時靈驗。

note: 持神馭伏段是全經最成熟的神人關係論。它不把神視為任意驅策的工具，而說人神如友，過怠與過寵都會成隙。這種互動倫理反映洞神三皇文系的內在張力：術者要役鬼神以濟人，卻必須克制泄露、貪求與濫問，否則神反成災源。 持神段反覆說人神成隙會致害，顯示此術真正困難在後續關係管理。神既能告吉凶，也可能誘人彰露、飲酒、貪財、改性；術者若不能以敬慎節制神意，便會被自己召來的力量反制，這是全經最深的警告之一。 由此可見，持神馭鬼戒法不只是段題概括，也標出本段在儀式、身心與神明關係中的具體位置。


chapter_title: 誡身保命要旨

original:
　　誡身保命第十四

　　黃帝曰：聖人保命之最，莫上於身心。利害身心，豈過於善惡。善惡所起本心，心法不住攀緣。是用所緣者，名曰境界，能緣者，名之曰心。故萬品所起，莫過於心。萌於心者，名曰行業，行業所標，名曰善惡。故縱欲為惡，息貪為善。善者能為濟俗出塵之益，惡者必作敗德染穢之資。故聖人知無形，而用心者也。形不自運者，心也。然心不託於身，則不能顯班備用，身不藉於心，則亡滅不起。故身心體異而理符，致用萬善而趣一。故能表裏為用，動靜相持，身無獨往，為心所使，心法不淨，唯欲攀緣，身量無涯，納行不息。故心為凡聖之根，身為苦樂之聚。聖人知患生於心，愆必由己，是以清心除患，潔志消愆。凡俗之流，其即不然，肆情縱欲，不知欲出於心，侮慢矜奢，不知慢生於己。唯騁愚暴，不顧其身，故以禍難所階，由之不識危亡，自此日用不知。故聖達琞愚，而興教道，欲令學者，夷志以息事源，拘身以遏貪緒。故設禮儀所以成俗，陳仙道所以出塵，二教備聞，致濟群俗。而未達還無，以還無預鑒未象，故遵之祕術，召役鬼神，庶以逆見存亡，預知利害，令去危就安，以致仙道。故志逸者慕道以存生，好寂者清神以息務。自非蘊解中心，藏言不納，何以策馭群靈，保其遐筭。略陳誡身所要云爾。

　　凡役鬼神者，其事極難，必須靜慎，省作交遊，不用向帝王宰相之間，過為關涉。多喜不忍所知，泄其神效，漏即披猖，死亡交至，此則誡慎之，誡慎之。

　　凡役鬼神者，永世不得語人，自道役使，泄即殺身，死不旋踵。且父子之間，不用令知，況百姓浪人，而得聞此。終身閉口，不得輕泄，泄即致禍，以自兵屠。此則身誡，慎之慎之。

　　凡役使之人，自恃其能，恣行不善，或矯變神言，恐迫取物，或伺人災隙，衒賣求利，或欺詐百端，詭誑千等。如斯過失，書不能盡，所謂負乘竊據，滅不踰時，明神有知，必加極罰，是則勤誡，可不慎歟，可不慎歟。

vernacular:
誡身保命篇把全經的法術收回到身心倫理上。黃帝說，保命最重要的是身心，而身心利害又不出善惡。善惡由心而起，心攀緣境界，就形成行業；縱欲為惡，息貪為善。身依心而動，心借身而顯，二者相互為用，所以心是凡聖的根，身是苦樂聚集之處。聖人知道禍患生於心、過失由己，所以教人清心除患、潔志消愆。

召役鬼神原本只是為了預知存亡、避危就安、通向仙道，不是讓人炫耀能力。術者若向帝王宰相之間過度關涉，喜歡泄露神效，禍患會很快到來。役神之人若自恃其能，作惡取利，或假託神言恐迫取物，或乘人災隙衒賣求利，或百般欺詐，明神必加重罰。經文反覆說要閉口、不泄、謹慎、守正，因為真正的保命不是會召神，而是能管住自己的心、口與行為。

note: 誡身保命把法術倫理提升到心性層次。善惡由心，身心不正則召役術必敗；所以避害長生不是靠神通捷徑，而是靠清心、拘身、閉口。段中對權貴、衒賣、恐迫取物的警戒，透露出通神術在社會中可能被權力與利益扭曲，故以重誡保命。 誡身段把身心、善惡、境界、行業連成一套因果論，借此限制法術濫用。它特別反對與帝王宰相過度關涉、恐迫取物、伺災求利，說明召役鬼神若進入權力與市場，最容易敗壞。保命之道因此首先是守口與守心。 由此可見，誡身保命要旨不只是段題概括，也標出本段在儀式、身心與神明關係中的具體位置。


chapter_title: 先達東井驗訣

original:
　　先達已驗第十五

　　嵇康，字叔夜，晉大夫也。時人稱其流輩，山濤、向秀之徒，號為七賢。而康蘊業通經，博極群史，作養生之論，刊正典音，好屬文筆，尤工詩賦，學亮多謙，英偉通識，黃老沖虛之教、玄洞祕要之書，莫不盡窮，貫之心胸。遂寫斯文，畜之不倦，三年長嘯，呼八神之名，神乃見形，為之驅役，預識未萌，坐延萬物。神又授康琴曲廣陵散，名傳今日。康竟不行禹步，又不服藥，直寫禹步服藥之文，懷而耽翫，亦得見神，種種役問。

　　沙門惠宗者，不知何鄉人也。但好斯法，繕寫此文，未受之間，遂在中嶽頂上，夏坐安居。居日未終，悉見群神，任之驅使。然仲舒令巫火自灼，林宗有知人之識，佛圖澄云趙必亡，釋道安言秦必敗。察斯皆因此術，以致其能。若無憑賴，竟與凡俗有何殊別。然凡世俗之人，學此術者，多生恐惑。所以然者，鬼既非常人所見之物，想預睹神，逆畏擾害，以此疑懼，信受致難。遂使探賾之賢，闇於知解，雖有避害之名，而無離禍之實。徒有攝生之志，終無延壽之真。皆由阻於通役，以自防護。余每琞其事，遂引先賢曾經驗者，著之篇目，庶俟索隱志道之賢，勤於斯事矣。

　　魏永平元年，有幽州人劉助、高榮祖、顏惡頭等三人，於幽州西山中學道，經已七年。忽然大雪尺餘，有一仙人自云：我姓呼延，字道僧。即教榮祖上備，教惡頭役鬼，教劉助使此八神。助因與朱天柱作幃幄，其洛京即天柱，除助作僕射，尋作幽州刺史。助教樂崇欣，欣教雁門王旭道人，旭教永泰寺靜悊，悊教弟子僧儒，儒教劉徽、祖積。積再於儒邊口訣，具足得之，今故傳之。冀仙術不朽，每授與好事者，無不獲驗。故左元放、鄭思遠、葛洪、公明、景純、卜祤，皆悉得之。嘗見其法，不能具備於此。神仙召役文圖，祕咒證經，東井沐浴之日，役召鬼神，非得此不獲得之。

　　正月十日，時加亥；二月八日，時加戌；三月六日，時加酉；四月四日，時加申；五月朔日，時加未；六月二十七日，時加午；七月二十七日，時加巳；八月二十二日，時加辰；九月二十日，時加卯；十月十八日，時加寅；十一月十五日，時加丑；十二月十二日，時加子。

　　右此天上東井沒時，以沐浴召諸鬼神，皆得如意，來集役使。得此日沐浴召請，無不神驗。又使人富貴，常與天仙聖人交通，延年益壽，此乃道氣養神，長生久視之要道也。祕之不傳矣。

洞神八帝元變經竟

vernacular:
先達已驗篇用歷史人物和傳承故事證明此法不是空文。嵇康博通黃老與祕書，寫持此文三年，長嘯呼八神之名，神便現形供他驅役，能預知未萌、坐延萬物，還授他琴曲《廣陵散》；他甚至沒有正式行禹步、服藥，只是書寫禹步服藥之文、懷而玩味，也得見神。沙門惠宗好此法，在中嶽山頂夏坐安居，未滿日便見群神，任其驅使。文中又把董仲舒、郭林宗、佛圖澄、道安等預知事驗都歸入此類通神能力。

後半追述傳承：魏永平元年，幽州劉助、高榮祖、顏惡頭三人在西山學道，遇呼延道僧傳授不同法門，其中劉助受八神法，後來傳給朱天柱、樂崇欣、王旭、靜悊、僧儒、劉徽、祖積等人，形成一條口訣傳承。作者說左慈、鄭思遠、葛洪、郭璞等也曾得此法。末尾列每月「東井沒時」的沐浴召神日時，從正月十日亥時到十二月十二日子時，稱在這些時日沐浴召請，諸鬼神都能如意來集，並能富貴、交通天仙、延年益壽。驗例與東井日時相接，使全經最後落在可依循的實作口訣上。

note: 先達已驗段以名人和傳承鏈建立可信度。嵇康得廣陵散、惠宗山居見神、劉助系統傳授，都使此術進入歷史記憶，而不只是黃帝古經。末列東井沐浴日時，則把龐大術法收束到清身合天時的節點；其稱祕不傳，仍是把靈驗與師承資格綁定，避免法術離開戒慎而流於濫用。 驗例與東井訣在結尾互相支撐：前者證明古今有人因持文而得神，後者提供可依循的沐浴日時。名人故事增加信受，精確日時則讓學者回到操作。經文以祕之不傳收尾，仍強調靈驗須由師承與慎密保護。


scripture_id: laojun-bianhua-wuji-jing

scripture_title: 老君變化無極經

chapter_title: 老君授經清身

original:
老君變化無極中，出處幽微黃房宮。
鍊形淑淑虛無同，光景布行八極中。
真名一出會九公，道理長遠樂無窮。
驂駕九龍車馬僮，上登八重玉闕中。
金樓之臺望華山，山上真人授我經。
教我學道身當清，慎勿貪淫沒汝形。
清身潔己身長生，老君之道自然并。
不求吾道經教名，那得度災為種生。
賢者思之解其情，鍼入縷出氣自明。
施寫有法隨時生，秋收冬藏入黃庭。
窈窈冥冥氣合并。

vernacular: 開篇歌詠老君變化無極，從幽微黃房宮出經，光景遍布八極。真人授經，教人學道必須清身潔己，戒貪淫，依法書寫施行，隨四時收藏修鍊，讓氣歸黃庭、與虛無相合。 這一開端先確立受經者的修身方向，將老君教法與長生、度災連為一體。

note: 此經以韻文呈現太上老君信仰，開篇便把老君置於幽微黃房與八極光景之間，兼具宇宙神與授經師身份。清身、戒淫、書寫、黃庭等語彙，說明老君之道不是抽象崇拜，而是以身體潔淨和經教實踐進入長生秩序。 詩句反覆使用光景、真名、九公、九龍等意象，把老君的經教置於可升天、可成仙的宇宙秩序中。受經者若不清身潔己，便無法承接此道；因此長生不是外來恩賜，而是由戒欲、明氣、守黃庭逐步成就。 由此可見，老君授經清身不只是段題概括，也標出本段在儀式、身心與神明關係中的具體位置。


chapter_title: 胡中化身正法

original:
老君變化易身形，出在胡中作真經。
胡兒反叛無真誠，朝降暮反結罪名。
部落強丁至死傾，叩頭來前索求生。
老君執意欲不聽，謫被赭衣在身形。
沐頭剔鬚為信盟，絕其妻娶禁殺生。
若能從化過其名，日中一食讀真經。
不得欺殆貪淫情，若有犯法滅汝形。

胡兒弭伏道氣隆，隨時轉運西漢中。
木子為姓諱口弓，居在蜀郡成都官。
赤名之域出凌陰，弓長合世建天中。
乘三使六萬神崇，真列三師有姓名。
二十四治氣當成，分符券契律令名。
誅符伐廟有常刑，老君正法道自明。
仙官簿錄隨所請，陰陽中經無人明。
唯有龍胎師度形，白髮翩翩遊天庭。
羽翼開張毛衣成，五色斑斑如列星。
璇璣玉衡正其名。

vernacular: 此段敘老君在胡中變化示教，面對反叛部落，以剃鬚、赭衣、禁殺、絕妻娶、一日一食、讀真經等方式立盟。又轉入西漢、成都、二十四治、三師符券等正一道治化，使老君法度在人間建立。 正法在此既是教化胡眾的戒令，也是後來天師道治職與符籙制度的根源。

note: 胡中化身段保存老君化胡與正一道治化的複合記憶。赭衣、剃鬚、禁殺等像是對異族部落的盟約規訓；二十四治、三師、符券、律令則把老君正法制度化。此段關心的不是民族敘事本身，而是老君如何在亂世中立教、禁暴、使民歸化。 這裡的老君帶有強烈教主形象，能以變化身形進入異域，將反覆無信的部落納入戒律。段末二十四治與三師符券出現，讓神話敘事連到早期道教制度，說明太上老君信仰同時提供宇宙權威與人間組織。 由此可見，胡中化身正法不只是段題概括，也標出本段在儀式、身心與神明關係中的具體位置。


chapter_title: 海陽幽河微道

original:
居東煙浪生海陽，海水不流須風揚。
無有涯岸東西相，不逆細流故探長。
汪汪巨海百谷王，百川傾流水湯湯。
源出崑崙華陰堂，陰氣踴躍難可當。
宜預防之過災殃，得見太平昇仙房。
乘雲駕龍到南陽，飲食行廚布腹腸。
彈琴鼓弦舉樂觴，要當解音別宮商。
角徵所生同室堂。

吾入幽河止泉元，大道坦坦莫不聞。
養士天下皆稱臣，弟子再拜請所問。
道有微氣生活人，誠非下愚所可陳。
道氣綿綿難可遵，布散流行如浮雲。
浮雲翩翩還入山，亦無孔穴入無間。
細微之事難可言，若解微者飛昇仙。
比遊五嶽弱水邊，弱水不度入殺人。

vernacular: 此段以東海、崑崙、幽河、弱水等意象說道氣微妙流行。海能受百川而為王，道氣如浮雲出入無間；能理解微妙者可飛昇，不知預防災害者則易被陰氣與殺人之水所困。 因此山水並非單純景物，而是用來比喻道氣廣大、幽深與不可粗求。

note: 海與幽河意象把太上老君之道說成流行不息的微氣。百谷歸海、浮雲入山、無孔入無間，都指向道氣既普遍又難言。這種表達與老君信仰中的自然道體相合：真正的修道者須預防災殃、識微知方，不能只在粗顯事物上求救。 海水不逆細流、浮雲入山、弱水殺人等意象，形成對比鮮明的修道地理。能受百川者象徵包容與深厚，不能度弱水者象徵無知犯禁。老君之道要求知微預防，故山水描寫也在教人分辨可行與不可犯的界限。 由此可見，海陽幽河微道不只是段題概括，也標出本段在儀式、身心與神明關係中的具體位置。


chapter_title: 災運太平真君

original:
有知之明預防災，與世相守樂無期。
玄命太清誰知之，今世之人多愚癡。
七九數盡鬼賊來，何不防閑自修理。
苦言利行不相欺，與己一別會何時。
道俗不同善自思，丘山草穢難可治。
口中安十為良醫，愷悌君子民所思。
但當披懷來趣之，消除惡逆心無疑。
猶豫之子道不治。

龍變浮雲到南蠻，江水枯竭人民單。
鬼賊遊行在民間，聊亂止氣無人分。
師君一出誅盡群，爾乃太平見真君。
有福過度為種人，條名上白太上君。
賜與符錄護身形，思如呼之恒隨人。
敬如侍之與相親，真氣來附成萬神。
與天相保昇崑崙，驂駕九龍行如雲。
鬱鬱之童至遼東，時欲從急驛馬通。
千里相逐如飛蜂，毒害之氣難可衝。
道路隔塞絕不通，奈何此世思九公。
母能養子恩意同，無偏無黨可相從。
靈禽辟邪除群凶，姦臣賊子入地衝。
爾乃太平氣清公，真君當出別人容。
三五七九內外同，養生之法氣相從。
和順上下無災衝，人多不解妄說空。

vernacular: 此段轉為災運預言，說七九數盡、鬼賊來臨，世人應自修防閑。師君與真君出現後，可誅群鬼、賜符錄、護身成神，太平之氣清明，上下和順，人民才得免於毒害與道路隔絕。 經文把個人修道放在災運更替中理解，太平需要真君與道民共同感應。

note: 此段把老君信仰置入末世災異與太平期待中。鬼賊、毒氣、道路隔塞象徵世運混亂；師君、真君、符錄與三五七九則提供救度秩序。老君不只是個人長生的來源，也是太平政治與民眾過度的主宰。 七九、三五、符錄、真君等語，透露此經關注劫運與救度時機。鬼賊與毒氣並非單純外敵，也象徵道氣不行時的社會失序。真君出而太平見，表示老君信仰把歷史危機轉化為道教正法重新顯現的契機。 由此可見，災運太平真君不只是段題概括，也標出本段在儀式、身心與神明關係中的具體位置。


chapter_title: 避世過度種民

original:
西事未訖折復東，持心猶豫無所從。
大災奄至路不通，汝欲避世華陰東。
遊上高山望海水，日出浩汗不可視。
令人目暗犯過罪，魚藏深淵食餌死。
南方不但自食尾，肝心獨活舍如死。
金容城中有白雉，世之所希人所視。
禁地之物不可底，貪淫愛色心斷亂。
強尸縱橫令人歎，不能清己呼天怨。

吾道清潔選種民，少有明解應吾文。
南到淮揚經孟津，浮橋翩翩在水巔。
過度萬姓無留難，條牒姓名詣津門。
宜名詐稱送司官，推問情實盡其元。
人心歸情還本根，根探固久物自然。
自然之氣出虛無，魯道蕩蕩合與俱。
賴得赤子相接扶，解脫羅網六翮舒。
唳天高飛詣九都，九都之要誰能舒。
仙人王喬處石廬，師事老子合生符。

vernacular: 此段勸人在大災路絕之前避世修道，不可貪淫愛色。又說老君之道選取種民，南行淮揚、孟津，以條牒姓名過度萬姓，使人歸本根、脫羅網，並以王喬師老子作仙道典範。 過度不是逃避世亂，而是把姓名與身心重新歸入老君大道的保護。

note: 種民與條牒姓名是此段重點，反映早期道教以名籍、過度、津門來想像救度。太上老君選取能明解應文者，使其脫離羅網、入九都、師事老子。這比一般勸善更制度化，顯示得救須歸名於道官文書，而非只靠個人願望。 孟津、浮橋、津門等渡口意象，使救度呈現為過關度籍的行動。條牒姓名說明被救者需被記錄、核實與送達司官，這與天師道名籍制度相近。王喬師老子的結尾，則把種民救度提升到神仙傳承的高度。 由此可見，避世過度種民不只是段題概括，也標出本段在儀式、身心與神明關係中的具體位置。


chapter_title: 赤車治化仙境

original:
歷觀帝世知沉浮，有道君子心不憂。
蕩蕩滌滌如長流，百川之水歸海中。
海水瀺灂志無窮，無窮之東有沃焦。
沃焦所受無不消，變散形身作浮雲。
浮雲翩翩還入山，結氣谷口為甘泉。
事會之瞑家無言，神男玉女侍在邊。
扶助男女成萬神，萬神皆生為真人。
真人已成飛昇仙，遊於五嶽乘紫雲。
驂駕六龍會天門，門有害氣不敢前。
十往十死初不還，汝欲入門依魯班。
天下名巧吾語言，凌陰之室在中丹。
內外相通無留難，同氣合音舒道元。

道之綿綿誰能遵，十室之邑無中人。
令吾道氣屈不伸，怒吾師鬼咎吾臣。
呼行選種不精勤，太平垂至事當分。
條牒姓名言太清，功勞行狀與集并。
玉曆之中有生名，三氣當備愛子形。
不行三五七九生，那得過度見太平。
陰陽中經事難明，時有開解能思精。
出陽入陰至玄冥，八極之內有九城。
九宮之內應天經，三氣五氣令身生。
七九去災除殃丁，天歷運度隨時清。
三師出教給吏兵，守宅將軍繞舍營。
辟斥故氣卻邪精，武夷來福在中庭。
除災去害道日明，名顯遠殊世有榮，
子孫昌隆輔相卿。

赤車使者在門亭，左右使從道門旁。
通事書佐處中央，中元之君攝紀綱。
開通屈滯到故鄉，處所安樂命延長。
歷觀五帝治漢中，大樹蓊蓊布名張。
垂枝布葉陰覆陽，四海來會為柱梁。
勸化男女善相將，接息八木氣當王。
正法天地立紀綱，乾坤所主正陰陽。
道在其中名布行，凌陰之室色玄黃。
芝草蒙蒙覆宮堂，金樓玉闕俠兩傍。
銅人翁仲坐相望，俠守公門嚴如霜。
赤門赫赫誰能當，賢人君子字道長。
防災除害思元陽，氣流溢布身華光。
身生吾羽飛雲行，上謁老君山中黃。
遊觀南嶽宿閑房，仙人王喬共遨翔。

vernacular:
這一章先用帝世沉浮、百川歸海來說道氣流轉。有道君子看見世運起落，心裡不必憂懼，因為萬水終歸大海，形身也可像浮雲一樣變散、回山、結為甘泉。神男玉女扶助修道男女，使萬神生出真人，真人再飛昇遊五嶽、乘紫雲、駕六龍到天門。但天門有害氣，不懂法度者十往十死，所以入門不能憑莽撞，要依工巧法度，使內外相通、同氣合音。

中段轉到道氣受阻和太平將近。經文說真正能遵道的人很少，十室之邑也未必有合格之人，因而老君之道屈而不伸。到太平將近時，必須條牒姓名，向太清陳明功勞行狀；玉曆中有生名，三氣具足者才能保愛其身。若不依三五七九之數、不明陰陽中經，就無法過度見太平。這裡的白話重點是，得救不只是心願，而要有名籍、功行和氣數三方面的確認。

接著三師出教，給付吏兵，守宅將軍繞舍營衛，辟斥故氣、退卻邪精，武夷來福在中庭，家宅因而除災去害、子孫昌隆。赤車使者在門亭，左右使從在道門旁，通事書佐居中辦理，中元之君攝理紀綱，使屈滯者得開通、故鄉處所得安樂、壽命延長。這些名目把仙境寫成一套有門亭、書佐、使者、君長的神明行政。

最後寫老君正法使天地有紀綱、乾坤正陰陽，凌陰之室呈玄黃之色，芝草覆宮堂，金樓玉闕在兩旁，銅人翁仲嚴守公門，赤門赫赫不可侵犯。賢人君子守道防災，思元陽、養氣光，身生羽翼，上謁老君，與王喬共遊。整章把仙境、治職、宅舍保護和個人飛昇連在一起：老君之治既是天上宮闕，也是人間道民名籍、家宅守護與太平秩序。

note: 赤車使者與中元之君使本段具有明顯道教官僚色彩。老君正法透過使者、書佐、二十四治、守宅將軍來整頓陰陽、護宅延命。仙境描寫與行政名目並置，說明此經的太平理想不是遠離世事，而是由神官秩序重新安頓家國與身命。 此段把海、沃焦、浮雲、甘泉等自然循環，與赤車使者、通事書佐等官僚配置結合起來。太上老君信仰在此不是離世玄談，而是一套能使氣機流通、命延宅安、仙官護衛的秩序想像，兼具神仙與教政兩面。 由此可見，赤車治化仙境不只是段題概括，也標出本段在儀式、身心與神明關係中的具體位置。


chapter_title: 廣漢建鄴亂世

original:
西到廣漢歷長城，長安城中胡馬嗚。
奮頭銜勒人民驚，民驚奔走空土城。
父子為虎因時營，觀世浮沉發公名。
時世浩擾氣不寧，溫寒不適在人形。
變發坐逆罰貪夫，威令世畏法禁拘。
有道之士心無憂，蕩蕩滌滌處長流。
水之東流無息休，翩翩揚舟隨風流。
櫓櫂相催行如浮，轉相過度無稽留。
稽滯不去必沉浮，傷子無知益人憂。

vernacular: 此段描寫西到廣漢、長安胡馬驚民，以及南度江海、建鄴、日南瘴氣等亂世景象。經文勸有道者不貪財色，守貞潔以見太平；又責祭酒與民眾不識真道、貪濁失法，致病殃與饑困。 這些亂世描寫為後文正法除災鋪路，也凸顯清潔守節的重要。

note: 廣漢、長安、建鄴、日南等地名讓災亂具有歷史地理感。經文把胡馬、瘴氣、饑荒、官吏貪濁與道民失職連在一起，顯示疾病災殃不僅是個人問題，也來自政治與教團秩序敗壞。老君信仰在此承擔批判亂世、召回正法的功能。 胡馬、瘴氣、祭酒失職、民不農耕等描寫，讓亂世具有具體社會面貌。經文將病殃、饑荒、貪淫、官濁互相連結，顯示老君正法要處理的是整個生活世界的失衡。清貞守節因此成為通往太平的必要條件。 由此可見，廣漢建鄴亂世不只是段題概括，也標出本段在儀式、身心與神明關係中的具體位置。


chapter_title: 道民名簿治病

original:
南度江海建鄴城，故時大樂子孫榮。
不承權輿至死傾，日南瘴氣草不生。
飛烏不過沒人形，遠嫌避害可長生。
與道相守建功名，莫貪財利色慾情。
貞潔守節志當清，爾乃過度見太平。
太平真君復能明，整理文書應鵠嗚。
二十四治會陽平，主者資籍戶言名。
除死著生詣太清，文字教案令分明。
遷故迎新給所請，有功增錄護群生。
男官女官有別名，聰明主者鍊人形。
若有明解來求生，開心同化首凝誠。
條名上簿過度生，不得壅過塞人情。
主者明順思書經，若有不法結罪名。
鞭杖在身病殃丁，親民之職心當平。
不得鬲戾(女自)(女石)情，貪淫愛色役汝形。
冗散祭酒新故民，素性闇塞不識真。
論說道元狂惑人，口舌陋露俗人間。
招來禍害三考前，同屬道氣不蒙恩。
不能悔咎上呼怨，動吾主者精斷彈。
善惡異名列狀言，吾有司官在人間。
當驅治之至死傾，上多煩欲無忠貞。
民困於役不農耕，種植失時花無榮。
服卵半傷結死名，穀如金玉斷之糧。
人民相視色責黃，心愁意苦劇遭喪。
思亂之世無紀綱，君貪臣濁失法常。
世欲變改無忠良，忠臣孝子深隱藏。
不預世事託佯狂，姦臣賊子志飛揚。
義言自陳徠紀綱，執正立權舒中腸。
群寮困頓失義方，士卒百上困狼當。
負土躡水啼吟行，百川之流奔沼城。
真來之衝難可當，火失其明日無光。
封邑齊土國為王，齊人感歎身摧傷。
養羊為虎鼠為狼，變化姓字易其常。
西度名水歷火行，深林還谷多毒霜。
殺戮百草葉枯黃，孟春正月合天罡。
迴轉斗樞隨朝陽，養育群生壽命長。
與天相保神聖將，韓終范蠡相輔匡。
飲食九藥辟穀糧，名山可處石室堂。
前臨源流道里長，混沌相隨到海陽。
海水不流湛如漿，源流减减無人當。
不甜不苦無臭香，中有赤子過度生。
吾之為道不人情，正法天地身聰明。

vernacular:
這一章先寫南度江海到建鄴，又說日南瘴氣重到草木不生、飛鳥不過。人在這種亂世中若想遠嫌避害、保全長生，就要與道相守、建立功名，不可貪財利、沉迷色欲；心志清貞守節，才可能過度而見太平。太平真君明察時，會整理文書，使二十四治會於陽平，主者按資籍、戶名、言名來分辨道民，把死籍除去、生名登入太清，讓文字教案清楚可查。

中段說主者遷故迎新，有功者增錄以護群生；男官女官各有名分，聰明主者鍊治人形。若有人明白道法、真心求生，就應開心同化、凝誠歸道，條列姓名上簿，使其過度得生，不可壅塞人情。相反，若主者不法，或祭酒新舊民闇塞不識真道，妄論道元、以口舌惑眾，就會招來禍害，被三考糾問，善惡異名也會列狀上聞，由人間司官驅治。

後段轉為政治與民生批判：上位者多欲無忠貞，百姓困於徭役，無法農耕，種植失時，穀物像金玉一樣難得，人民面色枯黃，心愁意苦。君貪臣濁、法常失守時，忠臣孝子反而深藏不出，奸臣賊子氣焰飛揚，士卒奔走負土涉水，整個社會失去紀綱。這些句子說明疾病和災荒不是單純個人厄運，也和政治失序、役使過重、農時被誤有關。

結尾再把出路帶回天時與修養。孟春正月合天罡，斗樞隨朝陽迴轉，可以養育群生、延長壽命；韓終、范蠡等仙道人物相輔，服九藥、辟穀糧，可居名山石室。深山源流通向海陽，海水不流而湛如漿，其中有赤子過度而生。老君說自己的道不順從俗情，而是正法天地、使身聰明。整章白話來看，救度必須同時整頓名簿、治病殃、糾祭酒、批判貪濁政治，並引導道民歸向名山修養與太清生籍。

note: 本段一面描寫世道崩壞，一面提出名山修養、合天罡、服九藥、過度生名等出路。它把神仙方術與道民簿錄並置：身體要靠藥食與山居保養，名籍要由太清文書確認。這種雙重結構是太上老君信仰兼顧肉身長生與教團救度的表現。 段中從君臣失常寫到名山修養，再到赤子過度生，跨度很大，但核心是重新建立正法天地。韓終、范蠡等仙道人物與道民名籍並列，說明得救既可由修養服食，也需接受太清文書的辨別與登錄。 由此可見，道民名簿治病不只是段題概括，也標出本段在儀式、身心與神明關係中的具體位置。